އަޅުގަނޑަކީ ވެސް އުމުރުޅުން 40 ޕްލަސް ވެފައިވާ މީހެއް، އެހެންކަމުން އަޅުގަނޑާއިވެސް މިފިލްމު ގުޅޭނެ: ރައީސް މައުމޫން\nޔޫއްޕެ ޕްރޮޑަކްޝަންސް އާއި އެންވިޝަން އެންޓަޓެއިންމެންޓް ގުޅިގެން އުފެއްދި ހޮރޯ ކޮމެޑީ "40 ޕްލަސް" މިރޭ ޕްރިމިއާރ ކޮށްފިއެވެ.\nޔޫސުފް ޝަފީޢު (ޔޫއްޕެ) ޑައިރެކްޓްކޮށް އިސްމާއިލް ޝަފީޤް ޕްރޮޑިއުސް ކޮށްފައިވާ މިފިލްމު ޕްރިމިއާރ ކޮށްދެއްވީ ކުރީގެ ރައީސް މައުމޫން އަބްދުލްޤައްޔޫމް އެވެ.\n"40 ޕްލަސް" ޕްރިމިއާރ ކޮށްދެއްވަމުން ރައީސް މައުމޫން ވިދާޅުވީ އެމަނިކުފާނުގެ އުމުރުފުޅުން 80 އަހަރު ފުރިފައިވުމުން އޭގެ މާނައަކީ އެމަނިކުފާނަކީ ވެސް "40 ޕްލަސް" ގެ މީހެއް ކަމަށާއި އެހެންކަމުން މިފިލްމު އެމަނިކުފާނާއި ވެސް ގުޅޭ ކަމަށެވެ.\nރާއްޖޭގެ ފުރަތަމަ ހޮރޯ ކޮމެޑީ "40 ޕްލަސް" ޕްރިމިއާރ ކުރުމުގެ ޚަފްލާގައި ރައީސް މައުމޫންގެ އިތުރުން މިނިސްޓަރ އޮފް އާޓްސް އެންޑް ކަލްޗާރ އަދި ރައީސް މައުމޫންގެ ދަރިކަނބަލުން ޔުމްނާ މައުމޫން ވެސް ބައިވެރިވެ ވަޑައިގެންނެވިއެވެ.\n"40 ޕްލަސް" އަކީ 2017 ވަނަ އަހަރު ރިލީޒްކުރި ކޮމެޑީ ފިލްމު "ނޯޓީ ފޯޓީ" ގެ ދެވަނަ ބައެވެ.\nނޯޓީ ފޯޓީ ފަދައިން، މިފިލްމުގައި ވެސް ވަރަށް ގިނަ ތަރިން ހިމެެނެއެވެ. ލީޑް ރޯލުތަކުން އަޙުމަދު ސައީދު، ޔޫސުފް ޝަފީޢު (ޔޫއްޕެ)، އަލީ ސީޒަން، މުޙައްމަދު މަނިކު ގެ އިތުރުން ފާތިމަތު އަޒީފާ (އަޒޫ)، ޝިލާ ނަޖީބު އަދި އަލީ އާޒިމް (ދޮން އައްޔަ) އާއި މަރިޔަމް ޝަކީލާ ގެ އިތުރުން އަލީ ޝާހިދު ވެސް ފެނިގެންދާނެއެވެ. އަދި މިދާއިރާއަށް މުޅިން އަލަށް ތަޢާރަފްވާ ފަސް ތަރިން ވެސް ހިމެނެއެވެ.


Maafaru Airport ge Runway Bodu Kurumuge Masaikai Beelamah - Vaguthu\nކޮވިޑް-19: އަހަރެއްތެރޭ ދުނިޔެއިން 100 މިލިއަން ފައްސި ވޭދަނަ - 23 ގަޑިއިރު ކުރިން\n8 މަސް ކުރިން ( މެއި 13, 2020 )\nމިދިޔަ ޑިސެމްބަރު މަހު ހުޅުވި، ނ. މާފަރުގައި ހުޅުވާފައިވާ އެއާޕޯޓްގެ ރަންވޭ ބޮޑު ކުރަން ދިން ހުއްދައާއި ގުޅިގެން އެތަނުގެ އެކްސްޓެންޝަން މަސައްކަތް ކުރާނެ ބަޔަކު ފިނޭންސް މިނިސްޓްރީން ހުޅުވާލައިފިއެވެ.\nމާފަރު އެއާޕޯޓް ބޮޑު ކުރަން އެންވަޔަރަމެންޓް މިނިސްޓްރީން ހުއްދަ ދީފައިވަނީ މިދިޔަ ޖެނުއަރީ މަހުގެ ތެރޭގައެވެ. މި އެއާޕޯޓްގެ ރަންވޭ ބޮޑު ކުރުމަށް ހުއްދަ ދީފައިވަނީ އެކަމުގެ ސަބުބުން ތިމާވެއްޓަށް ކުރާނެ ކަމަށް ބެލެވޭ ނޭދެވޭ އަސަރު ކުޑަކުރުމަށް އަޅަން ޖެހޭ ފިޔަވަޅުތައް އަޅަމުން ގެންދިއުމަށް ޝަރުތު ކޮށްފައެވެ.\nމާފަރު އެއާޕޯޓް ބޮޑު ކުރުމުގެ މަސައްކަތް ކުރާނެ ބަޔަކު ހޯދަން މިދިޔަ އޭޕްރިލް މަހުވެސް ހުޅުވާލިއެވެ.\nފިނޭންސް މިނިސްޓްރީން ވިދާޅުވީ، މާފަރު އެއާޕޯޓްގެ ރަންވޭ ބޮޑު ކުރުމުގެ މަސައްކަތް ކޮށްދޭން ޝައުގުވެރިވާ ފަރާތްތަކުން ޕްރިކޮލިފިކޭޝަން އެޕްލިކޭޝަން ހުށަހެޅުމުގެ ފުރުސަތު ޖޫން މަހުގެ 11 ވަނަ ދުވަހާއި ހަމައަށް ހުޅުވާލެވިފައިވާ ކަމަށެވެ.\nބީލަމުގައި ބައިވެރިވާން ރަޖިސްޓްރޭޝަން ފީގެ ގޮތުގައި 500 ރުފިޔާ ދައްކަން ޖެހޭ ކަމަށާއި އެ ފައިސާ ޖޫން މަހުގެ 10 ވަނަ ދުވަހާއި ހަމައަށް ބަލައިގަންނާނެ ކަމަށް އެ މިނިސްޓްރީން ވަނީ ބުނެފައެވެ.\nމިނިސްޓްރީން އިތުރަށް ބުނެފައިވަނީ މިޕްރޮޖެކްޓާއި ގުޅިގެން އިތުރު އެއްވެސް މައުލޫމާތެއް ސާފުކުރަން ބޭނުންވާ ނަމަ މި މަހުގެ 25 ގެ ކުރިން މައުލޫމާތު ސާފުކުރަން ޖެހޭ ކަމަށާއި ރަޖިސްޓްރޭޝަން ފީ އޮންލައިން ދެއްކުމަށް މިނިސްޓްރީގެ އޮންލައިން ޕޯޓަލް ބަނޑޭރި https://bandeyripay.finance.gov.mv/ ބޭނުންކުރެވޭނެ ކަމަށެވެ.\nމާފަރު އެއާޕޯޓްގެ ރަންވޭ ބޮޑު ކުރުމަށް ހުށަހަޅާފައިވަނީ އެތަނުގައި ބޮއިންގެ 777 މަރުކާގެ މަތިންދާ ބޯޓު ޖެއްސޭ ވަރަށެވެ.\nމެއި 13, 2020 19:35\nކީއްކުރަން ބޭކާރު ހަރަދު ތަކެއްކޮއްގެން އެއަޕޯޓު ބޮޑުކުރާކައް، ތިޔައް ވުރެ މާރަނގަޅުވާނެ މާފަރު ތަރައްގީކޮއްބަ، ފެނާ ނަރުދަމާ، އަޅާބަ، ސިއްހީނިޒާމު ރަނގަޅު ކޮއްބަ\nމެއި 15, 2020 03:10\nތިތަން ބޮޑުކޮއްގެން ކޯއްޗެއް ޖައްސަން.


BREAKING: Raajje In Miadhu 143 Meehun Covid-19 Ah Fassi Vehjje - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް - 23 ގަޑިއިރު ކުރިން\nރާއްޖެއިން މިއަދު 143 މީހުން ކޮވިޑް-19 އަށް ފައްސިވެެއްޖެ\n2 މަސް ކުރިން ( ޖެނުއަރީ 27, 2021 )\nމާލެ އިން ފުރަތަމަ ކޮވިޑް-19 ޖެހުނު މީހާ ދިރިއުޅޭ ގެ ކައިރީގައި ފުލުހުން ހަރަކާތްތެރިވަނީ --- ވަގުތު އިމޭޖަސް: މުހައްމަދު އަފްޒަލް\nރާއްޖެއިން މިއަދު 143 މީހުން ކޮވިޑް-19 އަށް ފައްސިވެެއްޖެ އެެވެ.\nހެލްތް ޕްރޮޓެކްޝަން އެޖެންސީ (އެޗްޕިއޭ)އިން މިއަދު އާއްމު ކުރި ތަފާސްހިސާބުތަަކަށް ބަލާއިރު، މިއަދު ފައްސިވި 143 މީހުންގެ 112 ފައްސިވެފައި ވަނީ މާލެ އިންނެވެ. އިއްޔެ އާއި އަޅާބަލާއިރު، މާލެ ސަރަހައްދުން ފައްސިވި މީހުންގެ އަދަދުތައް ވަނީ އިތުރުވެގެން ގޮސްފައެވެ. އެގޮތުން އިއްޔެއަށް ވުރެ މިއަދު ފައްސިިވި މީހުން ވަނީ 19 އަށް އިތުރުވެފައެވެ.\nމީގެ އިތުރުން ރާއްޖޭގެ އެކި ރަށްތަކުން ހަތް މީހަކު ކޮވިޑް-19 އަށް ފައްސިވެފައިވާއިރު، ރިސޯޓްތަކުން 24މީހަކު ފައްސިވެފައި ވެއެވެ.\nރާއްޖެއިން ފައްސިވި މީހުންގެ ތެރެއިން 101 މީހަކަށް ދަނީ ހޮސްޕިޓަލްތަކުގައި ފަރުވާދެމުންނެވެ.\nރާއްޖެއިން މިހާރު ކޮވިޑް-19 އަށް ފައްސިވި މީހުންގެ އަދަދު އުޅެނީ 15390 ގައެވެ. މީގެ ތެރެއިން މިހާރު ފަރުވާދެމުން ދަނީ 1366 މީހަކަށެވެ. އަދި 13966 މީހަކު ވަނީ ބަލިން ރަނގަޅުވެފައެވެ.\nރާއްޖެއިން ބަލި ޖެހުނު 51 މީހަކު ވަނީ ނިޔާވެފައެެވެ.\nރާއްޖޭގައި ކޮވިޑް-19 ފެތުރުން އިތުރުވުމާއެކު، މާލެ ސަރަހައްދުގައި އަޅާފައިވާ ފިޔަވަޅުތައް ވަނީ ވަރުގަދަކޮށް ފައެވެ.\nމިއަދު ރާއްޖެ އިން 203 މީހުން ކޮވިޑަށް ފައްސިވެއްޖެ\nވޭމަންޑޫ އިހާ: ހިރިލަންދޫން މީހަކު ކޮވިޑަށް ފައްސިވެއްޖެ\nކޮވިޑް-19: ބިހާރްގައި ހާލަތު ގޯސްވެ، ފިޔަވަޅުތައް ހަރުކަށިކޮށްފި\nޖެނުއަރީ 27, 2021 22:09\nޙެޔޮނުވަަނެ ސުކޫލުތަށް ކޮލެޖްތަށް ބަންދުކޮށްފަ އޮފީސް ގަޑި މަދުކޮށްފަ ކު ރިން އޮތަގޮތަށް ބަދަލްކޮލާފަ ވެކްސިން ލިބި ޖެހެންދެން ކެތްކޮށްލާން ފެނޭ. ނޫނީ ކަޑލުދިންތަކެއް ހަލާކުވެދަނެ. ޢަދި މަގުތަށް މި ފުޜެނީ ސުކޫލުތަށް ހުޅިވިފަހުން.\nޖެނުއަރީ 27, 2021 22:20\nތީ މިހާު ރުގެ ރައީސްއާއި މިސަ ރުކާ ރުގެ ހިކްމަތްތެ ރިކަމުން މިސަ ރުކާ ރައް ލިބުނު ކާމިޔާބެއް. މާދަން "ދަޒީ ރާވަގުންގެ ސައްލާ" ގަވާނެ މިކަމުގެ އުފަލުގަ ކޭކުފަޅަން\nޖެނުއަރީ 27, 2021 22:38\nސްކޫލު ބަންދު ކުރޭ! ކުލާސް ރޫމް ސެނިޓައިޒް ކުރީމަ ނިމުނީއެއް ނޫން އައިސްތު. ސްކޫލު ހުޅުވީމަ މާލެއަށް ގިނަ އަދަދެއްގެ ބަޔަކު އައިސް މުޅި ރާއްޖެއަށް ކޮވިޑު ފަތުރާ، ކޮވިޑުގެ ހާއްޔަކަށް މާލެ ބަދަލުވެ އެތައް ބައެއްގެ ފުރާނައަށް ނުރައްކާވަމުން މިދަނީ. ހޮސްޕިޓަލްތައް ފުރި އައިސީޔޫތައް ފުރިފައި އޮތް ގައުމަކަށް ފަތުރުވެރިންނެއްވެސް ނާންނާނެ. ނަތީޖާއަކީ އަނެއްކާވެސް ފަތުރުވެރިކަން ފުނޑި، ގެސްޓްހައުސްތައް ބަންދުކުރަން މަޖުބޫރުވުން. ސްކޫލްތައް ބަންދުކޮށް ފިޔަވަޅުތައް ވަރުގަދަކުރޭ! ސަރުކާރުން ޒިންމާދާރުވޭ\nޖެނުއަރީ 27, 2021 23:18\nރާއްޖޭގައި ކޮވިޑްގިނަވަނީ ސަ ރުކާ ރުން ރައްޔިތުންނަށް ހަ ރާމްކޯ ރުވާތީކަމަށް ވުންއެކަށީގެންވޭ. ސަ ރުކާ ރުން ޖުޑިޝަ ރީ އަށް އަތްބޭނިވަ ރަކަށް ސަ ރުކާވަ ރަކަށް ޖެހޭ މުސީބާތް ގިނަވަމުންދާކަން ފާހަގަކު ރެވޭ.\nޖެނުއަރީ 27, 2021 23:33\nވާނެ ވާނެ ކޮންކަމަކާތަ ވަގުތު ކުދިން ތިޔަ ހާސްވަނީ.\nޖެނުއަރީ 28, 2021 00:14\nޕީޕީއެމްގެ މުޒާހަރާފަހާކޮވިޑުދުވާކަން ވަރައްބޮޑައްފާހަނގަކުރެވޭ ނުބައިވެރިންނައް ނުބައިގޮތް އަބަދުވެސްދިމާވާނެ\nޖެނުއަރީ 28, 2021 01:04\nދަންވަރު މީހުން ކައިރިޔަށް ވަންނަމީހުން އެެންމެ ގިނައިން ޕޮޒިޓިވް ވަނީ “ދިރާސާ”\nޖެނުއަރީ 28, 2021 01:16\nމިއަދު ބުނާނެ ކަލޭ ޕޮޒިޓިވް\nދުވަސް ކޮޅަކު ބަންދުގަ ބހައްޓާފަ ކަލޫ ނެގެޓިވް\nބަލިރަގަޅުވަނީ އަމިއްލަ އައްތަ\nޖެނުއަރީ 28, 2021 09:42\nސްކޫލްތައް ބަންދުކޮށް ދެއްވުން ވަރަށް އެދެން......\nބައެއް މީހުން ނުހުޅުވައިގެން އެހާ މައްސަލަ ޖެއްސި\nމިހާރު ތަޖުރިބާ ކުރެވިއްޖެ...... ގިނަ ޓޗަރުންތަކެއް ބަލިވެ އޮންލައިން ކްލާސް ނުނެގޭ ވަރު ވުމުގެ ކުރިން ވބަންދު ކޮށްދެއްވާ. މިހާރުވެސް ވަރަށް ގިނަ ޓީޗަރުން ކަރަންޓީން ވާން ޖެހުމުގެ ސަބަބުން ރަނގަޅަށް ކިޔަވައިނުދެވޭ....


އަނދިރި ދުވަސްތަށް. – Esfiya\nނޯޓް: މިއީ އަޅުގަނޑު ވަރަށް ލޯބިވާ ކުއްޖެއްގެ ހަޔާތުގައި ހިނގާފައި ވާ ހަޤީޤީ ހާދިޘާއެއްގެ މައްޗަށް ބިނާކޮށް ލިޔެފައިވާ، ހަޤީޤީ ވާހަކައެވެ. ނަން ހާމަކުރަން ބޭނުން ނުވާތީ، އެކުއްޖާގެ ނަން ވާހަކައިގަ ނުހިމަނަމެވެ. އޭގެ ބަދަލުގައި ބަލާފައިވާނީ ފުރަތަމަ ނަޒަރުން މި ވާހަކަ ކިޔާލަ ދެވޭތޯއެވެ.\nއޮއްސެމުން ދިޔަ އިރަށް ބަލަން އިން އަހަރެންގެ ލޮލުން އޮހޮރެމުންދާ ކަރުނަތަށް ކޯތާފަތުން ފޭދެމުން ދިޔައެވެ. އެ ވަޤުތު އަހަރެންގެ މުޅި ޚިޔާލުގައި ވެސް ވަނީ އަހަރެންގެ މާޒީއެވެ. އާއެކެވެ. ހަޔާތުގެ ކަޅު ދުވަސްތަކެވެ.\nއަހަރެންގެ އުމުރުން އެއް އަހަރުގައި ބައްޕަ ނިޔާވެއްޖެއެވެ. އަހަރެން ޔަތީމްވީއެވެ. އަހަރެންނަށް ބައްޕަ ނެތް ކަމުގެ އިހުސާސެއް ވިޔަ ނުދީ މަންމަ އަހަރެން ބަލަމުން އައީ ވަރަށް ވެސް ލޯބިންނެވެ. އަހަރެންގެ ހަގަށް ކޮއްކޮއެއް ވެސް ހުރެއެވެ. އަދި ދޮއްޓަށް ދެ ދައްތަ ހުރެއެވެ.\nއަހަރެން ސްކޫލަށް ދާންފެށި ހިސާބުން ބައްޕަ މަތިން ވަރަށް ހަނދާންވެއެވެ. ބައެއް ކުދިން ބަލާ އެކުދިންގެ ބައްޕަ ސްކޫލް ދަށަށް އަންނަ މަންޒަރު ފެނުނީމަ ދެރަވެ ފެންކަޅިވެއެވެ. ކުދިން ގޮވައިގެން އެކުދިންގެ ބައްޕަމެން ހިނގާލަން ދާތަން ފެބުނީމަ ވަރަށް ހިތުގަ ޖެހެއެވެ. ބައްޕަ އަނބުރާ އަންނާނެ ނަމައޭ ހިތަށް އަރައެވެ. ބައްޕަގެ ލޯތްބަށް އެދި އަހަރެންގެ ހިތް ސަލާން ޖަހާ ކަހަލައެވެ. މަންމަ ބުނި ގޮތުގައި ބައްޕަ އެންމެ ލޯބިވީ އަހަރެން ދެކެއެވެ. ނަމަވެސް ކުރާނީ ކީއްހެއްޔެވެ. ދެން އެ ބައްޕައެއް އަނބުރާ ނާންނާނެއެވެ.\nއަހަރެންގެ އުމުރުން އެންމެ ހަ އަހަރުގައި މަންމަ އެހެން މީހަކާ ކައިވެނި ކުރިއެވެ. އެއާއެކު ދޮން ބައްޕަގެ ރަށަށް އަހަރެމެން ދިރިއުޅުން ބަދަލު ކުރީއެވެ. އަހަރެން ހީކުރީ ދޮން ބައްޕަގެ ފަރާތުން އަހަރެންނަށް ބައްޕައެއްގެ ލޯބި ލިބޭނެ ކަމަށެވެ. ނަމަވެސް ކަންތަށް ވީ މުޅިން މިއާ ހިލާފަށެވެ. ހިތާމައިގެ ކޮޅެއްވެސް ނެތެވެ. އަހަރެންގެ އުމުރުން އެންމެ ފަސް އަހަރުގައި މިބުނާ ދޮން ބައްޕަގެ ޖިންސީ ޝިކާރައަކަށް ވެގެން ދިޔައީއެވެ. އަހަންނާ ޖިންސީ ގުޅުން ހިންގަމުން ދިޔައީ ގަދަކަމުންނެވެ. އިންޒާރު ދެމުންނެވެ. މީގެން ވާހަކައެއް ކިޔާ ދިނަސް މަންމައާއި ކޮއްކޮ މަރާލާނެ ކަމަށް ބުނަމުންނެވެ. ބައްޕައާއި ވަކިވިހެން މަންމައާއި ކޮއްކޮއަށް ވަކިވާން ބޭނުން ނުވާތީ އެ ވާހަކަ ސިއްރެއްގެ ގޮތުގައި ބޭވީމެވެ. .\nދޮން ބައްޕަގެ ރަށުގައި އުޅެނިކޮށް ސުނާމީ އެރީއެވެ. އެއަށް ފަހު، އަހަރެމެން އެއަތޮޅު ފޮނަދޫއަށް ދިރިއުޅުން ބަދަލު ކުރީމެވެ. ސުނާމީގައި އަހަރެންގެ ކޮއްކޮ ގެއްލުނީއެވެ. އަދި އެ ދުވަހު އަހަރެން މަރާލަން ނުލަފާ ދޮން ބަފާ މަސައްކަތް ކުރި ނަމަވެސް އެކަން ކާމިޔާބު ނުވިއެވެ.\nފޮނަދޫގައި އަހަރެން އެކަނި ގޭގައި ބައިންދާފައި އެންމެން ދަނީ ވަޒީފާއަށެވެ. އެގޮތަށް އެކަނި ގޭގައި އިންނައިރު އަހަރެންނަށް ގެއްލުނު ކޮއްކޮ ފެންނަހެން ހީވެއެވެ. މިވާހަކަ އެއްވެސް މީހަކު ގާތު ނުބުނަމެވެ.\nދޮންބައްޕަގެ ޖިންސީ އަނިޔާގެ ޝިކާރަައިގައި ނުވަ އަހަރު ވަންދެން އުޅުނީމެވެ. އަމިއްލައަށް މަރުވާންވެސް އަހަރެން ހިތަށް އެރިއެވެ. ނަމަވެސް މަންމައާއި ދޭތެރޭ ވިސްނާފައި އެކަން ކުރާނެ ހިތްވަރެއް އަހަރެންގެ ނެތެވެ.\nމި ހުރިހާ ކަމެއް ފަޅާއެރީ އަހަރެން ގްރޭޑް ހަތެއްގައި ކިޔަވަނިކޮށެވެ. އަހަރެންގެ ކެތްތެރިކަން ކޮޅުންލައި ދައްތަމެންނަށް ކިޔައިދެވުނީއެވެ. އަހަރެންގެ މަންމަ އަހަރެން ދެއްކި އެއްވެސް ވާހަކައް ގަބޫލެއް ނުކުރިއެވެ. އަދި އަހަންނާ ދިމާލަށް އެއްޗެހި ކިޔާ ހުރިހާ ގުޅުމެއް ކަނޑާލިއެވެ.\nދައްތަމެން ފުލުހަށް މި މައްސަލަ ލާން އުޅުމުން އެހެން ނަހަދާށޭ ކިޔާ މަންމަ އާދޭސް ކުރިއެވެ. ނަމަވެސް ދައްތަމެން އެކަން ކުރިއެވެ. ކަންތަށް މިހާ ހިސާބަށް ދިއުމުން ދޮން ބައްޕަގެ ބުއްދި ހަމައިން ނައްޓާ، މޮޔަ ގޮވަން ފަށައިފިއެވެ. އެއާއެކި ދޮންބައްޕަ ގެންދިޔައީ އޭނަގެ ކުރިން އިން މީހާއެވެ.\nއަހަރެން ޑޮކްޓާރއަށް ދައްކާ ޗެކަޕް ހެދުމުން އިނގުނީ އަހަރެންގެ ރަހިމުގައި “ސިސްޓް” އެއް އުފެދިފައި ވާ ކަމަށެވެ. އޭގެ ސަބަބުން އަހަރެންނަށް ދަރިއަކު ނުލިބޭނެ ކަމަށް ޑޮކްޓާރ ބުންޏެވެ. އެއީ ދޮން ބައްޕަގެ ޖިންސީ އަނިޔާގެ ނަތީޖާއެވެ.\nއޭގެ ފަހުން އަހަރެންނާއި ދައްތަމެންގެ ގާތު މައާފަށް އެދި ވާހަކަ ދައްކާށޭ ކިޔާ މަންމަ އާދޭސް ކުރިއެވެ. އެއާއެކު މި ކުޑަ ކުޑަ އާއިލާ އަލުން ގުޅި އެކުގައި އުޅެން ފެށީމެވެ.\nއަހަރެންގެ ކެކުޅުން ހުރި ވޭނުން ފުރިފައި ވާ މި މާޒީ އަހަރެން ހަނދާން އާކުރަން އަންނަނީ މިކަހަލަ މާހައުލަކަށެވެ. އެއީ އެކަނި އިނދެ ރޯލުމަށެވެ. އަހަރެންގެ ކަރުނަތަށް އާއިލާއަށް ނުދައްކަން ވެގެންނެވެ.\nAdhi mamma es hunnany stepfather ge kolhahshey. Btw stry v reethi\nEy thi konrashaku kujjeh?Hama ahaalee ingey\n6aharuga dhonbappa libuny 5aharuga dhonbappa gonaakuran fesy\nBT thankolheh hamanujehey thankolheh vx loluga alhai ganejje…… Umurun 6aharugau dhonbappa eh libun vaahaka … Bt umurun5aharun feshigen dhonbappa behey vaahaka.?????\nDhuvasthah kiyaa iru innaany alifu sukuneh not shaviyani sukun..\nZidhrn ge vrh gina stries kiin… ekm mii xidhrn ge stry akah kuraa fst comment.. vrh vrh reethi… massala eh wx ebain… ekm wx ham gorgeous….vrh dhuvas vejje xidhrn ge stry akah waitt kuraa thr…♥♥♥♥♥♥♥♥♥\nXidhan varrah t\nReethi adhi ehame sensitive ???\nDhen kn iraku vaahaka eh up kohlah dheyyneeh.. loabi geh vaahaka eh up kohlaj bah???\nSist ufedhenee ehnveyeh noon.thee mauloolaathge olhumeh\nDoctor ah thrr olhunee?? Mee hageegee haadhisaaeh!\nStory vrh reethi?❤\nމިހިތުގެ ފަސާނާ 6\nހިތާމަ ލޯބި October 14, 2016\nހިތާމަ May 2, 2016\nFeatured ކުރުވާހަކަ September 15, 2018\nހަޤީޤަތް ނޭނގެނީ ކީއްވެބާ…؟ (3ވަނަ ބައި)\nހިތާމަ November 4, 2017\nދުޢާ (1ވަނަ ބައި)\nހަޤީޤީ August 17, 2015\nހިތާމަ އެހެނިހެން ލޯބި September 11, 2018


Sarukaaru veringe goathi vikkaigen viyas corruption ge faisa hoadhaanan: Maleeh | Mihaaru\nރައީސް ޔާމީން ސަރުކާރުގައި ޔޫތު މިނިސްޓަރު ކަން ކުރެއްވި މަލީހު ރޭގެ ޖަލްސާގައި ވާހަކަ ދައްކަވަނީ\nސަރުކާރު ވެރިންގެ ގޯތި ވިއްކައިގެން ވިޔަސް ކޮރަޕްޝަންގެ ފައިސާ ހޯދާނަން: މަލީހު\n23 އެޕްރީލް 2017 - 10:21 17 comments\nއިދިކޮޅު ފަރާތްތަކުން މ. ކުނޫޒުގައި ބޭއްވި ޖަލްސާގައި މަލީހު ވިދާޅުވީ ރާއްޖޭގެ އެކި ކަންކޮޅުތަކުގައި ތަރައްގީގެ ނަމުގައި ސަރުކާރުން ހިންގަނީ ކޮރަޕްޝަން ކަމަށެވެ. އަދި ސިޔާސީ އެކި ލީޑަރުން ޖަލަށް ލަނީ ގޮތް ހުސްވެގެން ކަމަށާއި ސަރުކާރު ނިމެން މާ ގިނަ ދުވަހެއް ނެތް ކަމަށް ވެސް އޭނާ ވިދާޅުވި އެވެ.\nމަލީހު ވިދާޅުވީ ސަރުކާރުން މިހާރު ހިންގާ މަޝްރޫއުތަކަށް އަސްލު ހޭދަވާނެ ވަރު ބެލުމުގެ ގޮތުން ބޭރު ފަރާތްތަކުން އެހީތެރިކަން ހޯދާނެ ކަމަށެވެ.\n"ބްރިޖަށް 240 މިލިއަން ޑޮލަރު ހަރަދުވާ ކަމަށް ބުނާއިރު، 70 މިލިއަން ޑޮލަރުން ބްރިޖު އެޅޭ ނަމަ، ސަރުކާރުގެ އިސް ވެރިންގެ ގޯތި ވިއްކައިގެން އެ ފައިސާ ހޯދާނަން. އައިޖީއެމްއެޗްގެ އިމާރާތަށް ހަރަދުވަނީ 25 މިލިއަން ޑޮލަރު ކަމަށްވާ ނަމަ، ބާކީ ހަރަދު ކުރާ 110 މިލިއަން ޑޮލަރު ގޯތި ވިއްކައިގެން ވިޔަސް ހޯދާނަން،" ރައީސް ޔާމީން ސަރުކާރުގައި ޔޫތު މިނިސްޓަރުކަން ކުރެއްވި މަލީހު ވިދާޅުވި އެވެ.\n"ރަސްފަންނު ހެދުމަށް ހަރަދުވަނީ ދެ މިލިއަން ރުފިޔާ ކަމަށްވެ، އެ ތަނަށް 10 މިލިއަން ރުފިޔާ ހަރަދު ކުރި ނަމަ، ބާކީ ހަތް މިލިއަން ރުފިޔާ ހޯދާނީ [ވެސް] އެބޭފުޅުންގެ ގޯތިތައް ވިއްކައިގެން."\nމަލީހު ވިދާޅުވީ ގާނޫނުއަސާސީގެ ބޭރުން އެއްވެސް މީހަކަށް މަސައްކަތް ކުރުމުގެ ފުރުސަތު ނެތް ކަމަށާއި ގާނޫނުއަރާ ހަމަކުރާނެ ދުވަހެއް އަންނާނެ ކަމަށެވެ. އަދި ރައީސް ޔާމީންގެ ސަރުކާރު އޮތީ ބަލިވެފައި ކަމަށާއި އިދިކޮޅު ފަރާތްތަކުން ދާދި އަވަހަށް ވެރިކަމާ ހަވާލުވާނެ ކަމަށް ވެސް އޭނާ ވިދާޅުވި އެވެ.\n"އިދިކޮޅު ފަރާތްތަކުގެ ކުރީ ސަފުގައި ތިއްބެވީ މި ސަރުކާރުގެ ވަޒީރުންނަށް ވުރެ މާ އަވަސްކަމާ އެކު ގައުމު ތަރައްގީ ކުރާނެ ބޭފުޅުން،" މަލީހު ވިދާޅުވި އެވެ.\nއޭނާ ވިދާޅުވި ގޮތުގައި ރައީސުލްޖުމްހޫރިއްޔާ މަގާމުން ދުރު ކުރުމަކީ ކުށަކަށް ވާ ނަމަ، ގާނޫނުއަސާސީގައި ރައީސުލްޖުމްހޫރިއްޔާ ވަކިކުރަން ހުރި މާއްދާތައް އުނިކުރަން ޖެހެ އެވެ. ރައީސް ޔާމީނަށް ތާއީދު ކުރާ އެއްވެސް މީހަކު ނުފެންނަ ކަމަށާއި ޑިމޮކްރަސީ ފުނޑުކޮށްލަން ކިތަންމެ ވަރަކަށް މަސައްކަތް ކުރިޔަސް، ޑިމޮކްރަސީ މި ގައުމުގައި ދެމި އޮންނާނެ ކަމަށް ވެސް އޭނާ ވިދާޅުވި އެވެ.\nމަލީހު ވިދާޅުވި ގޮތުގައި ރާއްޖެ މިހާރު ވަނީ "ބަނގުރޫޓުވެފަ"އެވެ. އެހެންކަމުން ސަރުކާރު މުވައްޒަފުންނަށް މުސާރަ ދެނީ ކޮންމެ މަހަކު ވެސް ލޯނު ނަގައިގެންނާއި ޓީ ބިލު ވިއްކައިގެން ކަމަށް ވެސް ވިދާޅުވި އެވެ.\nއިތުރު ލިޔުންތައް ދިވެހި ސަރުކާރު އިދިކޮޅު ފަރާތްތައް ކޮރަޕްޝަން ރާއްޖެ ކޮރަޕްޝަން މިނިސްޓަރު މުހައްމަދު މަލީހް ޖަމާލް ރައީސް އަބްދުﷲ ޔާމީން


Prince Harry aai Meghan ge film belintha?\n"ހެރީ އެންޑް މޭގަން: އަ ރޯޔަލް ރޮމޭންސް" ގެ ޓްރެއިލާ.\nމިއީ އެމެރިކާގެ މަޝްހޫރު ކޭބަލް ޓީވީ ނެޓްވޯކް "ލައިފްޓައިމް" އިން މިދިޔަ މެއި މަހު 13 ގައި ގެނެސްދިން ފިލްމެވެ.\n"ހެރީ އެންޑް މޭގަން: އަ ރޯޔަލް ރޮމޭންސް" ކިޔާ މި ފިލްމުގައި ގެނެސްދިނީ މިދިޔަ މެއި މަހު 19 ގައި ކައިވެނި ކުރި އިނގެރޭސިވިލާތުގެ ޝާހީ ދަރިކަލުން ޕްރިންސް ހެރީއާއި މަޝްހޫރު އެކްޓްރެސް މޭގަން މާކަލްގެ ދެމެދުގައި ލޯބީގެ ގުޅުން އުފެދި އެންގޭޖްމަންޓާއި ހަމައަށް ދިއުމަށް ކުރި ދަތުރުގެ ވާހަކަތަކެވެ.\nމި ފިލްމުގައި ދައްކާފައިވާ ވާހަކަތަކާއި ޑައިލޮގުތައް ގެނެސްދީފައި ހުރީ ސީދާ އެ ދެ މީހުންގެ ދެމުގައި ވާހަކަތައް ދެކެވުނު ގޮތަކަށް ނޫނެވެ. ނަމަވެސް އެ ދެމީހުންގެ މެދުގައި ލޯބީގެ ގުޅުން އުފެދި، ދެމީހުންގެ ގުޅުމަށް އައި ބަދަލުތައް މި ފިލްމުގައި ގެނެސްދީފައި ވަނީ އެ ވާހަކަތައް މީޑިއާތަކަށްވެސް އެނގިފައި އޮތް ގޮތަށެވެ.\n"ހެރީ އެންޑް މޭގަން: އަ ރޯޔަލް ރޮމޭންސް" ގެ އޮފިޝަލް ޕޯސްޓަރު --\nޕްރިންސް ހެރިއާއި މޭގަން އެންމެ ފުރަތަމަ ދިމާވީ "ބްލައިންޑް ޑޭޓް" އަކުންނެވެ. މި ދެ މީހުން ބްލައިންޑް ޑޭޓަކަށް ސެޓްކުރީ މި ދެ މީހުންގެ ވެސް ގާތް ގުޅުމެއް އޮތް ރަހުމަތްތެރިއެކެވެ. ނަމަވެސް މިހާތަނަށް އެއީ ކާކު ކަމެއް ހާމަކޮށްފައެއް ނުވެ އެވެ. އޭރު މޭގަންއަކީ އެމެރިކާގެ މަޝްހޫރު ސީރީޒެއް ކަމަށްވާ "ސޫޓްސް" ގެ ބަތަލާ އެވެ. ޕްރިންސް ހެރީއާއި ކައިވެނި ކުރުމަށް އޭނާ ވަނީ އެ ސީރީޒް ވެސް ދޫކޮށްލާފަ އެވެ.\nމި ފިލްމާއި ބެހޭގޮޮތުން އެންމެ ގަދައަށް ދެކެވޭ ވާހަކައަކީ ފިލްމުގައި ޕްރިންސް ހެރީގެ ރޯލުން ފެނިގެންދާ މުރޭ ފްރޭސާ އާއި މޭގަންގެ ރޯލުން ފެނިގެންދާ ޕެރިސާ ފިޓްސް ހެނެލީ، އަސްލު ޕްރިންސް ހެރީއާއި މޭގަންއާއި ވަރަށް ވައްތަރު ވާހަކަ އެވެ. އެ ދެ މީހުންގެ އަޑުގައިވެސް ވައްތަރު ގޮތެއް އެބަހުއްޓެވެ. މި ފިލްމު ޑައިރެކްޓުކުރީ މެންހާޖް ހުދާ އެވެ.


BREAKING NEWS: Covid-19: UK In Ithuru 1295 Meehaku Maruvejje - Vaguthu\nކޮވިޑް-19 ޖެހިގެން މިއަދުވެސް އިނގިރޭސިވިލާތުން އިތުރު 1295 މީހަކު މަރުވެއްޖެއެވެ. މިއަދަކީ ފާއިތުވި ތިން ދުވަސް ތެރޭހައި ކޮވިޑް-19 ޖެހިގެން އިނގިރޭސިވިލާތުން އެންމެ ގިނަ މީހުން މަރުވި ދުވަހެވެ. އަދި މިހާތަނަށް ތިން ވަނައަށް އެންމެ ގިނަ މީހުން މަރުވި ދުވަހަކީވެސް މިއަދެވެ.\nމިއަދު އިނގިރޭސިވިލާތުން 41346 މީހަކު ވަނީ ކޮވިޑް-19 އަށް ފައްސިވެފައެވެ. މިއަދަކީ ޑިސެމްބަރ މަހުގެ 26 ވަނަ ދުވަހަށް ފަހު އިނގިރޭސިވިލާތުން އެންމެ މަދުއަދަދެއްގެ މީހުން ކޮވިޑް-19 އަށް ފައްސިވި ދުވަހެވެ.\nއިނގިރޭސިވިލާތަކީ މިހާރު ކޮވިޑް-19 ވެކްސިން ދިނުމުގެ މަސައްކަތް އެންމެ ފުޅާދާއިރާއެއްގައި ކުރަމުން އަންނަ އެއްގައުމެވެ. އިއްޔެގެ ނިޔަލަށް އިނގިރޭސިވިލާތުން ޖުމްލަ ހަތަރު މިލިއަން މީހުންނަށް ވަނީ ކޮވިޑް-19 ވެކްސިން ދީފައެވެ. އޭގެތެރެއިން ހަތަރު ލައްކަ މީހުންނަކީ ދެޑޯޒްގެ ވެކްސިން ދީފައިވާ މީހުންނެވެ.\nކޮވިޑް-19 ކޮންޓްރޯލް ކުރުމަށް އެންމެ ހަރުކަށި ފިޔަވަޅުތަކަށް އަމަލު ކުރަމުން އަންނަ އެއްގައުމަކީ ވެސް މިހާރު އިނގިރޭސިވިލާތެވެ. ހޯމަ ދުވަހުން ފެށިގެން އެގައުމަށް ކޮންމެ ގައުމަކުން މީހަކު އެތެރެވި ނަމަވެސް 10 ދުވަހު ކަރަންޓީންގައި ހުންނަން ޖެހޭނެއެވެ. އަދި އިނގިރޭސިވިލާތައް އެތެރެވުމުގެ ކުރިން ކޮވިޑް-19 އަށް ޓެސްޓްކޮށް ނައްސި ނަތީޖާއެއް ވެސް އިމިގްރޭޝަނަށް ހުށަހަޅަން ޖެހޭނެއެވެ.\nއިނގިރޭސިވިލާތުގެ ސަރުކާރުން ބުނާ ގޮތުގައި ކޮވިޑް-19 ކޮންޓްރޯލް ކުރަން އެގައުމުގައި އަޅާފައިވާ ފިޔަވަޅުތަކުގެ އަސަރު މިހާރު ވަނީ ކޮންމެވެސް ވަރަކަށް ފެންނަން ފަށާފައެވެ.\nދެކުނު އެފްރިކާ އާއި ލެޓިން އެމެރިކާގެ ގައުމުތަކުންނާއި ޕޯޗްގަލް އިން އިނގިރޭސިވިލާތައް މީހުން އެތެރެވުން މިހާރު ވަނީ މަނާކޮށްފައެވެ. އެއީ ދެކުނު އެފްރިކާ އާއި ބްރެޒިލްގައި މިހާރު ފެތުރެމުން އަންނަ ކޮވިޑް-19 އާވޭރިއަންޓް އިނގިރޭސިވިލާތުގައި ފެތުރުން ހުއްޓުވުމަށް އެޅި ފިޔަވަޅެކެވެ.


Baiskoafu'ge "Chanaachaa 2019" ah thayyaarutha?\nބައިސްކޯފުގެ "ޗަނާޗާ 2019" އަށް ތައްޔާރުތަ؟\n"ޗަނާޗާ 2019" އަކީ ބައިސްކޯފުން ބާއްވާ މިއުޒިކް ޝޯވއެއް\nފުރަތަމަ ޝޯވ ބާއްވާފައިވަނީ 2018 ވަނަ އަހަރު\nމިއީ ދިވެހި ފަންނާނުންގެ ހުނަރުތައް ދައްކާލުމަށް ހުޅުވާލެވިފައިވާ ޕްލެޓްފޯމެއް\nކ. މާލެ | 10 ޑިސެންބަރ 2019 | އަންގާރަ 19:22 | 1,903\n"ޗަނާޗާ 2019" އަކީ ބައިސްކޯފުން ބާއްވާ މިއުޒިކް ޝޯވއެއް - އިންސްޓަގްރާމް\nބައިސްކޯފުގެ "ޗަނާޗާ 2019" އަންނަ ހުކުރު ދުވަހު އޮންނާނެއެވެ.\nއަމިއްލަ އުފެއްދުންތަކަށް އިސްކަންދީގެން ބައިސްކޯފުން ކުރިއަށްގެންދާ ޗަނާޗާއަކީ ގިނަ ފަންނާނުންތަކެއް ފެނިގެންދާ މިއުޒިކް ޝޯއެކެވެ. ފުރަތަމަ ޗަނާޗާ ޝޯ ބާއްވާފައިވަނީ މިދިޔަ އަހަރެވެ. ބައިސްކޯފުން ބުނީ ޗަނާޗާ އަކީ ޒުވާނުންނަށް "ކޮންމެވެސް ކަމެއް ކޮށްދިނުމަށް" އަދި ހާއްސަކޮށް މިއުޒިޝަނުންގެ ހުނަރު ދައްކާލުމަށް ކުރިއަށް ގެންދާ ޝޯވއެއްކަމަށެވެ.\n"ޗަނާޗާ 2019" މާލޭގެ އޮލިމްޕަހުގައި ބާއްވާއިރު، ކުރިއަށް އޮތް ތަނުގައި ރާއްޖޭގެ އެކި ކަންކޮޅުގައި ޝޯވ ބާއްވާނެކަމަށް ބައިސްކޯފުން ބުންޏެވެ.\nޗަނާޗާއަކީ މިއުޒިކް ދުނިޔޭގެ މިހާރު ފުންނާބު އުސް ފަރާތްތަކުގެ ހުނަރު ދައްކާލުމުގެ އިތުރުން ދިވެހި ފަންނާނުންނަށް ފުރުސަތުތައް ހޯދައި ދިނުމަށް ބާއްވާ ޝޯވއެއްކަމަށް ވެސް ބައިސްކޯފުން ފާހަގަ ކުރިއެވެ. އަދި މިއީ އާޓިސްޓުންގެ އަމިއްލަ އުފެއްދުންތައް ދައްކާލުމަށް މަގުފަހިކޮށްދިމުގެ ބޭނުމުގައި ކޮންމެ އަހަރަކު ބާއްވަން ޙުޅުވާޅި ޕްލެޓްފޯމެއްކަމަށެވެ.\nމީގެ އިތުރުން، ފުރަތަމަ ޝޯވއާ މި އަހަރު ޝޯވގެ ތަފާތުތަކެއް ހުންނާނެކަން ފާހަގަކުރަމުން ބައިސްކޯފުން ބުނީ "އެކި ރޭންޖް" ތަކުގެ ފަންނާނުން މި އަހަރުގެ ޝޯވގައި ފެނިގެންދާނެކަމަށެވެ. އަދި އަންނަ އަހަރުވެސް ޗަނާޗާ ޝޯވ އޮންނާނެކަމަށާއި، މުސްތަގުބަލުގައި ޗަނާޗާ އަކީ "ވަރަށް ބޮޑު ވެގެންދާނެ" ޝޯވއެއްކަމަށް ބައިސްކޯފުން ބުންޏެވެ. އަދި މުނިފޫހިފިލުވުމުގެ ދާއިރާގައި އުޅޭ އެކި ކަހަލަ ފަންނާނުންނަށް ޗަނާޗާގައި ބައިވެރިވުމުގެ ފުރުސަތު ލިބިގެންދާނެއެވެ.\n"ޗަނާޗާ 2019" ގައި ޕަރފޯމް ކުރާ ފަންނާނުންގެ ތެރޭގައި "ގްރެވިޓީ"، "ދުންފިނި"، "ބަބުރު ސީނު"، "ޑީޖޭ-ބީ" އަދި ރާއްޖޭގައި އެންމެ ކާމިޔާބު އެއް ލަވަކިޔުންތެރިއެއްކަމަށްވާ ޝިއުޒް ހިމެނެއެވެ.\nމި ޝޯވ ޑިސެމްބަރު 13 ގައި އޮލިމްޕަހުގައި ބާއްވާއިރު، ޓިކެޓެއްގެ އަގަކީ 100 ރުފިޔާއެވެ. މި ޝޯވގެ ޓިކެޓް ވިއްކައިގެން ލިބޭ ފައިސާއިން ބައެއް ކޮންމެސް ޗެރިޓީއަކަށް ހަދިޔާކުރަން ބޭނުންވާކަން ފާހަގަކުރަމުން، ބައިސްކޯފުން ބުނީ މި އަހަރު ހޮވާފައިވަނީ "ޓައިނީ ހާޓްސް"ކަމަށެވެ.


America ge enme rangalhu raees akee Obama tha?\nއެމެރިކާގެ އެންމެ ރަނގަޅު ރައީސަކީ އޮބާމާތަ؟\nއެމެރިކާގެ ރައީސް ބަރަކު އޮބާމާ މިހާރު ހޭދަ ކުރައްވަމުން ގެންދަވަނީ ރިޔާސީ ފަހު ދައުރުގެ ފަހު ދުވަސްތަކެވެ. ރިޔާސީ ގަނޑުވަރު ވައިޓް ހައުސް ދޫކުރައްވާ ވަޑައިގަތުމަށް ދެން އޮތީ ދެ މަހެއްހާ ދުވަހެވެ. ތާރީހު ލިޔާ މީހުންނާއި ނޫސްވެރިންނާއި ޑިޕްލޮމެޓިކް ސްޓަޑީސްގެ ދާއިރާގެ މާހިރުން އޮބާމައާ މެދު ކުރާ ބަހުސަކީ އޭނާ އަކީ އެމެރިކާގެ އެންމެ ރަނގަޅު ރައީސް ހެއްޔެވެ؟\nމިބަހުސަށް ނިމުމެއް ގެންނަން ދިރާސާކޮށް އަނަލައިސް ކުރަންޖެހޭ ބައެއް ކަންކަން އެބަހުއްޓެވެ. ބައެއް ދިރާސާތަކާއި ޔުނިވާސިޓީތަކުގެ ޕްރޮފެސަރުންގެ ދިރާސާތަކުގައި އޮބާ ގެންދާނީ އެމެރިކަގެ ރައީސުންގެ ކެޓަގަރީގެ މައްޗަށެވެ.\nއޮބާމާއަކީ އެމެރިކާގެ ހަޔާތުގައި ފެނުނު އެންމެ ރަނގަޅު ރައީސް ކަމަށް ކަނޑައަޅަން ބަހުސްތަކެއް އޮވެ އެވެ. އެއީ އެމެރިކާގެ ހަޔާތުގައި ފެނުނު ރައީސުންގެ ތެރެއިން ތިން ރައީސް އަކު އެހެން ރައީސުންނަށް ވުރެ މާ ކުރީ ގައިވުމެވެ. އެ ރޭންކުގައި އެ ތިން ބޭފުޅުންނާ ވާދަ ކުރެވޭނެ އެއްވެސް ރައީސެއް ވަޑައެއް ނުގަންނަވަ އެވެ.\nއެއް ބޭފުޅަކީ އެމެރިކާގެ މިނިވަން ކަމުގެ ބާނީ ރައީސް ޖޯޖް ވޮޝިޓަން އެވެ. އަނެއް ބޭފުޅަކީ ރައީސް އަބްރަހަމް ލިންކަންއެވެ. އެއީ އެމެރިކާއިން ނަސްލީ ތަފާތު ކުރުން ނައްތާލުމަށް އެންމެ ބޮޑަށް މަސައްކަތް ކުރައްވައި، ޖޯޖް ވޮޝިންޓަންގެ އުސޫލުތައް ގާއިމު ކުރެއްވި ރައީސެވެ. އަނެއް ބޭފުޅަކީ ފްރެންކްލިން ރޫޒްވެލްޓެވެ. އެއީ ވޮޝިންޓަންގެ އުސޫލުތައް ގެއްލިގެން ދަނިކޮށް އެ އުސޫލުތައް ސަލާމަތް ކުރައްވައި ދެމެހެއްޓެވި ރައީސެވެ. މިތިން ރައީސުންނާ ހަމަޔަށް އެހެން އެއްވެސް ބޭފުޅަކަށް ވަޑައެއް ނުގެންނެވެ އެވެ.\nއެންމެ ރަނގަޅު ރައީސް ކަނޑައަޅަން ކެޓަގަރީތައް ފެށިގެން އަންނަނީވެސް އެ ތިން ރައީސުންގެ ފަހަތުންނެވެ. އެއީ އެންމެ ރަނގަޅު ރައީސުންނާ ގާތް ކުރާ ކެޓަގަރީންނެވެ. މި ކެޓަގަރީގައި ހިމެނޭނީ އެ ރައީސުންގެ މަސައްކަތުން އެމެރިކާގެ ރައްޔިތުން އިންސްޕަޔާވި ނުވަތަ އެމެރިކާ ހޭލެއްވި ރައީސުންނެވެ. އަދި ގޮންޖެހުންތަކާއެކު ވެސް އެބޭފުޅުންގެ ދައުރުގައި އެމެރިކާގެ ކަންކަން ބަދަލު ކުރުމަށް މަސައްކަތް ކުރެއްވި ރައީސުންނެވެ.\nމި ކެޓަގަރީގެ އެންމެ ފުރަތަމަ ނަމަކަށް ތޯމަސް ޖެފްރެސަން އޮވެ އެވެ. އޭނާ އަކީ ވޭތުވެދިޔަ ދެ ގަރުނުގައި އެމެރިކާ ތަރައްގީ ކުރި ސިޔާސަތުތައް އެކަށައެޅުއްވި ރައީސެވެ. ދެން އެންޑްރޫ ޖެކްސަން އަކީ އަހަރުތަކެއް ވަންދެން އެމެރިކާގެ އެތެރޭގައި އޮތް ކަޅުބަޒާރައި ވަގު ވިޔަފާރިއަށް އޮތް ދޮރުތައް ބަންދު ކުރެއްވި ރައީސވެ. ތިއޯޑޯ ރޫޒްވެލްޓާއި ވުޑްރޯ ވިލްސަން މި ދެ ރައީސުންނަކީ އެމެރިކާގެ ސިނާއީ ދާއިރާގައި އޮތް ފަސާދައިގެ ބާރުގަނޑު ކަނޑުވާލި ދެ ރައީސުންނެވެ.\nހެރީ ޓުރުމަންއަކީ އެމެރިކާގެ ފިނި ހަނގުރާމައިގެ އަސާސީ އުސޫލުތައް ތަންފީޒު ކުރަން ފެއްޓެވި ރައީސްއެވެ. ރޮނަލްޑް ރޭގަން އަކީ އޭނާ ގެނގުޅުނު ކޮންޒަވޭޓިވް ނުވަތަ ދެމެހެއްޓެނިވި އުސޫލުތައް އަމިއްލަ ޕާޓީ ރިޕަބްލިކަން ގައިވެސް އެކަށައަޅައި ފިނި ހަނގުރާމައިގެ ބަދަލުގައި އެހެން ވިސްނުންތަކެއް އެމެރިކާގެ ލިޑާޝިިޕްގައި ގެންގުޅުނު ރައީސްއެވެ.\nމިދެންވި ރަނގަޅާ ގާތްކުރާ ރައީސުންގެ ކެޓަގަރީގައި ހިމެނުނު ގިނަ ރައީސުންނަކީ ބޮޑެތި ޖަރީމާތަކެއް ހިންގަވާފައިވާ ކަމުގެ ތުުހުމަތު އޮތް ބޭފުޅުންނެވެ. ތޯމަސް ޖެފްރެސަން އަކީ އަމިއްލަ އަށް އަޅުން ގެންގުޅުއްވި ރައީސެކެވެ. އަދި އިންސާނުން އަޅުވެތި ކުރުމާ ދެކޮޅަށް އޭނާގެ ވެރިކަމުގައި އަޅިއަޅުވާލާފައިވަނީ ވަރަށް ވެސް މަދުންނެވެ.\nއެންޑްރޫ ޖެކްސަން ގެނގުޅުނު ހަރުކަށި ޕޮލިސީތަކުގެ ސަބަބުން އެމެރިކާގެ އަމިއްލަ ރައްޔިތުންނާ ދެކޮޅަށް ހަރުކަށި ފިޔަވަޅުތައް އެޅުއްވިއެވެ. އަބުރަހަމް ލިންކަން އާއި ރޫސްވެލްޓަކީ ހަނގުރާމައަށް ފަހު އާންމުންނަށް ލިބޭ މަދަނީ ހައްގުތައް ހިފަހައްޓާ ހައްގުތަކަށް އަރައިގަތް ދެ ރައީސުންނެވެ. ނަމަވެސް އެ ދެ ރައީސުން ކުރެއްވި ގިނަ ޕޮޒިޓިވް ކަންކަމުގެ ސަބަބުން ނެގެޓިވް ކަންކަން ވަނީ ހިނދިފައެވެ.\nދެން ހިމެނެނީ އެވްރެޖަށްވުރެ ކުޑަތަންކޮޅެއް މަތީގައި އުޅުއްވާ ރައީސުންނެވެ. މި ލިސްޓްގައި އެންމެ ފުރަތަމަ ނަމަކީ ޖޭމްސް ޕޮލްކް އޭނާ އަކީ އެމެރިކާގެ ސަރަހައްދު އިތުރު ކުރެއްވި ރައީސްއެވެ. ހަމައެއާއެކު ރިޔާސީ ބާރުތައްވެސް ފުޅާ ކޮށްފައިވެއެވެ.\nޑްވައިޓް އައިސަންހެވާ ފިނި ހަނގުރާމައިގެ ދުވަސްވަރު އެމެރިކާގެ މުސާރައިގެ މިންގަނޑު ކޮންްޓްރޯލް ކުރެއްވިއެވެ. ޖޯން އޮފް ކެނެޑީ އެމެރިކާގެ ރައްޔިތުން ސުލްހައަށް ހޭލައްވާލައި ދެއްވި އެވެ. ނަމަވެސް ރައީސް ކަމަށް ވަޑައިގެންނެވިތާ ތިން އަހަރު ނުވަނީސް ވަނީ އަވާހަރަކޮށްލާފަ އެވެ.\nއެވްރެޖް ކެޓަގަރީ ގައި ގިނަ ބޭފުޅުން ހިމެނެއެވެ. ޖޭމްސް މެޑިސަން އާއި ޖޯން އެޑަމްސް އާއި ޖޯޖް ހާބަޓް ބުޝް އާއި ބިލް ކްލިންޓަނެވެ. އެވްރެޖް ކެޓަގަރީއަށް ވުރެ ފަހަތުގައި އުޅުއްވާ ރައިސުންގެ ލިސްޓެއް ވެސް ހިމެނެއެވެ. ޔުލްސީސް ގްރާންޓް އާއި ޖެރޯލްޑް ފޯޑެވެ.\nއެންމެ ވިޔަނުދާ ރައީސުންގެ ކަޓަގަރީވެސް އެބައޮތެވެ. އެއީ ހަމަހަގީގަތުގައި ވެސް ފެއިލްވެފައިވާ ރައީސުންކަން ދުނިޔެ ގަބޫލު ކުރެއެވެ. އެންޑްރޫ ޖޯންސަން އާއި ހެންރީ ހެރިސަން އާއި ހާބަޓް ހޫވާ އާއީ އޮބާމާގެ ކުރިން ހުންނެވި ރައީސް ޖޯޖް ޑަބްލިއު ބުޝް އެވެ.\nމިހާ ހިސާބުން އުފެދޭ ސުވާލަކީ އޮބާމާ ހިމެނެނެނީ މިތަނުން ކޮން ކަޓަގަރީ އެއްގައިތޯއެވެ. ގިނަ މީހުން އޮބާމާ ހިމަނާނީ އެންމެ ރަނގަޅު ރައީސުންނާ ގާތް ކުރާ ކެޓާގަރީގަ އެވެ. އޭގެ ސަބަބުތައް ތިރީގައި މިވަނީއެވެ.\nފްރޭންކްލިން ޑީ ރޫޒްވެލްޓް އެމެރިކާގެ ރިޔާސަތާ ހަވާލުވީ 1933 ވަނަ އަހަރުއެވެ. އޭނާ އަށް ފަހު އެމެރިކާގެ އާ ރައީސް އަށް އިގްތިސޯދީ ބޮޑު ގޮންޖެހުމަކާ ކުރިމަތިވެ ވަޑައިގަތް އެ މައްސަލައަށް އޮފީހަށް ނިކުންނެވި ފުރުތަމަ ދުވަހުވެސް ކުރިމަތިލައްވަން ޖެހުނު ރައީސް އަކީ މިހާރުގެ ރައީސް ބަރަކު އޮބާމައެވެ. ދެހާސް އަށް ވަަނަ އަހަރު ރައީސް ކަމަށް އޮބާމާ ވަޑައިގެންނެވިއިރު އެމެރިކާގެ އިގްތިސޯދު އޮތީ އެފުށް މިފުށަށް ޖެހިފައެވެ. އެމެރިކާގެ އިގްތިސޯދުގެ އިތުރުން ޔޫރަޕްގެ އިގްތިސޯދަށް ވެސް އޮތީ ބޮޑެތި ލޮޅުންތަކެއް އަރާފައެވެ. ބޭންކިން ނިޒާމު އޮތީ ފުށުއަރައި އިސްލާހް ކުރަން ޖެހިފައެވެ. މޮޓޯ ވެހިކަލް އުފައްދާ އެންމެ ބޮޑު ދެ ކުންފުނި އޮތީ ބަނގުރޫޓްވުމާ ގާތްވެފައެވެ. ވަޒީފާ ނެތް މީހުންގެ ޕަސެންޓް އިތުރުވެ ގެދޮރުގެ ވިޔަފާރި އޮތީ ދަށަށް ގޮސްފައެވެ.\nފުނިޖެހިފައިވާ އިގްތިސޯދީ މައްސަލަތައް ހައްލު ކުރުމަށް އޮބާމާ ގާނޫނު ތަކުގެ ޒަރިއްޔާއިން އަވަސް ފިޔަވަޅުތަކެއް އަޅަން ފެށިއެވެ. އިދިކޮޅު ރިޕަބްލިކަން މެންބަރުން މަޖިލިސް ތެރެއިން ކުރިމަތި ކުރައްވަމުން ގެންދެވި ފިއްތުންތަކާއެކުވެސް އިގްތިސޯދީ ގޮތުން އިސްލާހްތަކެއް ގެންނަވަމުން ދިޔައެވެ. އެގޮންޖެހުމަކި އެމެރިކާގެ ތާރީހްގައިވެސް އެންމެ ބޮޑަށް ކުރިމަތިވެ ވަޑައިގެންނެވި އެއް ހާލަތެވެ.\nއިގްތިސޯދީ ތަދުމަޑުކަން ފިލުވުމަށް "އޮބާމާ ޕޮލިސީ" ގެ ދަށުން އެޅުއްވި ފިޔަވަޅުތައް ރޫޒްވެލްޓްގެ "ނިއު ޑީލް" އަށް ވުރެ ފުރިހަމައެވެ. އިގްތިސޯދީ ދުވެލި މަޑުޖެހުމަށް އޮތް އެންމެ ބޮޑު ގޮންޖެހުމަކީ ބޭރު ދެ ގައުމެއްގައި އެމެރިކާ އިސްވެ ކުރަމުންދާ ހަނގުރާމަކަމަށް ވިދާޅުުވެ އެ ދެ ހަނގުރާމައިން އެމެރިކާ އަތް ދޫކޮށްލެއްވިއެވެ. އެމެރިކާގެ ރައްޔިތުންނަށް ރައްކާތެރި ސިއްހީ ނިޒާމެއް ކަށަވަރު ކޮށްދިނުމަށް އޮބާމާ ކެއާގެ ދަށުން ހެލްތު ސްކީމެއް ފެއްޓެވިއެވެ.\nހާރިޖީ ސިޔާސަތުތައް ބަލާއިރު އިރާނާ ދެމެދު އޮތް ގުޅުން ފިނި ކުރައްވައި އެގައުމާ ދެކޮޅަށް އޮތް ދަތިކުރުމުގެ ފިޔަވަޅުތައް ކުޑަ ކުރައްވިއެވެ. ވާހަކަ ދައްކައިގެން މައްސަލަ ހައްލު ކުރުމަށް އިސްކަން ދެއްވިއެވެ. ދެކުނު އޭޝިއާގެ ގައުމުތަކާއެކު ރަނގަޅު ގުޅުމެއް ބާއްވައި އުތުރު ކޮރެއާގެ މައްސަލަ އިތުރަށް ސީރިޔަސް ވިޔަ ނުދީ ފިނި ކުރެއްވިއެވެ.\nއޮބާމާ އަށްވެސް ހައްލު ނުކުރެވުނު މައްސަލަތައް އެބަހުއްޓެވެ. އެމެރިކާގެ ދޮން ނަސްލުގެ ފުލުހުންގެ ތެރޭގައި ކަޅު ނަސްލުގެ މީހުންނަށް އޮތް ރުޅިވެރިކަމާހެދި ކަޅު ނަސްލުގެ މީހުންނަށް ބަޑިން ދިން ހަމަލާތައް އިތުރުވިއެވެ. މެދުއިރުމަތީގައި ފައްކާވި އެންމެ ބޮޑު ޑިމޮކްރަސީ ކަމަށްވާ މިސްރުގެ ވެރިކަން އަސްކަރީ އިންގްލާބަަކުން ބަދަލު ކުރުމުގައި އެމެރިކާގެ ބައިވެރިވުން އޮތެވެ. ލީބިޔާގެ މައްސަލަ އަށް ފިނިކަމެއް ނުގެނެވުނެވެ. އެމެރިކާގެ އެހެން ރައީސުންނެކޭ އެއްފަދައިން އިޒްރާއީލާ ދެކޮޅަށް ފިޔަވަޅު އަޅަން ނުކުޅެދުނެވެ.\nމިހުރިހާ ކަމަކާއެކުވެސް އޮބާމާ ގިނަ ކަންކަމެއް ކާމިޔަބު ކުރެއްވިއެވެ. އޭނާ ވަނީ އެމެރިކާގެ އިގްތިސޯދީ ދުވެލި ރަނގަޅު މަގަކަށް ގެންނަވާފައެވެ. އެހެންވެ އޭނާ ހިމެނެނީ ރަނގަޅު ރައީސުންނާ ގާތް ކުރާ ކެޓާގަރީގަ އެވެ. -- މައުލޫމަތު: ސްޓީވް އެމް ގިލޯން: ހިސްޓްރީ ޕްރޮފިސާ، އޮކްލަހޯމާ ޔުނިވަސިޓީ


Turkey sifainge 8 meehunnah Greece in ithuru vaguthu dheefi - vNews.mv\nތުރުކީ ސިފައިންގެ 8 މީހުންނަށް ގްރީސްއިން އިތުރު ވަގުތު ދީފި\nސައިފް އަޒްހަރު 27 July 2016, 18:26\nތުރުކީ ބަޣާވާތުގެ ތެރޭގައި، ފިލައިގެން ހެލިކޮޕްޓަރެއްގައި ގްރީސްއަށްދިޔަ ތުރުކީ ސިފައިންގެ 8 މީހުން ގްރީސްއިން ހިމާޔަތް ހޯދުމަށް ކުރަމުންދާ މަސައްތަށް ގްރީސްއިން އިތުރު ވަގުތު ދީފިއެވެ.\nތުރުކީ ސިފައިންގެ 8 މީހުންގެ ގާނޫނީ ވަކީލު ވަސިލިސް ޓަރްޒިޑިސް ވިދާޅުވީ، ގްރީސްއިން ސިޔާސީ ހިމާޔަތް ހޯދުމަށް ކުރަންޖެހޭ މަސައްކަތްތަކަށް ތައްޔާރުވާން ގްރީސްގެ ކޯޓަކުން އިތުރު މުހުލަތު ދީފައިވާ ކަމަށެވެ. ސިފައިންގެ 8 މީހުން އަނބުރާ ތުރުކީއަށް ހިގައްޖެނަމަ އެމީހުންގެ ފުރާނައަށް ނުރައްކާ ވެދާނެކަމުގެ ބިރު އެބަ އޮތް ކަމަށްވެސް ގާނޫނީ ވަކީލު ވިދާޅުވިއެވެ.\nޚަބަރު ލިބޭގޮތުގައި، ހިމާޔަތް ހޯދުމުގެ އެޕްލިކޭޝަން ކޯޓަށް ހުށަހެޅި، ވަކިގޮތަކަށް ނިމެންދެން އެމީހުން ތިބޭނީ ގްރީސްގެ ފުލުހުންގެ ބެލުމުގެ ދަށުގައެވެ. ފުރަތަމަ އަޑުއެހުން އޮތީ އަންނަ އޮގަސްޓްމަހުގެ 19 ވަނަ ދުވަހުއެވެ.\nމިޖުލައި މަހުގެ 15 ވަނަ ދުވަހު ތުރުކީއަށް ގެންނާން އުޅުނު ބަޣާވާތާ ގުޅިގެން ތުރުކީ ސަރުކާރުން މިހާތަނަށްވެސް ވަނީ، އެތައްހާސް ބަޔަކު ހައްޔަރު ކޮށްފައެވެ. އޭގެ ތެރޭގައި، ސިފައިންނާއި، ފުލުހުންނާއި، ޝަރުއީ ދާއިރާގެ މީހުންނާއި، ޔުނިވަރސިޓީ، ކޮލެޖް އަދި ސްކޫލްތަކުގެ ޓީޗަރުންނާއި، ނޫސްވެރިންނާއި އާންމުންވެސް ހިމެނެއެވެ.\nބަޣާވާތުގެ ހަތަރުވަނަދުވަހު ހެލިކޮޕްޓަރެއްގައި، އަވަށްޓެރި ގްރީސްއަށްދިޔަ ސިފައިންގެ 8 މީހުންގެ ތެރޭގައި ހިމެނެނީ ސިފައިންގެ ދެ ކޮމާންޑަރުންނާއި، ހަތަރު ކެޕްޓަނުންނާއި ދެ ސާޖަންޓުންނެވެ. ގްރީސްގެ އުތުރުގެ ރަށެއް ކަމަށްވާ އެލެގްޒެންޑްރޮޕޮލީއަށް އެމީހުން ހެލިކޮޕްޓަރުގައި ގޮސް ޖައްސާފައިވަނީ "ހާޅުގައި ޖެހިގެން" ކަމަށް ބުނެ ގްރީސްގެ އަސްކަރިއްޔާއަށް އެންގުމަށްފަހުއެވެ.\nސިފައިންގެ 8 މީހުން އަނބުރާ ތުރުކީއާ ހަވާލުކޮށްދިނުމަށް ތުރުކީ ސަރުކާރުން ވަނީ ގްރީސްގެ ކިބައިން އެދިފައެވެ. ތުރުކީން ބުނެފައިވަނީ އެއީ "ޓެރަރިސްޓުން" ކަމަށެވެ. ނަމަވެސް، ސިފައިންގެ 8 މީހުން ބުނަމުންދަނީ، ތުރުކީއަށް އަނބުރާ ފޮނުވާލައިފިނަމަ އެމީންނަށް އިންސާފުވެރި ޝަރީއަތެއް ނުލިބޭނޭ ކަމަށެވެ.\nތުރުކީގައި އަލުން މަރުގެ އަދަބު ތަންފީޒުކުރަން އުޅޭތީ، ނުހައްގު ޝަރީއަތެއްކޮށް ސިފައިންގެ 8 މީހުންނާ ދެކޮޅަށްވެސް މަރުގެ ހުކުމް އިއްވައި، ހުކުމް ތަންފީޒުކޮށްފާނެ ކަމުގެ ބިރު އެބައޮތް ކަމަށް އެމީހުންގެ ވަކީލު ވިދާޅުވެފައި ވެއެވެ.\nބަޣާވާތާ ގުޅިގެން ތުރުކީ ސަރުކާރުން ހައްޔަރު ކޮށްފައިވާ އެތައްހާސް މީހުންނާމެދު، ތުރުކީގެ ކަމާބެހޭ ފަރާތްތަކުން ވަރަށް އަނިޔާވެރި، އިންސާނިއްޔަތާ ޚިލާފް އަދަބުތައް ދެމުންގެންދާ ކަމުގެ ކަށަވަރު މައުލޫމާތު ލިބިފައިވާ ކަމަށް އެމްނެސްޓީ އިންޓަރނޭޝަނަލްއިން ވަނީ ބުނެފައެވެ.


Ingireysi vilaathuge viyafaari veri aku Raajje ah 75,000 mask hadhiyaa kohffi\nއިނގިރޭސިވިލާތުގެ ވިޔަފާރިވެރިއަކު ރާއްޖެއަށް 75 ހާސް މާސްކް ހަދިޔާކޮށްފި\nއިނގިރޭސިވިލާތުގެ މަޝްހޫރު ކަނޑުމަހުގެ ވިޔަފާރި ކުރާ ކުންފުންޏެއްކަމުގައިވާ ވޯލްޑް ވައިޑް ފުޑްސްގެ ޗެއާރމަން ޖޯން ބާރޓަންގެ ފަރާތުން ދިވެހިރާއްޖެއަށް 75،000 މާސްކް ހަދިޔާކޮށްފިއެވެ.\nފާހަގަކޮށްލެވޭ ގޮތުގައި އެބޭފުޅާ އަކީ އިންޓަރނޭޝަނަލް ޕޯލް އެންޑް ލައިން ފައުންޑޭޝަންގެ ޗެއާރމަންވެސް މެއެވެ.\nޖޯން ބާރޓަން ވަނީ ކޮވިޑް-19 އާއި ދެކޮޅަށް ނޭޝަނަލް އިމަރޖެންސީ ސެންޓަރުން ކުރަމުން އަންނަ މަސައްކަތަށް އެހީވުމުގެ ގޮތުން 75،000 ޑިސްޕޯސެބަލް ސާޖިކަލް މާސްކް ހަދިޔާކުރައްވާފައެވެ. މި މާސްކްތަކަކީ ފްރައިންޓްލައިންގައި މަސައްކަތްކުރާ ފަރާތްތަކަށް އެހީވުމުގެ ގޮތުން ދިން ތަކެއްޗެވެ.\nވޯލްޑް ވައިޑް ފުޑްސް އަކީ ގިނަ އަހަރުތަކެއް ވަންދެން ދިވެހިރާއްޖޭގެ ކަނޑުމަސް ޔޫރަޕްގެ މާކެޓަށް ފޯރުކޮށްދެމުން އަންނަ މެދުވެރިއެކެވެ. އަދި އެކުންފުންޏަކީ ދިވެހިރާއްޖޭގެ މަސްވެރިކަމުގެ ސިނާއަތުގެ މުހިންމު ބައިވެރިއެއްކަންވެސް ފާހަގަކޮށްލެވެއެވެ. އެގޮތުން މިފްކޯގެ ތަރައްގީއަށްވެސް އެކުންފުނިން ވަނީ ބޮޑެތި އެހީތަކެއް ފޯރުކޮށްދީފައެވެ.\nމި މާސްކްތައް ހަދިޔާކުރެއްވުމަށްފަހު ޖޯން ބާރޓަން ވިދާޅުވީ މި އެހީއިން ދިވެހި މުޖުތަމައުގެ ސަލާމަތަށްޓަކައި ރެއާއި ދުވާލު މަސައްކަތްކުރާ ފްރަންޓްލައިން މަސައްކަތްތެރިންނަށް އެހީތެރިކަން ލިބިގެންދާނެކަމަށް އުންމީދުކުރައްވާކަމަށެވެ. އަދި މިއީ އެންމެންނަށްވެސް ދަތި ވަގުތެއްކަމަށާއި، އެބޭފުޅާ ހަދިޔާކުރައްވާ މާސްކްތަކުން ފައިދާކުރާނެކަމަށް އުންމީދު ކުރައްވާކަމަށްވެސް ވިދާޅުވިއެވެ.\nކޮންމެސް ނޫސްވެރިއަކު ބުނެދީބަލަ މި ހުރިހާ މާސްކެއް މިއަޅާތަނެއް. އެސްޓީއޯ އިން މިވިއްކަނިީ ހިލޭ އެހީބާ؟


SunOnline: Sarukaaruge 54 office eh ge counter in dhey hidhumathuge fenvaru balan Audit eh\nސަރުކާރުގެ 54 އޮފީހެއްގެ ކައުންޓަރުން ދޭ ހިދުމަތުގެ ފެންވަރު ބަލަން އޮޑިޓެއް\nރައީސް އިބްރާހިމް މުހައްމަދު ސޯލިހު -- ފޮޓޯ/ރައީސް އޮފީސް\nސަރުކާރު އޮފީސްތަކުން ފޯރުކޮށްދޭ ހިދުމަތްތަކުގެ ފެންވަރު ރަނގަޅު ކުރުމުގެ ގޮތުން ރައީސް އޮފީހުން މާލޭގައި ހިދުމަތްދޭ 54 ތަނެއްގެ ކައުންޓަރުތަކުގެ ސްޕޮޓް އޮޑިޓެއް ހަދައިފި އެވެ.\nމިއީ ރައީސް އޮފީހުން ސްޕޮޓް އޮޑިޓެއް ހެދި ފުރަތަމަ ފަހަރެވެ.\nވަޒީރުންގެ މަޖިލީހުގެ މަޝްވަރާއާއެކު ސަރުކާރުން ވަނީ އޮފީސްތަކުން ފޯރުކޮށްދޭ ހިދުމަތްތަކުގެ ފެންވަރު ރަނގަޅުކޮށް އާންމުންގެ އިތުބާރު ހޯދައި، ތަސައްވުރު ރަނގަޅުކުރުމުގެ ގޮތުން ގިނަ ފިޔަވަޅުތަކެއް އަޅަން ފަށައިފަ އެވެ.\nއެގޮތުން ސްޕޮޓް އޮޑިޓެއް ހަދާފައި ވަނީ މާލޭގައި ހިންގަމުންދާ ސަރުކާރުގެ އޮފީސްތަކުގެ ތެރެއިން، އާންމުންނާ ސީދާ މުއާމަލާތް ކޮށްގެން ހިދުމަތްދޭ 54 ތަނެއްގަ އެވެ.\nރައީސް އޮފީހުން ބުނީ އެ އޮޑިޓުގެ މަގުސަދަކީ ކައުންޓަރުތަކުން ހިދުމަތް ދޭ ގޮތާއި، ކައުންޓަރުތަކުން ހިދުމަތް ދިނުމުގައި ހުރި ދަތިތަކާއި، ހިދުމަތް ހޯދާ ފަރާތްތަކުން ހިތްހަމަޖެހޭ ގޮތަށް ހިދުމަތް ނުދެވޭ މައިގަނޑު ސަބަބުތައް ދެނެގަނެ، އެ ތަންތަނުގެ ކައުންޓަރުތަކުން ހިދުމަތް ދިނުމުގެ އިންތިޒާމުތައް ހަމަޖައްސާފައިވާ ގޮތް ބެލުން ކަމަށެވެ.\nއަދި އެ އޮޑިޓުން، އޮފީސްތަކުގެ ކައުންޓާ ސާވިސް ޒަމާނީ އުސޫލުތަކާ އެއްގޮތަށް ރަނގަޅުކުރުމަށް ކުރެވެން ހުރި ވަރަށް ގިނަ ކަންކަން ފާހަގަކުރެވިފައި ވާކަމަށެވެ.\nއެ އޮޑިޓުން ފާހަގަކުރެވުނު ކަންތައްތަކާއި، އޮފީސްތަކުގެ ކައުންޓަރުތަކުން ހިދުމަތް ދިނުމުގެ ކަންކަން މިހާރަށްވުރެ ރަނގަޅުކުރުމަށްޓަކައި އަޅަން ފެންނަ ފިޔަވަޅުތަކުގެ ތަފްސީލު، ރައީސް އޮފީހުން މިހާރު ވަނީ ވަޒީރުންގެ މަޖިލީހާ ހިއްސާކޮށް ހިޔާލު ހޯއްދަވާފައެވެ.\nއަދި ވަޒީރުންގެ މަޖިލީހުގެ މަޝްވަރާގެ މަތިން، މި ކަމާބެހޭ ގޮތުން އަޅަންޖެހޭ ފިޔަވަޅުތައް އެޅުމަށް ކުރަންޖެހޭ ކަންކަން މިހާރު ކުރަމުން އަންނަ ކަމަށް ރައީސް އޮފީހުން ބުންޏެވެ.\nވައުދުތަކުގެ އަމާޒު ނުގެއްލޭ: ނަޝީދު


COVID-19 : Mafia In Dhandivalhuge Naajais Faidhaa Nagany - Vaguthu\nކޮވިޑް-19: މިއަދުގެ އަދަދުން އުއްމީދެއް -3ގަޑިއިރު ކުރިން\nކޮވިޑް-19 : މާފިއާ އިން ދަނޑިވަޅުގެ ނާޖައިޒު ފައިދާ ނަގަނީ\n10 މަސް ކުރިން ( އޭޕްރީލް 20, 2020 )\nއިޓަލީ އަކީ މިހާރު ފެތުރެމުން އަންނަ ކޮވިޑް-19 ވައިރަހުގެ ސަބަބުން އެންމެ ބޮޑަށް އަސަރު ކޮށްފައިވާ އެއް ގައުމެވެ. އެ ގައުމު ބޮޑު އަނދަވަޅެއްގެ ތެރޭގައިވާ މި ދަނޑިވަޅުގައިވެސް އިޓަލީގެ މާފިއާ ގޭންގުތަކުން އަންނަނީ ހާލަތުގެ ނާޖައިޒް ފައިދާ ނަގަމުންނެވެ.\nމިދިޔަ މާޗު މަހުން ފެށިގެން އިޓަލީގައި މަރުވާ މީހުންގެ ޖަނާޒާގެ ކަންކަމުގައި އާއިލާ އަދި ރަހުމަތްތެރި މީހުންނަށް ބައިވެރި ނުވެވޭގޮތަށް ނިންމާފައި ވީ ނަމަވެސް، ސިސިލިއަންގެ މެއްސީނާގައި މާފިއާގެ ބޮޑަކު މަރުވުމުން އެމީހުން ވަނީ ފާޅުގައި މަގުމަތިން އެމީހާގެ ސަންދޯއް ހިފައިގެން ގޮސް އިއްޒަތުގައި ވަޅުލާފައެވެ. އަދި މިކަން ހުއްޓުވަން އެއްވެސް ކަމާބެހޭ އިދާރާ އަކުންވެސް ގޮސްފައެއް ނުވެއެވެ.\nމިކަމާއި ގުޅިގެން މާފިއާ އާއި ދެކޮޅު ފަރާތްތަކުން ބުނެފައި ވަނީ އެހެން ކަންތައް ކުރުމަކީ އިޓަލީގެ އެހެން އާއިލާތަކުން މަރުވާ މީހުންނަށް މާފިއާ އިން ކުރާ ބޮޑު މަލާމާތެއް ކަމަށް ބުނެފައެވެ.\nމުޅި ގައުމު އިގްތިސާދީ ގޮތުން ދަށަށް ދަމުން ދިޔަ ނަމަވެސް، މާފިއާ އިން ދަނީ އެމީހުންގެ ވިޔަފާރިތައް ފުޅާ ކުރަމުންނެވެ. މިގޮތުން ފަގީރު ހިސާބުތަކުގެ މީހުންނަށް އެހީވެ، އެމީހުންގެ ލޯބި ހޯދައި، ބަނގުރޫޓުވަމުން އަންނަ ވިޔަފާރިތައް ސަލާމަތް ކުރުމަށް ފައިސާވެސް އަންނަނީ ދެމުންނެވެ. ނަމަވެސް، މިގޮތަށް އެހީވާ ފަރާތްތަކުގެ ވިޔަފާރިން ބޮޑު ބައެއް ނުވަތަ މުޅި ވިޔަފާރި އެއްކޮށްވެސް ފަހުން ޖަހައިގަތުމަކީ މާފިއާގެ އުކުޅެއްކަމަށް މާފިއާ އާއި ދެކޮޅު ފަރާތްތަކުން ބުނެއެވެ.\nމި ދުވަސްވަރު މާފިއާ އިން ދަނީ ކުރިއަށް ވުރެން ބޮޑަށް ކޮކެއިން ފަދަ މަސްތުވާތަކެތި ޔޫރަޕްގެ އެހެން ގައުމުތަކަށް ފޮނުވަމުންނެވެ. އެއީ މި ދުވަސްވަރު މަސްތުވާތަކެއްޗައް އެހައި ވަރަށް ޗެކު ނުކުރާތީއެވެ.\n2008 ވަނަ އަހަރު މުޅި ދުނިޔެ ރިސެޝަން އަށް ގޮސް ވިޔަފާރިތައް ބަނގުރޫޓުވި އިރުވެސް، އިޓަލީގެ އެންމެ ބޮޑު ބޭންކެއް ގޮތުގައި މީހުންނަށް ލޯނުތައް ދެމުން އައީ ހަމަ މާފިއާ އިންނެވެ.\nއިޓަލީގެ މާހިރުން ބުނަމުން އަންނަ ގޮތުގައި މާފިއާ އިން ވިޔަފާރިތައް މިގޮތަށް ނަގަމުން ގެންދިއުމުގެ ސަބަބުން އެ ގައުމުގެ އިގްތިސާދަށް ލަފާ ކޮށްފައިވާ ވަރަށްވުރެން ބޮޑު ގެއްލުމެއް ވާނެ ކަމަށެވެ.\nއޭޕްރީލް 20, 2020 15:47\nމި ޤައުމުގެ ޖަލުގައޮތް މާފިޔާގެ ބޮސް ޖަލުން ނެރެން ބަޔަކު އެބަ އަވދިވޭ\nއޭޕްރީލް 20, 2020 17:25\nކީކޭ ބުނާނީ އިޓަލީގެ އަސްކަރިއްޔާއަކަށްވުރެ ތިމާފިއާ ގަދައެއްނުވާނެކަން އެނގޭ...އެމީހުން ސައިޒުނުވެވެނީ ސަރުކާރުގެ ނުފޫޒު ގަދަ މީހުންނާ މާފިއާއާއި ގުޅުން އިންނަ ތީވެ...ޕޮލިހުންގެ އެތެރޭގަވެސް އެމީހުންގެ އިންޓަލްތައްހުރޭ...ކާކު ކީ ކުރާނީ؟\nއޭޕްރީލް 21, 2020 08:59\nއެސޮރު ބުނީ ދޮން މީހުން އުޅޭގޮތަށް އުޅޭށޯ. ދޮން މީހުން އުޅޭގޮތަށް އުޅެގެން ނޫނީ ސަލާމަތެއް ނުވާނެޔޯ. އެސޮރުގެ ބަސް އެހީ މީހުން ........؟ ދޮން މީހުން އުޅޭގޮތް ތިކިޔައިދީ.


Hiyy Nuthelhi 72 Gadi Iru Othumahfahu Hey Araifi - Vaguthu\nހިތް ނުތެޅި 72 ގަޑިއިރު އޮތުމަށްފަހު ހޭ އަރައިފި\nހޮސްޕިޓަލްގެ މަންޒަރެއް ---\nވިންދު ނުޖަހާ 72 ގަޑިއިރު އޮތުމުން، ޑޮކްޓަރުން އުންމީދު ކަނޑާލާފައި އޮތް ބަލިމީހަކު ހައިރާން ކުރުވަނި ގޮތަކަށް ހޭއަރައިފިއެވެ.\nޗައިނާގެ އުތުރު ފުޖިއާން ޕްރޮވިންސްގެ ޒިއާމިން ޔުނިވާސިޓީގެ ހޮސްޕިޓަލުގައި ފަރުވާ ދެމުންދިޔަ އުމުރުން 26 އަހަރުގެ އަންހެން މީހާ ހޮސްޕިޓަލަށް ގެންދިޔައީ ވެންޓްރިކިއުލާ ފިބްރިލޭޝަން އެއްގެ ސަބަބުން ހަށިގަނޑަށް ލޭ ދައުރު ނުކުރާތީ އެމެޖެންސީ ހާލަތުގައެވެ.\nއެ ހޮސްޕިޓަލުން ޕޭޝަންޓްގެ ނަން ހާމަކޮށްފައި ނުވާ އިރު، އާއަހަރުގެ ފުރަތަމަ ދުވަހު އޭނާ ހޮސްޕިޓަލަށް ގެންދިޔުމާއެކު އޭނާއަށް ވަނީ އެކިއުޓް މައިކާޑިޓިސްއަށް ފަރުވާ ދީފައެވެ. އަދި 20 މިނެޓް ވަންދެން ޗެސްޓް ކޮމްޕްރެޝަން ދިނުމަށްފަހުވެސް ހޭ އަރާފައި ނުވާތީ، އޭނާ ބާއްވާފައި ވަނީ ލައިފް ސަޕޯޓުގެ އެހީގައެވެ.\nހިތާއިން ފުއްޕާމޭގެ މަސައްކަތް ހުއްޓުމާއެކު އިތުރު މެޝިނެއްގެ އެހީގައި އޭނާއަށް ފަރުވާ ދެމުން ގެންގޮސްފައިވާ އިރު، ޑޮކްޓަރުން ބުނެފައި ވަނީ ހޭ އެރުމުގެ ކުރިން 72 ގަޑިއިރު ވިންދު ހުސްވެފައި އޮތް ކަމަށެވެ. އޭނާގެ ފުރާނަ ނެތް ކަމަށް ބައެއް މެޑިކަލް އޮފިސަރުން ނިންމި ނަމަވެސް، ޑޮކްޓަރުން އޭނާ ދޫކޮށްލާފައެއް ނުވެއެވެ.\nއެތައް މަސައްކަތެއް ކޮށް، އެންމެފަހުން ޑޮކްޓަރުންވެސް އުންމީދު ކަނޑާލާފައި ވަނިކޮށް، ކުއްލިއަކަށް އޭނާގެ ހިތުގެ އެއް ބައި މަސައްކަތް ކުރަން ފެށީ މިމަހު ހަތްވަނަ ދުވަހުއެވެ. އަދި އޭގެ ދެ ދުވަސް ފަހުން ހިތް އެއްކޮށް މަސައްކަތް ކުރަން ފެށިއެވެ.\nޑޮކްޓަރުން އެ ކަންތައް ސިފަކޮށްފައި ވަނީ ބޮޑު އަޖައިބެއްގެ ގޮތުގައެވެ.\nޖެނުއަރީ 13, 2019 14:25\nއެހެންވީމައޭ މަމިކިޔާ ވަޅުނިލާށޭ. ޢަންދާލާށޭ. ޚައްވަޅުގ އޮއްވާ ތިހެން ވެއްޖެޔާ ކިހިނެއް ހާދާނީ\nޖެނުއަރީ 14, 2019 01:40\nއަސްތަޤްފިރުﷲ. އިސްލާމް ދީނުގަ އަންދާލުމެއް ނެތް. އެމީހަކު ނިމިދާނީ އެމީހަކު އުޅުނުގޮތަކަށްކަމަށް ހަދީސްގަ ވަނީ ވަﷲ އަޢުލަމް\nޖެނުއަރީ 13, 2019 16:56\nއެވެސް މަރު، މިވެސް މަރު


ރައްޔިތުން ވޯޓުލާން ނުނިކުތީ ޔާމީން ދޫކޮށްލާވާހަކަ ދައްކާތީ ކަންބޮޑުވެގެން: އަލީ އާޒިމް\nއަބްދުﷲ ޔާމީން 14 އޭޕްރިލް 2021\nލޯކަލް ކައުންސިލް އިންތިހާބުގައި މަދުބަޔަކު ވޯޓުލާން ނުކުތީ ކުރީގެ ރައީސް އަބްދުﷲ ޔާމީން މިނިވަން ކުރާ ވާހަކަ ދައްކާތީ އެކަމާ ކަންބޮޑުވެގެން ކަމަށް މަޖިލީހުގެ މެޖޯރިޓީ ލީޑަރު އަލީ އާޒިމް ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން އަލީ އާޒިމް ވިދާޅުވީ މަސްވެރިން، ދަނޑުވެރިން އަދި ހުރިހާ ފަރާތްތަކެއްގެވެސް ޝަކުވާތަކެއް އެބަހުރިކަމަށާއި، އެކަމަށް ދެކޮޅު ނަހަދާނެ ކަމަށެވެ.\nއަލީ އާޒިމް ވިދާޅުވީ ނިމިދިޔަ އިންތިހާބަކީ އެމްޑީޕީއަށް ގެއްލުނު އިންތިހާބެއްކަމަށް ބުނެވެން ނެތްކަމަށެވެ. އެހެންނަމަވެސް މާލޭގެ އިންތިހާބު އެމްޑީޕީއަށް ނާކާމިޔާބުވީ ބައިވަރު ސަބަބުތަކަކާ ހެދިކަމަށެވެ.\nމީގެ ކުރިން ވެރިކަން ތަކުގައި ރައްޔިތުން ތިބީ ކަސްތަޅުއެޅިފައި ކަމަށާއި، އެހެންކަމުން މިނިވަންކަމެއް ލިބޭއިރަށް ވީހާވެސް އަވަހަށް ކަންކަން ކުރަން ރައްޔިތުން ބޭނުންވާނެ ކަމަށް އަލީ އާޒިމް ވިދާޅުވިއެވެ. އެހެންނަމަވެސް އެކަމެއް ވާނީ އެކަމެއް ކުރުމަށް އޮންނަ މުއްދަތުގެ ތެރޭގައިކަން ގަބޫލުކުރަން ޖެހޭނެ ކަމަށް އަލީ އާޒިމް ވިދާޅުވިއެވެ.\nއަލީ އާޒިމް ވިދާޅުވީ ރައްޔިތުން މި އިންތިހާބުގައި ބުނީ ކުރީގެ ރައީސް ޔާމީން ދޫކޮށްލަން ނޫންކަމަށާއި، ގިނަ ރައްޔިތުން ވޯޓުލާން ނުނިކުތީ ރައީސް ޔާމީން ދޫކޮށްލާ ވާހަކަ ދައްކާތީ އެކަމާ ކަންބޮޑުވެގެން ކަމަށެވެ. ރައްޔިތުން ވޯޓު ލާން ނުނިކުތީ މީގެ ކުރިން ކޮރަޕްޝަން ހިންގާފައި ތިބި މީހުން ހިޔާ ހައްޔަރު ކުރާލެއް ލަސްވެގެން ކަމަށްވެސް އަލީ އާޒިމް ވިދާޅުވިއެވެ.\nމިސަރުކާރުގައި ވެސް ވައްކަން ކުރަމުންދާކަން ފާހަގަކޮށް އަލީ އާޒިމް ވިދާޅުވީ އެހެންނަމަވެސް އެކަން ކުރީ ސަރުކާރަށް ވުރެއް 80 އިންސައްތަ ދަށްކޮށްފައިވާ ކަމަށެވެ.\nއަލީ އާޒިމް ވިދާޅުވީ ކުރީ ސަރުކާރުން ހިންގާފައިވާ ޖަރީމާތައް ބަލަން ވަގުތު ނަގާނެ ކަމަށާއި ދެއަހަރާ ބަޔަކީ އަދދި ކުޑަ މުއްދަތެއް ކަމަށެވެ.\nއަރުޝީފަށް ނެގީ 14/04/2021 14:26\nއެންމެފަހުން އަޕްޑޭޓްކުރީ 14/04/2021 14:26\nހޯރަފުށީ އެއާޕޯޓަށް އުދަ އަރައި ބޮޑެތި ގެއްލުންތަކެއް ވެއްޖެ\nޢަލީ ރަމީޒް 14 މިނެޓު ކުރިން\nވިއްސާރަ ގަދަވުމުން ކައުންސިލުން އިމަޖެންސީ އޮޕަރޭޝަން ސެންޓަރު ގާއިމުކޮށްފި\nއަބްދުލް ވާހިދު ޙަސަން 14 މިނެޓު ކުރިން\nއުތުރަށް މޫސުމް ގޯސްވެ، އޮރެންޖް އިންޒާރު ނެރެފި\nހަމަލާއެއް ރާވާ ކަމަށް ނަޝީދާއި މާރިޔާއާ ހިއްސާކުރިން، ފުލުހަށް އަންގާކަށް ނުބުނޭ: އިލްޔާސް\nފާތިމަތު ޔަމާނީ 19 މިނެޓު ކުރިން


Terrorism gaanoonu islaahu kuran HRCM govaalaifi\nޓެރަރިޒަމް ގާނޫނު އިސްލާހު ކުރަން އެޗްއާރްސީއެމުން ގޮވާލައިފި\nއެޗްއާރްސީއެމްގެ ބައެއް މެންބަރުން: ޓެރަރިޒަމް ގާނޫނު ކަމަކުނުދިޔަ --\nއިއްޔެ ތަސްދީގު ކުރި ޓެރަރިޒަމް މަނާ ކުރާ ގާނޫނު ރިވިއުކޮށް ހައްގު ހޯދައި ދިނުމުގައި ހުރަސް ނޭޅޭ ގޮތަށް ގާނޫނު އިސްލާ ކުރަން ހިއުމަންރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް) އިން ގޮވާލައިފ އެވެ.\nމިދިއަ އަންގާރަ ދުވަހު ރައްޔިތުންގެ މަޖިލީހުން ފާސްކޮށް އިއްޔެ ރައީސް ތަސްދީގު ކުރެއްވި ގާނޫނާ ގުޅިގެން އެޗްއާރްސީއެމުން ވަނީ މިއަދު ބަޔާނެއް ނެރެފައެވެ.\nއެ ބަޔާނުގައި ބުނަނީ އަލަށް ފާސްކޮށް ތަސްދީގު ކުރި ޓެރަރިޒަމް މަނާކުރާ ގާނޫނުގައި ރައްޔިތުންނަށް ގާނޫނު އަސާސީން ކަށަވަރުކޮށްދީފައިވާ އިންސާނީ ހައްގުތައް ހަނި ކުރެވިފައިވާ ކަމަށް ތަފާތު އެކިފަރާތްތަކުން ފާހަގަ ކުރަމުންދާ ކަމަށެވެ. އަދި އެހެންވެ ގާާނޫނު އަލުން ރިވިއުކޮށް ރައްޔިތުންން ހައްގު ހޯދައި ދިނުމުގައި އެއްވެސް ހުރަހެއް ނޭޅޭ ގޮތަށް ގާނޫނު އިސްލާ ކުރަން އިލްތިމާސް ކުރާ ކަމަށެވެ.\nއެ ކޮމިޝަނުން ބުނީ ޓެރަރިޒަމް މަނާ ކުރާ ބިލް ފާސްވެ ގާނޫނަކަށްވުމުގެ ކުރިން ބިލުގައި ބަޔާންކުރާ ކަންތައްތަކުގެ ތެރެއިން މި ކޮމިޝަނުން ކަންބޮޑުވާ ކަންކން ފާހަގަކޮށް ބަންޑާރަނައިބު އޮފހަށް މިއަހަރުގެ އޭޕރީލް 15 ގައި ފޮނުވާފައިވާނެ ކަމަށެވެ.\n"... ޓެރަރިޒަމް މަނާ ކުރާ ގާނޫނެއް އެކުލަވައިލުމުގެ މުހިންމުކަން މި ކޮމިޝަނުން ފާހަގަ ކުރާ ހާލު، ޓެރަރިޒަމް މަނާ ކުރުމުގެ ގާނޫނެއް އެކުލަވައިލުމުގައި އިންސާނީ ހައްގުތައް ރައްކާތެރިކޮށް ގާނޫނުއަސާސީ އާއި ގާނޫނުތަކުން އަދި ރާއްޖެ ބައިވެރިވާ ބަނައިބަލްއަގުވާމީ މުއާހަދާތަކަށް ރިއާޔަތްކޮށް މި ކޮމިޝަނުން ވަނީ އޭޖީއަށް ކަރުދާހެއް ފޮނުވާފަ އެވެ،"\nނަމަވެސް ކޮމިޝަނުގެ ހުށަހެޅުންތަކަށް ރިއާޔަތް ކުރުމެއް ނެތި މި ބިލް ފާސްވެ ގާނޫނަކަށް ވގެން ދިޔަ ކަމީ އެ ކޮމިޝަން ވަރަށް ކަންބޮޑުވާ ކަމެއް ކަމަށެވެ. އަދި ބުނެފައި ވަނީ މިފަދަ ގޮތަކަށް ބލެއް ފާސްވެ ގާނޫނަކަށް ވެގެން ދިއުމަކީ ރައްޔިތުންގެ ހައްގުތައް ހޯދައި ދިނުމުގައި އެ ކޮމިޝަނުން ކުރާ މަސައްކަތްތަކަށް ކުރިމަތިވާނެ ވަރަށް ބޮޑު ގޮންކެހުމެއް ކަމަށެވެ.


vnews - Police balikoh gaumy mubarathuge thashi miskiymagun dhifaaukohfi\nޕޮލިހުން ބަލިކޮށް ގައުމީ މުބާރާތުގެ ތަށި މިސްކިތްމަގުން ދިފާއުކޮށްފި\nމުބާރާތުގެ ޗެމްޕިއަންކަން ހޯދި މިސްކިތްމަގު ޓީމަށް ތަށި ހަވާލުކުރުމަށްފަހު ޝަރަފްވެރި މެހެމާނު ކުޅިވަރޭބެހޭ ވަޒީރު އިރްތިޝާމް އާދަމާއެކު -- ފޮޓޯ: އިސްމާއީލް ޝާހު\nފައިނަލުގައި ޕޮލިސް ކްލަބް ބަލިކޮށް ސީލައިފް ގްލޯބަލް ގައުމީ ވޮލީބޯޅަ މުބާރާތުގެ އަންހެން ބައިގެ ތަށި ޏ. ފުވައްމުލަކު މިސްކިތްމަގު އެންމެންގެ ގުޅުމުން ދިފާއުކޮށްފިއެވެ.\nމުބާރާތުގެ ޗެމްޕިއަންކަން މިސްކިތްމަގު ހޯދީ ފައިނަލުގައި ޕޮލިސް ކުލަބާއި ވާދަކޮށް3ސެޓު 1 ސެޓުންނެވެ. މެޗުގެ ފުރަތަމަ ސެޓު މިސްކިތްމަގުން ގެންދިޔައީ 25-18 އިން،، ދެވަނަ ސެޓު 25-21 އިން މިސްކިތްމަގު ގެންދިޔައިރު ވާދަވެރި ކުޅުމަކަށްފަހު ތިންވަނަ ސެޓު ޕޮލިހުން ގެންދިޔައީ 24-26 އިންނެވެ. އަދި ފަހު ސެޓު ފަސޭހަކަމާއެކު މިސްކިތްމަގު ކާމިޔާބުކުރީ 25-11 އިންނެވެ.\nމެޗުގެ މޮޅު ކުޅުންތެރިއަކަށް ހޮވުނީ މިސްކިތްމަގަށް ކުޅޭ ބިދޭސީ ކުޅުންތެރިޔާ ޕްރަތިބާ އެވެ. މުބާރާތުގެ އެންމެ މޮޅު އަންހެން ކުޅުންތެރިއަކަށް ހޮވުނީ މިސްކިތްމަގު ގެ ފާތުމަތު ޖޫޒާން ޒަރީރެވެ. އެންމެ މޮޅު ބިދޭސީ ކުޅުންތެރިއަކަށް ވެސް ހޮވުނީ މިސްކިތްމަގުގެ ނިރްމަލާއެވެ.\nމުބާރާތުގެ ފައިނަލަށް މިސްކިތްމަގު ދަތުރުކުރީ ސެމީފައިނަލުގައި ޕޮލިސް ބަލިކޮށްގެންނެވެ. ޕޮލިސް ފައިނަލުގެ ދެވަނަ ޖާގަ ހޯދީ ތިންވަނަ ސެމީފައިނަލުގައި މޯލްޑިވިއަން ބަލިކޮށްގެންނެވެ.\nމިސްކިތްމަގަކީ ގައުމީ ލީގު ވެސް ޗެމްޕިއަން ޓީމެވެ. މިދިޔަ އަހަރުގެ ގައުމީ މުބާރާތުގެ ޗެމްޕިއަންކަން ހޯދީވެސް މިސްކިތްމަގު ޓީމެވެ. މިދިޔަ އަހަރުގެ ފައިނަލުންވެސް އެ ޓީމު މޮޅުވީ ޕޮލިހާ ވާދަކޮށް 3-1 ސެޓުންނެވެ.


މ. ވޭވަށު ކައުންސިލްގެ ރައީސް\nމ. ވޭވަށު ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nމ. ވޭވަށު ކައުންސިލްގެ މެންބަރު


Real aai Barcelona kataifi | Mihaaru\nކުޅިވަރު / ސްޕެނިޝް ކަޕް\nރެއާލްގެ ދެ ކުޅުންތެރިން ކައިރިން ސޮސިއެޑާޑްގެ އޮޑެގާޑް ބޯޅަ ހިފައިގެންދަނީ.-- ފޮޓޯ: އޭއެފްޕީ\n07 ފެބުރުއަރީ 2020\nއަމިއްލަ ދަނޑުގައި ރެއާލް ސޮސިއެޑާޑް އަތުން ރެއާލް ބަލިވީ 4-3 އިންނެވެ. އަދި ރަށުން ބޭރުގައި އެތުލެޓިކް ބިލްބާއޯ އަތުން ބާސެލޯނާ ބަލިވީ 1-0 އިންނެވެ. މި ދެ ޓީމު ކެޓުމާ އެކު މިއީ 2010 ވަނަ އަހަރަށް ފަހު ސްޕެނިޝް ކަޕް ފައިނަލެއް ރެއާލް އާއި ބާސެލޯނާ ނެތި ކުޅޭ ފުރަތަމަ ފަހަރެވެ.\nމިއީ މިދިޔަ އޮކްޓޫބަރު މަހު މަޔޯކާ އަތުން ބަލިވި މެޗަށް ފަހު ރެއާލް ބަލިވި ފުރަތަމަ ފަހަރެވެ. ރޭގެ މެޗު ފަށައިގެން ރެއާލުން އެޓޭކްކުރަމުންދަނިކޮށް ސޮސިއެޑާޑަށް ލީޑުނަގައިދިނީ ރެއާލުގެ ލޯން އެއްބަސްވުމެއްގެ ދަށުން ކުޅެމުން އަންނަ ނޯވޭގެ މާޓިން އޮޑެގާޑް އެެވެ. މެޗުގެ 22 ވަނަ މިނިޓްގައި އަލެކްސަންޑަ އިސާކް ޖެހި ބޯޅަ ރެއާލްގެ ކީޕަރު އަލްފޮންސޭ އަރެއޯލާ މަތަކުރުމުން ދެ ވަނަ ފަހަރަށް ލިބުމާ އެކު އޮޑެގާޑް ވަނީ ގޯލު ތެރެއަށް ބޯޅަ ފޮނުވާލައިފަ އެވެ.\nރެއާލަށް ފުރަތަމަ ހާފުގައި އެއްވަރުކޮށްދޭން ސާޖިއޯ ރާމޯސް ބޮލުން ޖެހި ބޯޅައެއް ވަނީ ހުރަސްދަނޑިއަށް އަމާޒުވެފަ އެވެ. ދެ ވަނަ ހާފްގެ ކުޅުން ފެށިގެން 11 މިނިޓް ތެރޭ އިސާކް ވަނީ ގާތްގާތުގައި ދެ ގޯލު ޖަހައި ސޮސިއެޑާޑަށް ތިން ގޯލުގެ ލީޑެއް ނަގައިދީފަ އެވެ. މެޗުގެ 54 ވަނަ މިނިޓާއި 56 ވަނަ މިނިޓްގައި އިސާކް މި ދެ ގޯލު ޖެހީ ވެސް އޭރިއާ ތެރެއިން ލިބުނު ފުރުސަތުތަކުންނެވެ.\nރެއާލްގެ ފުރަތަމަ ގޯލު މެޗުގެ 59 ވަނަ މިނިޓްގައި ހަނި އޭންގަލަކުން ޖެހި ބޯޅައަކުން ކާމިޔާބުކުރީ މާސެލޯ އެވެ. އޭގެ ދިހަ މިނިޓްް ފަހުން މިކޭލް މެރީނޯ ވަނީ ސޮސިއެޑާޑަށް ހަތަރު ވަނަ ގޯލް ޖަހައިދީފަ އެވެ. މިއީ އިސާކް ދިން ބޯޅައަކުން މެރީނޯ ޖެހި ގޯލެކެވެ.\nމެޗުގެ ފަހު ވަގުތު ރެއާލުން ވަނީ ނަތީޖާ ހަމަހަމަކުރަން ގިނަ މަސައްކަތްތަކެއްކޮށްފަ އެވެ. އެ ޓީމަށް އެ ވަގުތުގައި ޖެހުނީ ދެ ގޯލެވެ. އެއީ ރޮޑްރީގޯ އާއި ނަޗޯ ފެނާންޑޭސް ޖެހި ދެ ގޯލެވެ. ސޮސިއެޑާޑުން މެޗު ނިންމާލީ އެއް ކުޅުންތެރިޔަކު މަދުކޮށެވެ. އެއީ ފަހު ވަގުތު ދެ ވަނަ ރީނދޫ ކާޑާ އެކު އެންޑޯނީ ގޮރޯސަބެލް އަށް ރަތް ކާޑު ދެއްކުމުންނެވެ.\nރޭގެ މެޗުން ބަލިވުމުން ބާސެލޯނާ ކުޅުންތެރިން ދަނޑުމަތީގައި. -- ފޮޓޯ: އޭއެފްޕީ\nމި ހަފްތާގައި ބާސެލޯނާ އެތެރޭގައި އެކި ކަހަލަ މައްސަލަތަކެއް ވަނީ ކުރިމަތިވެފަ އެވެ. އެ ޓީމުގެ އޮސްމާން ޑެމްބެލޭ އަށް އަނެއްކާ ވެސް އަނިޔާވެ މި ސީޒަނުގައި ދެން ފެނުމުގެ ފުރުސަތު ގެއްލުނުއިރު، ލިއޮނަލް މެސީއާ ބާސެލޯނާގެ ސްޕޯޓިން ޑިރެކްޓަރު އެރިކް އަބިދާލްއާ ވަނީ މައްސަލަ ޖެހިފަ އެވެ. އޭގެ އިތުރުން ރޭގެ މެޗުގައި ބާސެލޯނާގެ ޖެރާޑް ޕީކޭ އަށް ވަނީ އަނިޔާވެފަ އެވެ.\nބިލްބާއޯ އިން މެޗުގައި ކާމިޔާބުކުރި ހަމައެކަނި ގޯލު ޖެހީ އިތުރު ވަގުތުގައި އިތުރު ވަގުތުގައި އިނާކީ ވިލިއަމްސް އެވެ. އަރިމަތިން ނަގައިދިން ހުރަހަކުން އިނާކީ ވިލިއަމްސް ވަނީ ބޮލުން ގޯލުގެ ދުރު ކަނަށް ބޯޅަ އަމާޒުކޮށްލައިފަ އެވެ. ބާސެލޯނާ އަށް ލަނޑު ޖަހައިދޭން މެސީ އަށް ލިބުނު ހުސް ފުރުސަތުގައި އޭނާ ފޮނުވާލި ބޯޅަ ބިލްބާއޯ ކީޕަރު އުނާއީ ސިމޯން ވަނީ މަތަކޮށްފަ އެވެ. އަދި ބަދަލު ކުޅުންތެރިއެއްގެ ގޮތުގައި ކުޅެން އެރި އެންޓޮއިން ގްރީޒްމަން ޖެހި ބޯޅަ ވެސް ހުއްޓުވީ ސިމޯން އެވެ.\nމި ނަތީޖާއާ އެކު ބާސެލޯނާ މިހާރުގެ ކޯޗު ކީކޭ ސެޓިއެން ހަވާލުވި ފަހުން އެ ޓީމު ކުޅުނު ހަ މެޗުގެ ތެރެއިން ދެ މެޗުން ވަނީ ބަލިވެފަ އެވެ.\nބިލްބާއޯ އާއި ސޮސިއެޑާޑްގެ އިތުރުން ސެމީން ދެން ފުރުސަތު ހޯދީ ގްރަނާޑާ އާއި ދެ ވަނަ ޑިވިޝަނުގެ މިރަންޑޭސް އެވެ. ކުއާޓާގައި ގްރަނާޑާ ބަލިކުރީ އެންމެ ފަހުގެ ޗެމްޕިއަން ވެލެންސިއާ އެވެ. އަދި މިރަންޑޭސް ކުރިހޯދީ ވިޔަރެއާލްއާ ވާދަކޮށެވެ.\nރިއަލް މެޑްރިޑް ބާސެލޯނާ ސްޕެނިޝް ކަޕް\nބާސާގެ ހާލަތު ފެނިފަ އަސްލު ހިތާމަކުރަން. މެސީ އެހުރީ ވަރަށް ބޮޑަށް ވަރުބަލިވެފައި. 32 އަހަރުގެ ކުޅުންތެރިޔަކަށް ސީޒަނެއްގައި 50 މެޗެއް ނުކުޅެވޭނެ. އެވެސް ކްރިއޭޓިވިޓީ ބާރޑަން އަދި ގޯލް ސްކޯރިންގް ރެސްޕޯންސިބިލިޓީ ނަގަމުން. ޓީމުގައި ހުރީ އެންމެ3ފޯވާޑުން. އޭގެތެރެއިން އެކަކަކީ އެންމެ 17 އަހަރުގެ ކުޑަކުއްޖެެއް. ވިންގަރެއްނެތް. ދެން ޑިފެންސްގައި ހުރީ ފޯމް ކަޓައިފައިހުރި އުމްޓިޓީ، 33 އަހަރުގެ ޕީގޭ އަދި ލެންގްލެޓް. އަންލަކީ ސީޒަނެއް.\nބާސެލޯނާގައި މިވަގުތު އޮތް ސްކޮޑާ އަޅާ ބަލާއިރު އެމީހުން ކުޅުނު ކުޅުން ގޯހެއްނޫން. ފަސްޓް ޓީމްގެ އެންމެ 14 ކުޅުންތެރިން ލައިގެން ވިންގްގައި ޑެޕްތެއްނެތި އަދި އެންމެ3ސެންޓާ ބެކް ލައިގެން އެމީހުންނަކަށް3މުބާރާތަކަށް ވާދައެއް ނުކުރެވޭނެ. ބާސާގެ ބޯޑު ލަދުގަންނަންޖެހޭ ހާލަތެއް މިއީ. ލަލީގާ ކޮންމެވެސް ގޮތަކުން ހޯދޭތޯ މަސައްކަތްކުރަންވީ (ވުމަށްވުރެ ނުވުން ގާތް ކަމެއް). އަހަރެން މިހުރީ މިސީޒަން ނިންމާލައިގެން. ފަހަރެއްގައި ނަސީބު އެހީވެދާނެ.\nމިވަގުތު އޮތް ސްކޮޑޭ؟ ދުނިޔޭގެ އެންމެ އަގުބޮޑު އެއް ސްކޮޑް؟ 2014ގެ ފަހުން ކުޅުންތެރިން ގެނައުމަށް 1 ބިލިއަން ހަމަކުރި ހަމައެކަނި ކްލަބްގެ ސްކޮޑް؟ ދުނިޔޭގެ އެންމެ މޮޅު ކުޅުންތެރިޔާ ހުރި ޓީމުގެ ސްކޮޑް؟ ޖޯކެއްނު؟\nރަދީފަށް. ދޮންކަލޯ މިވަގުތު އޮތް ސްކޮޑުގެ އަގު ބަލާލަބަލަ. ސުއަރޭޒް، ޑެމްބެލޭ އިންޖަރީގައި، ޕެރޭޒް، އަލީނިޔާ، ޓޮޑީބޯ ލޯނުގެ ދަށުން އެހެން ކްލަބެއްގައި އަދި ކުޓީނިޔޯވެސް. އެހެންވީމަ މިވަގުތު އޮތް ސްކޮޑުގެ ހާލަތާމެދު ވިސްނާލަބަލަ. މިވަގުތު އޮތް ސްކޮޑުގައި ހުރީ ފަސްޓް ޓީމުގެ 14 ކުޅުންތެރިން. އެމީހުންގެ އަގު 500 މިލިޔަނަށްވުރެވެސް މަތިނުވާނެ. ކަލޭ ހާލަތު ރަނގަޅަށް އެނގިގެން ކޮމެންޓްކޮށްބަލަ.


SunOnline: lock down uvala dhuvaheh adhi nuninmma: Mabrook\nލޮކްޑައުން އުވާލާ ދުވަހެއް އަދި ނުނިންމާ: މަބްރޫކް\nއައިޝަތު ފަރީޙާ 22 May 2020, 23:50\nކޮވިޑް19 އާއި ގުޅިގެން އަޅާފައިވާ ލޮކްޑައުންގެ ފިޔަވަޅު އުވާލަން ވަކި ދުވަހެއް ކަނޑައަޅާފައި ނުވާކަމަށް ނެޝަނަލް އިމަޖެންސީ އޮޕަރޭޝަން ސެންޓަރުން ބުނެފިއެވެ.\nއެ ސެންޓަރުގައި މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ތަރުޖަމާނު މުހައްމަދު މަބްރޫކު އަޒީޒު ވިދާޅުވީ ލޮކްޑައުން އަށް ލުއިދޭނީ އެކި ފޭސްތަކަށް ބަހާލައިގެން ކަމަށެވެ. އަދި ލޮކްޑައުންގެ ފުރަތަމަ ފޭސްގައި ލުއިދޭނެ ތާރީހެއް އަދި ނުނިންމާ ކަމަށާއި މިހާރު މަޝްވަރާކުރަނީ އެ ފިޔަވަހީގައި ލުއިދޭނީ ކޮން ކަންތައްތަކަކަށްތޯ ކަމަށެވެ.\n"އަޅުގަނޑުމެންނަށް މިހާރު ރާއްޖޭގައި ޕޮޒިޓިވް ކޭސްތައް ފެންނަމުންދާ އަދަދާއި، އަދި ކުރިއަށް އޮތް ދުވަސްތަކުގައި މިއަށް ބަދަލެއް އާދޭތޯ ބެލުމަށްފަހުގައި އަޅުގަނޑުމެންގެ ޑޮކްޓަރުންގެ ޓީމުން ނިންމާނީ މިވަގުތު ފޭސް އެކެއްގައި ދޭން ހުރި ލުއިތައް ފެންނަ ކަމަށް،" މަބްރޫކު ވިދާޅުވިއެވެ.\nމަބްރޫކު ވިދާޅުވީ ލުއި ދޭއިރު، މީހުން ނުކުމެެ އުޅޭ މިންވަރު ގިނަ ނަމަ، އަލުން އާ ލޮކްޑައުންއަކަށް ދާން ޖެހިދާނެ ކަމަށާއި، އެކަން ދަންނަން ޖެހޭ ކަމަށެވެ.\n"އެހެންވެ ފޭސްތަކަކަށް ބަހާލައިގެން ލުއި ދޭނީ. ފުރަތަމަ ފޭސްގައި ހުރިހާ ކަމެއް ދޫކޮށްލެވެނީއެއް ނޫން. އެހެން ނަމަވެސް ވަކި ވަރަކަށް ލުއި ދިނުމަށްފަހު އަނެއްކާވެސް ބަލާނީ ކިހިނެއްތޯ ވަނީ،" މަބްރޫކު ވިދާޅުވީ ލޮކްޑައުން އަށް ލުއިދޭއިރު ޕޮޒިޓިވް ކޭސްތައް އިތުރުވާތަން ހުރިހާ ގައުމަކުންވެސް ފެންނަ ކަމަށެވެ.\nބަލަންޖެހޭނެ ކަމަކީ ޕޮޒިޓިވް ކޭސްތަކުގެ އަދަދު އަތުން ކައްސާލައިގެން ދިޔަ ނުދިޔުން ކަމަށާއި ލުއިދޭނީ މިކަމަށްވެސް އިސްކަން ދީގެން ކަމަށް މަބްރޫކު ވިދާޅުވިއެވެ. މަބްރޫކު ވިދާޅުވީ ފޭސް ދޭކަށް ދެވޭނީ ކިހާވަރެއް ވީމަތޯ ކްރައިޓީރިއާ ތަކެއް ހަދާނެ ކަމަށެވެ.\n"ކަލަންޑަރެއްގައި ވަކި ދުވަހެއްގައި ފޭސް އެކެއް ފައްޓަނީ މިވެނި ދުވަހެއްގައި ފޭސް ދޭއް ފައްޓަނީ އެގޮތަށް ޖަހައިގެންނެއް ނޫން. ވަކި ކްރައިޓީރިއާ އަކަށް ދެވުނީމާ ވަކި ކަންތައްތަކެއް ފުރިހަމަ ވީމާ ލުއި ދޭނީ،" މަބްރޫކު ވިދާޅުވިއެވެ.\nއެގޮތުން ލުއިދޭއިރު ބަލާނެ ބައެއް ކަންތައްތަކަކީ އާ ކޭސްތައް ފެންނަ އަދަދާއި، ސާރީ ކޭސްތަކުގެ އަދަދު، ކްލަސްޓާއަކާ ނުގުޅޭ ކޭސްތައް ފެންނަ އަދަދު މަދުވަމުންދޭތޯ އާއި ރާއްޖޭގެ ސިއްހީ ނިޒާމުގެ ކެޕޭސިޓީ ހުރި މިންވަރަށް ބަލާނެ ކަމަށް މަބްރޫކު ވިދާޅުވިއެވެ.\nމިރޭގެ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. އިބްރާހިމް އަފްޒަލް ވިދާޅުވީ ލޮކްޑައުން އިން ދޫކޮށްލުމުން ކޮންމެވެސް ވަރަކަށް ބޭރަށް ނިކުތުން އިތުރުވާނެ ކަމަށެވެ.\n"ކޮންޓްރޯލުތަކެއް ބެހެއްޓިދާނެ. އެހެންނަމަވެސް ލޮކްޑައުން އަށް ލުއި ދިނިމަ އިނީޝަލީ މައިނާ ސާޖެއް އަތުވެދާނެ،" ލޮކްޑައުން އަށް ލުއިދޭއިރު ފުރަތަމަ ފޭސްގައިވެސް ކޭސްތަކުގެ އަދަދު އިތުުވާ މިންވަރު ބަލާނެ ކަމަށް ޑރ. ވިދާޅުވިއެވެ.\n"އެ ފޭސްގައި އަޅުގަނޑުމެން އާންމުންނަށް އިރުއިރުކޮޅާ ހަނދާން ކޮށްދޭން ޖެހޭނެ ކަންނޭނގެ ފޭސް ވަން ގައިވެސް ވީހާވެސް ބޮޑަކަސް ކޮންޓްރޯލު ކުރަން. އެހެން ނަމަވެސް ކޮންޓްރޯލު ވާންވެސް ދުވަސްކޮޅެއް ނަގާނެ. އާންމުންނަށް އެކަން ވިސްނެންވެސް،" ޑރ ވިދާޅުވިއެވެ.\nޑރ ވިދާޅުވީ ލޮކްޑައުން ފެށިއިރާ މިހާރާ އަޅާބަލާއިރު ލޮކްޑައުން އަށް މީހުން އަހަންމިއްޔަތުކަން ދޭތަންވެސް ފެންނަ ކަމަށެވެ.\nލޮކްޑައުންގެ ފޭސް އެކެއްގައި ދޭނެ ލުއިތައް މިހާރު ފައިނަލް ކުރަމުންދާއިރު، އެއްރަށުން އަނެއް ރަށަށް ދިޔުން އޭގެ ތެރޭ ނުހިމެނޭނެ ކަމަށް މަބްރޫކު މިރޭ ވިދާޅުވިއެވެ. ނަމަވެސް މާލެއިން ރަށްރަށަށް ދާ މީހުން ޓްރާންސިޓް ކަރަންޓީނު ފުރިހަމަ ކުރުމަށްފަހު ރަށަށް ދެވޭނެ ކަމަށާއި މުދާ އުފުލުމުގެ ކަންތައް މިހާރެކޭ އެއްގޮތަށް ކުރިއަށް ގެންދެވޭނެ ކަމަށް މަބްރޫކު ވިދާޅުވިއެވެ.\nފޭސް އެކެއްގައި ދޭނެ ލުއިތައް ފައިނަލްވުމުން އާންމު ކުރާނެ ކަމަށް މަބްރޫކު ވިދާޅުވިއެވެ. މީގެ އިތުރުން ލުއިދޭއޮރު ފިހާރަތަކާއި ކެފޭ ރެސްޓޯރެންޓުތައް ހުޅުވާނެ ގޮތާއި، އޮފީސްތައް ހުޅުވާނެ އިރެއް އަދި އާންމު ދަތުރުފަތުރު ގެ ނިޒާމު ފަށާނެ ގޮތްވެސް އާންމު ކުރާނެ ކަމަށް ވިދާޅުވިއެވެ.\nއޭޕްރީލް 15 ވަނަ ދުވަހު މާލެއިން ކޮވިޑްގެ ކޭހެއް ފެނުމާއެކު ލޮކްޑައުން އިއުލާނު ކޮށްފައިވާއިރު އެންމެ ފަހުން އިއުލާނު ކުރި ލޮކްޑައުންގެ މުއްދަތު މިމަހުގެ 28 ގައި ހަމަވާނެއެވެ. ލޮކްޑައުންގެ މުއްދަތު ހަމަވުމުން ކޮންމެވެސް ވަރެެއްގެ ލުއިތަކެއް ދެއްވާނެ ކަމަށް މިދިިޔަ ހަފްތާ ރައީސުލްޖުމްހޫރިއްޔާ ވަނީ ވިދާޅުވެފައެވެ.\nކޮވިޑް19 ގެ ސަބަބުން މޮނީޓަރިންގެ ހާލަތުގައި ނުވާ ރަށްތަކާއި މާލެ ސަރަހައްދާއި އިތުރު 25 ރަށެއް ފިޔަވާ، އެހެން ހުރިހާ ރަށެއްގައި މިއަދުގެ ހުކުރު ނަމާދުން ފެށިގެން ވަނީ ޖަމާއަތުގައި ނަމާދު ކުރަން ފަށައިފައެވެ.\nރާއްޖެއިން މިހާތަނަށް ކޮވިޑްގެެ 1274 ކޭސް ވަނީ ފެނިފައެވެ. ބަލިން ރަނގަޅުވި މީހުންގެ އަދަދު ވަނީ 109 އަށް އަރައިފައެވެ.


ރާއްޖެ އިން މިއަދު އިތުރު 3,190 މީހަކަށް ވެކްސިން ދީފި! | Sandhaanu\nރާއްޖެ އިން މިއަދު އިތުރު 3,190 މީހަކަށް ވެކްސިން ދީފި!\nފެބްރުއަރީ 8, 2021\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން މިއަދު 3,190 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nމިއަދު ވެކްސިން ދިން މީހުންގެ ތެރެއިން 2,663 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 527 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 10,626 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 2,308 މީހަކަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 12,934 ވަނީ އަރާފައެވެ.


fithuru zakat dhahkan dhiraagu inn faseyha gotheh\nފިތުރު ޒަކާތް ދައްކަން ދިރާގުން ފަސޭހަ ގޮތެއް\nފިތުރު ޒަކާތް ދެއްކޭނެ ލުއި ގޮތް ތަކެއް ދިރާގުން މިއަހަރު ވެސް ހަމަޖައްސައިފި އެވެ.\nދިރާގުން ބުނީ ކޮވިޑް-19 އާއި ގުޅިގެން ލޮކްޑައުން ކޮށްފައިވާއިރު ގޭގައި ތިބެގެން ފިތުރު ޒަކާތް ދެއްކޭނެ ގިނަ ގޮތް ތަކެއް މި ތައާރަފު ކޮށްފައިވާނެ ކަމަށެވެ.\nއެގޮތުން ދިރާގުން ބުނީ ދިރާގު ޕޭ މެދުވެރިކޮށް ފިތުރު ޒަކާތް ދެއްކުމަށް އެކަމަށް ހާއްސަ ލިންކަށް ފިތާލުމުން އަންނަ ބައިތަށް ފުރިހަމަ ކުރުމުން ޒަކާތް ދެއްކޭނެ ކަމަށެވެ. ނަމަވެސް ޒަކާތް ދެއްކޭނީ ދިރާގު ޕޭ އަދި މޮބައިލް ވޮލެޓްގައި ނުވަތަ އެކައުންޓުގައި ފައިސާ ހުރެގެންނެވެ.\nނަމަވެސް ޒަކާތް ދެއްކޭނީ ދިރާގު ޕޭ އަދި މޮބައިލް ވޮލެޓްގައި ނުވަތަ އެކައުންޓުގައި ފައިސާ ހުރެގެންނެވެ.


ޢީދު ކުޅިވަރު ޝެޑިއުލް އާއްމުކޮށްފި\nމަންޑި ކުޅުން | ފޮޓޯ : ޝުޖާއު މޫސާ\nPosted on August 31, 2017 by އެޑިޓޯރިއަލް\nއެހެން އަހަރުތަކެކޭ އެއްފަދައިން ކިނޮޅަހު ކައުންސިލުން އިސްކޮށްހުރެ ފާހަގަ ކުރާ އަޟްހާ ޢީދުގެ މިއަހަރުގެ ކުޅިވަރު ޝެޑިއުލް އާއްމުކޮށްފިއެވެ.\n1438 ވަނަ އަހަރުގެ އަޟްހާ ޢީދުގެ ޝެޑިއުލްގައި ތަފާތު ކުޅިވަރުތަކެއް ހިމަނާފައިވެއެވެ. ފިރިހެނުންނާއި އަންހެނުންނަށް ވަކިން ކުޅިވަރު ކުޅުމުގެ އިންތިޒާމް ހަމަޖެހިފައިވާއިރު ، މި އަހަރުގެ ޝެޑިއުލްގައި ފިރިހެނުންނަށް ހިމެނޭ ކުޅިވަރުތަކަކީ މަންޑި ކުޅުމާއި ގިނަ ކުޅިވަރާއި ވާދެމުމާއި މާލި ޕެރޭޑާއި މޫދު ކުޅިވަރާއި މަސްރޭސްގެ އިތުރުން ރޭގަނޑު ވާހަކަ ދެއްކުމާއި ބަހުސް ވެސް އޮންނާނެއެވެ.\nއަންހެނުންގެ ކުޅިވަރުތަކުގެ ތެރޭގައި ތިން މުގޯލި ، ބަށިމެޗު ، ނެޓްބޯޅަ ، ބޮސްކުޅުން ، ގިނަ ކުޅިވަރާއި ޓާސްކް ހިމެނެއެވެ. އަދި ކޮންމެ އަހަރުކުވެސް އޮންނަ ކުޑަކުދިންގެ ހަވީރުވެސް ހިމެނެއެވެ. ކުޑަކުދިންގެ ހަވީރު މިއަހަރު އޮތީ ޢީދު ތިން ވަނަ ދުވަހު ހަވީރު ކިނޮޅަހު ފުޓްބޯޅަ ދަނޑުގައެވެ.\nއަދި އެންމެފަހު ޙަރަކާތަކަށް އޮތީ ރައްޔިތުންގެ ބޮޑު ބާބަކިއުއެވެ. ބާބަކިއު އޮތީ ޢީދު ހަތަރުވަނަ ދުވަހުގެ ރޭ އެވެ.\n1438 ވަނަ އަހަރުގެ އަޟްހާ ޢީދު ކިނޮޅަހުގައި ފާހަގަ ކުރަނީ ކިނޮޅަހު ކައުންސިލުން އިސްވެހުރެ ، ކިނޮޅަހުގެ ހުރިހާ މުއައްސަސާތަކާއި ގުޅިގެންނެވެ. އެގޮތުން ޖަމްޢިއްޔަތުލް އިއްތިހާދު ، ހެލްތުޕޯސްޓް ، އަންހެނުންގެ ތަރައްޤީއަށް މަސައްކަތްކުރާ ކޮމެޓީ ، ފެނަކަ ކިނޮޅަހު ބްރާންޗް އަދި ކިނޮޅަހު ސްކޫލެވެ.\nބެރު ޖެހުމާއި މިޔުޒިކާއި ދެ ޖިންސު މަސްހުނިވުން ފަދަ އިސްލާމް ދީނާއި ޚިލާފުކަންކަމުން ދުރުހެލިވެ ، ޢީދު ފާހަގަ ކުރުމުގެ މަޤްޞަދުގައި ކިނޮޅަހު ކައުންސިލުން ދަނީ ކޮންމެ އަހަރެއްގެ ވެސް އަޟްހާ ޢީދު ކުލަގަދަ ގޮތެއްގައި ފާހަގަ ކުރަމުން ކަމަށް ކިނޮޅަހު ކައުންސިލުން މަޢުލޫމާތުދެއެވެ.\n« ނެޓްބޯޅަ މުބާރާތުގެ ފުރަތަމަ މެޗުގައި ކިނޮޅަހު ޖަމިއްޔާ ވާދަ ކުރަން ޖެހިއްޖެ\nޢީދު ނަމާދަށްފަހު ޢީދު ސައި އޮންނާނެ »


Dhuniyege enme bodu hackathon series angelhack Raajjeygai fashaifi\nވިޔަފާރި - ހެކެތޯން ސީރީސް އޭންޖަލްހެކް\nދުނިޔޭގެ އެންމެ ބޮޑު ހެކެތޯން ސީރީސް އޭންޖަލްހެކް ރާއްޖޭގައި ފަށައިފި\nއޭންޖަލްހެކް އަކީ ބައިނަލްއަގްވާމީ ހެކަތޯންއެއް\nމި ހެކަތޯން އެންމެ ފުރަތަމަ ފަށާފައިވަނީ ސެންފްރާންސިސްކޯ ގައި\nކ. މާލެ 14 ޖުލައި 2019 | އާދީއްތަ 00:16 2,416\nދުނިޔޭގެ އެންމެ ބޮޑު ހެކެތޯން ސީރީސް އޭންޖަލްހެކް ރާއްޖޭގައި ފަށުމުގެ ހަފްލާގެ ތެރެއިން - ދިރާގު\nދިރާގު އެމްއެމްއޭ އަދި ސްޕާކްހަބް އިން ދުނިޔޭގެ އެންމެ ބޮޑު ހެކަތޯން ކަމަށްވާ "އޭންޖަލްހެކް"ގެ2ވަނަ ހެކަތޯން ރާއްޖޭގައި ފަށައިފިއެވެ.\nއޭންޖަލްހެކް އަކީ ބައިނަލްއަގްވާމީ ހެކަތޯން އެކެވެ. މި ހެކަތޯން އެންމެ ފުރަތަމަ ފަށާފައިވަނީ ސެންފްރާންސިސްކޯ ގައެވެ. އަދި އޭގެ ފަހުން މިހާތަނަށް 150 އަށްވުރެ ގިނަ ސިޓީގައި 150،000 އަށް ވުރެ ގިނަ ޑިވެލޮޕަރުން، ޑިޒައިނަރުން އަދި ކުދި ވިޔަފާރިވެރިނަށް ވަނީ މި ހެކަތޯންގެ ގެ ސަބަބުން އެހީތެރި ވެދީފައިއެވެ.\nކޮންމެ އަހަރަކު އޭންޖަލްހެކްގެ ހެކަތޯން ތައް މުޅި ދުނިޔޭގެ އެކި ހިސާބު ތަކުގައި ކުރިއަށްގެންދެއެވެ. އަދި 2019 ވަނަ އަހަރުގެ އެކަނި ވެސް6ކޮންޓިނެންޓްގައި މި ހަރަކާތް ކުރިއަށް ގެންދާނެއެވެ. އަދި2ދުވަހުގެ މުއްދަތަށް ކުރިއަށްގެންދާ މި ހެކަތޯންގައި ރާއްޖޭގެ އެކި ކަންކޮޅުތަކުން ކޮމްޕިއުޓަރު ޓެކްނޮލޮޖީގެ ހުނަރުވެރި ގިނަ ޒުވާނުންތަކެއް ބައިވެރިވެ، ތަފާތު އީޖާދީ އެޕްތަކާއި ސޮފްޓްވެއާތައް ކޯޑުކޮށް، ޓެސްޓުކުރުމާއި ލޯންޗުކުރުން ފަދަ ހަރަކާތްތައް ފެނިގެންދާނެއެވެ.\nމި އަހަރު އެންޖަލްހެކް އިން މަސައްކަތްކުރަމުން ދަނީ4މަސްދުވަހުގެ ތެރޭގައި 300 ހެކަތޮންސް ބައިވެރިކުރުމަށެވެ. އޭންޖަލްހެކް ގައި ބައިވެރިވެގެން އެއްވަނަ އަށްދާ ފަރާތަތަކަށް އޭންޖަލްހެކްގެ ގްލޯބަލް ވާޗުއަލް ޕްރީ އެކްސެލެރޭޓަރ ޕްރޮގްރާމް ކަމުގައިވާ "ހެކްސެލެރޭޓާ" ގައި ބައިވެރިވުމުގެ ފުރުސަތު ލިބޭނެއެވެ. ބާރަ ހަފްތާގެ މުއްދަތަށް ކުރިއަށްދާ "ހެކްސެލެރޭޓާ"ގެ ބައިވެރިންނަށް ދުނިޔޭގެ ޓެކްނޮލޮޖީގެ އެންމެ ބޮޑު ނާރެސް، އެމެރިކާގެ ސެން ފްރެންސިސްކޯގެ ސިލިކޮން ވެލީ އިން ބައިނަލްއަގުވާމީ މެންޓަރުންގެ އެހީ ލިބި، އެ ފަރާތްތަކުގެ ޕްރޮޖެކްޓުތަކާއި ހިޔާލުތައް ރަނގަޅު ފެންވަރުގެ ސްޓާޓްއަޕް ތަކަކަށް ބަދަލުކުރުމަށް މަގުފަހި ކޮށްދޭނެއެވެ.\nއޭންޖަލްހެކް"ގެ2ވަނަ ހެކަތޯން ރާއްޖޭގައި ފެށުމުގެ ތެރެއިން\nދިރާގު، އެމްއެމްއޭ އަދި ސްޕާކްހަބް އިން މައުލޫމާތުދޭ ގޮތުގައި އެންޖަލްހެކްގެ ޒަރިއްޔާއިން ބައިވެރިންނަށް ދޫނުކުރާވަރުގެ ވަރުގަދަ ތަޖުރިބާތަކެއް ލިބި، އާ ހިޔާލުތަށް ދިރުވާ ތަރައްގީ ކުރުމުގެ ފުރުސަތު މަގުފަހިވެގެންދާނެއެވެ. އަދި "އެންޖަލްހެކް މޯލްޑިވްސް 2019" ރާއްޖޭގައި ބާއްވަން ގަސްތުކޮށްފައިވާ އެންމެ ބޮޑު ބޭނުމަކީވެސް ދިވެހި ޒުވާނުންގެ މެދުގައި ސްޓާޓަޕް ކަލްޗަރ އަށަގަނެ، އިނޮވެޓިވް ޑިޖިޓަލް ސޮލިއުޝަންސް ހޯދައިދިނުމަށެވެ. މި އަހަރުގެ އެންޖަލްހެކް ތީމް ކަމަށްވާ "އިނޮވެޓަރސް ރައިސިންގ" އިން ގިނަ އަދަދެއްގެ ދިވެހި ހުނަރުވެރި ޑެވެލޮޕަރުންނާއި ޑިޒައިނަރުންނާއި އަދި ވިޔަފާރިވެރިން އެއްތަނަކުން ދިމާވެ، މުޅި ދުނިޔެއަށް ހުނަރު ދައްކާލުމަށް ފުރުސަތު ލިބިގެންދާނެއެވެ.


ޢަޤީދާގެ ފިލާވަޅު 21 (ޢަޤީދަތުއް ޠަޙާވިއްޔާގެ ޝަރަޙަ) – DhiSalafiyyah\nقَالَ الطَّحَاوِيُّ رحمه الله: “وَكُلُّ شَيْءٍ يَجْرِي بِتَقْدِيْرِهِ، وَمَشِيْئَتُهُ تَنْفُذُ، لَا مَشِيْئَةَ لِلْعِبَادِ إِلَّا مَا شَاءَ لَهُمْ، فَمَا شَاءَ لَهُمْ كَانَ وَمَا لَمْ يَشَأْلَمْ يَكُنْ.”\n“އެންމެހާ ކަންތައްތައް ހިނގަމުންދަނީ އެއިލާހު ތަޤްދީރުކުރައްވާފައިވާގޮތަށެވެ. އެއިލާހުގެ މަޝީއަތްވަނީ ތަންފީޛުވެގެންނެވެ. އަޅުތަކުންނަށް ކަންތައްތައް ކުރުމުގެ ބާރުލިބިގެންވަނީ، ހަމައެކަނި އެއިލާހު އަޅުތަކުންނަށް އިރާދަކުރެއްވިކަމަކަށެވެ. އެއިލާހު އެބައިމީހުންނަށް އިރާދަކުރެއްވިކަމެއް ވާހުއްޓެވެ. އަދި އެއިލާހު އިރާދަނުކުރައްވާކަމެއް ނުވާ ހުއްޓެވެ.”\n* އިމާމް ޠަޙާވީ ރަޙިމަހުﷲގެ ބަސްފުޅު ((وَكُلُّ شَيْءٍ يَجْرِي بِتَقْدِيْرِهِ)) (އެންމެހާ ކަންތައްތައް ހިނގަމުންދަނީ އެއިލާހު ތަޤްދީރުކުރައްވާފައިވާގޮތަށެވެ.) ދަންނައެވެ.\nޝައްކެއްވެސްނެތްގޮތުގައި، އެންމެހާ ކަމެއް ހިނގަމުންދާހުށީ ﷲ ސުބުޙާނަހޫ ވަތަޢާލާ ތަޤްދީރުކުރައްވާފައިވާގޮތުގެ މަތީންނެވެ. ކިތަންމެކުޑަ ހެޔޮކަމެއްވިޔަސް އަދި ކިތަންމެކުޑަ ނުބައިކަމެއްވިޔަސް އެއިލާހުގެ ޤަދަރުކުރެއްވުމުގެ ބޭރުން ނުވާނެއެވެ. އެއިލާހަށް ކިޔަމަންތެރިވުމާއި އުރެދުމާއި، ކުފުރާއި އީމާނާއި، ބައްޔާއި ޞިއްޙަތާއި، މުއްސަނދިކަމާއި ފަޤީރުކަމާއި، ޢިލްމުވެރިކަމާއި ޖާހިލުކަންފަދަ އެންމެހާ ކަމެއް ހިނގާހުށީ މިތަޤްދީރުކުރެއްވުމުގެ ދަށުންނެވެ. ﷲ ސުބުޙާނަހޫ ވަތަޢާލާގެ ތަޤްދީރުކުރެއްވުމާބެހޭ ބައެއްވާހަކަތައް 19ވަނަ ފިލާވަޅުގައި އިސްވެހިނގައްޖެއެވެ. އަދި އިމާމް ޠަޙާވީ ރަޙިމަހުﷲ ޤަދަރުގެ ވާހަކަ އަދިފަހުން ގެންނަވާހުއްޓެވެ. ޤަދަރާބެހޭ އިތުރު ތަފްޞީލު އެބައިގައި ގެނެސްދެވޭނެއެވެ. إن شاء الله.\n* އިމާމް ޠަޙާވީ ރަޙިމަހުﷲގެ ބަސްފުޅު ((وَمَشِيْئَتُهُ تَنْفُذُ، لَا مَشِيْئَةَ لِلْعِبَادِ إِلَّا مَا شَاءَ لَهُمْ، فَمَا شَاءَ لَهُمْ كَانَ وَمَا لَمْ يَشَأْ لَمْ يَكُنْ)) (އެއިލާހުގެ މަޝީއަތު ވަނީ ތަންފީޛުވެގެންނެވެ. އަޅުތަކުންނަށް ކަންތައްތައް ކުރުމުގެ ބާރުލިބިގެންވަނީ، ހަމައެކަނި އެއިލާހު އަޅުތަކުންނަށް އިރާދަކުރެއްވިކަމަކަށެވެ. އެއިލާހު އެބައިމީހުންނަށް އިރާދަކުރެއްވިކަމެއް ވާހުއްޓެވެ. އަދި އެއިލާހު އިރާދަނުކުރައްވާކަމެއް ނުވާ ހުއްޓެވެ.) ދަންނައެވެ.\nأهل السنة والجماعة ގެ އަރިހުގައި ﷲ ސުބުޙާނަހޫ ވަތަޢާލާގެ އިރާދަކުރެއްވުން ދެބަޔަކަށް ބެހިގެންވެއެވެ.\n(1) إِرَادَةُ كَوْنِيَّةٍ (ކަވްނީ އިރާދަކުރެއްވުމެވެ.): މިއިރާދަކުރެއްވުމާ، ﷲ ސުބުޙާނަހޫ ވަތަޢާލާގެ ލޯބިވެވޮޑިގަތުމާއި ރުއްސަވާވޮޑިގަތުމާ އެއްވެސް ގުޅުމެއް ނުވެއެވެ. ހަމައެހެންމެ، މިއިރާދަކުރެއްވުމުގެ ތެރެއަށް ކުފުރާއި، އީމާނާއި، ކިޔަމަންތެރިކަމާއި، ނުކިޔަމަންތެރިކަމާއި، ރުއްސަވާވޮޑިގެންވުމާއި، ލޯބިވެވޮޑިގެންވުމާއި، ރުއްސަވާވޮޑިގެންނުވުމާ މިއެންމެހާ ކަމެއް ޝާމިލުވާ ހުއްޓެވެ. މިއިރާދަކުރެއްވުމުން މުސްލިމެއް ވިޔަސް ކާފަރެއްވިޔަސް އިސްތިސްނާވެ، އަދި ސަލާމަތް ނުވާހުއްޓެވެ. މިއީ ﷲ ސުބުޙާނަހޫ ވަތަޢާލާގެ ޢިލްމުފުޅާއި ޙިކްމަތްފުޅުގެ ދަށުން މިކައުނުގެ ކަންތައްތައް ހިންގެވުމަށް އެއިލާހު އިރާދަކުރައްވާފައިވާ އިރާދަކުރެއްވުމެވެ. މިއިރާދަކުރެއްވުން މަޝީއަތުގެ މާނައިގައި އާދެއެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. ((وَلَوْ شَآءَ اللهُ مَا اقْتَتَلُواْ وَلَـكِنَّ اللهَ يَفْعَلُ مَا يُرِيدُ ) البقرة: 253 މާނައީ: “އަދި، ﷲ އިރާދަކުރެއްވިނަމަ، އެބައިމީހުން އެކަކު އަނެކަކާ ހަނގުރާމަޔެއް ނުކުރީހެވެ. އެހެނެއްކަމަކު ﷲ އެކަލާނގެ އިރާދަކުރައްވާ ކަމެއް ކުރައްވައެވެ.” ﷲ ސުބުޙާނަހޫ ވަތަޢާލާ މިއާޔަތުގައި މިވައްތަރުގެ އިރާދަކުރެއްވުން އެވަނީ އެއިލާހުގެ މަޝީއަތުގެ މާނާގައި ގެންނަވާފައެވެ.\n(2) إِرَادَةُ شَرْعِيَّةٍ (ޝަރުޢީ އިރާދަކުރެއްވުމެވެ.): މިއިރާދަކުރެއްވުން ބިނާވެފައިވަނީ ﷲ ސުބުޙާނަހޫ ވަތަޢާލާގެ ރުއްސަވާވޮޑިގަތުމާއި ލޯބިވެވޮޑިގަތުމާއެވެ. މިއިރާދަކުރެއްވުމުގެ ދަށުން އެއިލާހުގެ އަޅުތަކުންނަށް ކަންކަމަށް އަމުރުކުރައްވައި، ކަންކަން ނަހީ ކުރައްވައެވެ. މިއިރާދަކުރެއްވުން މަޙައްބަތުގެ (އެބަހީ: ލޯބިވެވޮޑިގަތުން) މާނާގައި އާދެއެވެ.\nމަޝީއަތުގައި ﷲ ސުބުޙާނަހޫ ވަތަޢާލާގެ މަޝީއަތަކާއި، އަޅުތަކުންގެ މަޝީއަތެއްވެއެވެ. އަޅާގެ މަޝީއަތް އަންނަހުށީ ﷲ ސުބުޙާނަހޫ ވަތަޢާލާގެ މަޝީއަތުގެ ދަށުންނެވެ. އެއިލާހު އިރާދަނުކުރައްވާކަމެއް އަޅާ ކިތަންބޭނުންވިޔަސް، އަދި އެކަމެއް ޙާޞިލުކުރަން މަސައްކަތްކުރިނަމަވެސް އެކަމެއް ޙާޞިލެއްނުވާނެއެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. ((وَمَا تَشَاءُونَ إِلَّا أَنْ يَشَاءَ اللَّهُ إِنَّ اللَّهَ كَانَ عَلِيمًا حَكِيمًا)) الإنسان: 30 މާނައީ: “އަދި ﷲ އިރާދަކުރެއްވުމުން މެނުވީ، ތިޔަބައިމީހުންނަކަށް (އެއްވެސްކަމެއް) އިރާދަނުކުރެވޭނެތެވެ. ހަމަކަށަވަރުން، މޮޅަށް ދެނެވޮޑިގެންވާ، ޙަކީމްވަންތަ ރަސްކަލާނގެ ކަމުގައި ﷲ ވޮޑިގެންވެއެވެ.” އަދިވެސް ވަޙީ ކުރައްވާފައިވެއެވެ. ((وَمَا تَشَاءُونَ إِلاَّ أَنْ يَشَاءَ اللَّهُ رَبُّ الْعَالَمِينَ)) التكوير: 29 މާނައީ: “ޢާލަމްތަކުގެ ވެރި ރައްބު އިރާދަކުރެއްވުމުން މެނުވީ، ތިޔަބައިމީހުންނަކަށް (އެއްވެސް ކަމެއް) އިރާދަނުކުރެވޭނެތެވެ.” އަދިވެސް ވަޙީ ކުރައްވާފައިވެއެވެ. ((وَكَذَلِكَ جَعَلْنَا لِكُلِّ نَبِيٍّ عَدُوّاً شَيَاطِينَ الإِنسِ وَالْجِنِّ يُوحِي بَعْضُهُمْ إِلَى بَعْضٍ زُخْرُفَ الْقَوْلِ غُرُوراً وَلَوْ شَاءَ رَبُّكَ مَا فَعَلُوهُ)) الأنعام: 112 މާނައީ: “ހަމައެފަދައިން، ތިމަންރަސްކަލާނގެ، ކޮންމެ ނަބީބޭކަލަކަށް އިންސީންނާއި، ޖިންނީންގެ ޝައިޠާނުން ޢަދާވާތްތެރިން ކަމުގައި ލެއްވީމެވެ. އޭގެ އެއްބަޔަކު އަނެއްބަޔަކަށް ހެއްލުންތެރި ކުރުމަށް މަތިއޮމާންކޮށްފައިވާ ބާޠިލުބަސްތަކުން ވަސްވާސްދީ އުޅެތެވެ. ކަލޭގެފާނުގެ ވެރިރަސްކަލާނގެ އިރާދަކުރެއްވިނަމަ، އެބައިމީހުން އެކަންތަކެއް ނުކުރީހެވެ.” އަދިވެސް ވަޙީ ކުރައްވާފައިވެއެވެ. ((وَلَوْ شِئْنَا لآتَيْنَا كُلَّ نَفْسٍ هُدَاهَا وَلَكِنْ حَقَّ الْقَوْلُ مِنِّي لأَمْلأَنَّ جَهَنَّمَ مِنْ الْجِنَّةِ وَالنَّاسِ أَجْمَعِينَ)) السجدة: 13 މާނައީ: “އަދި ތިމަންރަސްކަލާނގެ އިރާދަކުރެއްވިނަމަ، ކޮންމެ ނަފްސަކަށްމެ އެ ނަފްސެއްގެ ހިދާޔަތް ދެއްވީމުހެވެ. އެހެނެއްކަމަކު (ފާފަކުރާ) ޖިންނީންނާއި އިންސީން އެއްކޮށް، ހަމަކަށަވަރުން ނަރަކަ ފުރުއްވާނޭކަމުގެ ބަސްފުޅު ތިމަންރަސްކަލާނގެ ޙަޟްރަތުން އިސްވެގޮސްފައިވެއެވެ.” އަދިވެސް ވަޙީކުރައްވާފައިވެއެވެ. ((مَنْ يَشَأِ اللَّهُ يُضْلِلْهُ وَمَنْ يَشَأْ يَجْعَلْهُ عَلَى صِرَاطٍ مُسْتَقِيمٍ)) الأنعام: 39 މާނައީ: “ﷲ އިރާދަކުރައްވާ މީހަކު މަގު ފުރައްދަވަތެވެ. އަދި އެކަލާނގެ އިރާދަކުރައްވާ މީހަކު ސީދާ ވެގެންވާ ތެދުމަގެއްގައި ލަހައްޓަވަތެވެ.” މިއިންކޮންމެ އާޔަތަކުން އަޅުގަނޑުމެންނަށް ދޭހަކޮށްދެނީ ﷲ ސުބުޙާނަހޫ ވަތަޢާލާގެ އިރާދަކުރެއްވުމުން މެނުވީ އަޅުތަކުންގެ އިރާދަކުރުން ނާންނާނެކަމެވެ. އަޅުތަކުންގެ އިރާދަކުރުން ވަނީ އެއިލާހުގެ އިރާދަފުޅުގެ ދަށުގައިކަމެވެ. ﷲގެ އިރާދަފުޅާއި އަޅުންގެ އިރާދަ ހަމަހަމަކުރުމަކީ ޝިރުކެކެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ. ((لاَ تَقُولُوا: مَا شَاءَ اللَّهُ وَشَاءَ فُلاَنٌ. وَلَكِنْ قُولُوا: مَا شَاءَ اللَّهُ ثُمَّ شَاءَ فُلاَنٌ)) (أبوداود: 4982، وصححه الألباني في الصحيحة: 137) މާނައީ: “ﷲ އިރާދަކުރެއްވީތީއޭ އަދި އެވެނިމީހަކު އިރާދަކުރީތީއޭ، ތިޔަބައިމީހުން ނުބުނާށެވެ. އެހެނެއްކަމަކު، ﷲ އިރާދަކުރެއްވީތީއޭ، ދެން އެވެނިމީހަކު އިރާދަކުރީތީއޭ ތިޔަބައިމީހުން ބުނާށެވެ.” މިޙަދީޘްގައި “الواو” ން ގުޅިފައިވުމުން ދޭހަކޮށްދޭ މާނައަކީ އެއްޗެއް އެއްގޮތްވުމާއި ހަމަހަމަވުމުގެ މާނައެވެ. “ﷲ އާއި ތިބާ އިރާދަކުރެއްވިއްޔާއޭ” ބުނެފި މީހަކު އެއެއްގޮތްކުރަނީ އަޅެއްގެ އިރާދަކުރުމާއި ﷲ ސުބުޙާނަހޫ ވަތަޢާލާގެ އިރާދަކުރެއްވުމާއެވެ. އަދި މިދެފަރާތުގެ އިރާދަކުރުން ހަމަހަމަ ކުރަނީއެވެ. މިއާއި ޚިލާފަށް “ثُمَّ” އިން ގުޅިފައިވުމުން ދޭހަކޮށްދެނީ، ކަމެއްގެ ފަހުން ކަމެއް އަންނަ މާނައެވެ. “ﷲ އިރާދަކުރެއްވިއްޔާއޭ ބުނުމަށްފަހު، ތިބާ އިރާދަކުރިއްޔާއޭ” ބުނެއްޖެމީހަކު އެއިޤުރާރުވަނީ، އަޅެއްގެ އިރާދަކުރުން އަންނާނީ، ﷲ ސުބުޙާނަހޫ ވަތަޢާލާގެ އިރާދަކުރެއްވުމަށް ފަހުގައި ކަމަށެވެ. އަދި އަޅެއްގެ އިރާދަކުރުން، ﷲ ސުބުޙާނަހޫ ވަތަޢާލާގެ އިރާދަކުރެއްވިއްޔާ މެނުވީ ނުވާނެކަމަށެވެ.\nﷲ ސުބުޙާނަހޫވަތަޢާލާއަށް އުރެދި އެކަމުގެ ޙުއްޖަތެއްކަމުގައި އެއިލާހު އިރާދަކުރެއްވިގޮތޭ ބުނުމަކީ ބާޠިލުބުނުމެކެވެ. އަދި އެއީ އެއިލާހަށް އުރެދޭ ކާފަރުންގެ ބުނުންތަކުގެ ތެރެއިން ބުނުމެކެވެ. އެހެނީ، ކާފަރުން އެބައިމީހުން އެއުޅުނުގޮތްތަކަކީ ﷲ އިރާދަކުރެއްވިގޮތޭ ބުނެ ސަލާމަތްވާން އުޅޭނެއެވެ. މިބައިމީހުންގެ މިބަހުގެ ދޮގުކަން ބަޔާންކުރައްވައި ﷲ ވަޙީ ކުރައްވާފައިވެއެވެ. ((سَيَقُولُ الَّذِينَ أَشْرَكُوا لَوْ شَاءَ اللَّهُ مَا أَشْرَكْنَا وَلَا آَبَاؤُنَا وَلَا حَرَّمْنَا مِنْ شَيْءٍ كَذَلِكَ كَذَّبَ الَّذِينَ مِنْ قَبْلِهِمْ حَتَّى ذَاقُوا بَأْسَنَا قُلْ هَلْ عِنْدَكُمْ مِنْ عِلْمٍ فَتُخْرِجُوهُ لَنَا إِنْ تَتَّبِعُونَ إِلَّا الظَّنَّ وَإِنْ أَنْتُمْ إِلَّا تَخْرُصُونَ)) الأنعام: 148 މާނައީ: “ޝަރީކުކުޅަ މީހުން ބުނާނެތެވެ. ﷲ އިރާދަކުރެއްވިނަމަ ތިމަންމެން، އަދި ތިމަންމެންގެ ކާބަފައިންވެސް، ޝަރީކެއް ނުކުޅައީހެވެ. އަދި ތިމަންމެން އެއްވެސް އެއްޗެއް ޙަރާމްކޮށެއްވެސް ނުހެދީމުހެވެ. ހަމައެފަދައިން، އެބައިމީހުންގެ ކުރީގެ މީހުން، ތިމަންރަސްކަލާނގެ ޢަޛާބުގެ ރަހަ ލިބިއްޖައުމަށްދާނދެން (ރަސޫލުން) ދޮގުކުޅައެވެ. ކަލޭގެފާނު ވިދާޅުވާށެވެ! ތިޔަބައިމީހުން، އަހުރެމެންނަށް ނެރެދައްކައިދޭނޭ އެއްވެސް ޢިލްމެއް، ތިޔަބައިމީހުންގެ ކިބައިގައި ވޭހެއްޔެވެ؟ ތިޔަބައިމީހުން ތަބާވަނީ، ހީއަކަށް ކަމުގައި މެނުވީ ނުވެއެވެ. އަދި ތިޔަބައިމީހުން ދޮގުހަދާ ބަޔަކު ކަމުގައި މެނުވީ ނުވެއެވެ.” އަދިވެސް ވަޙީކުރައްވާފައިވެއެވެ. ((وَقَالَ الَّذِينَ أَشْرَكُوا لَوْ شَاءَ اللَّهُ مَا عَبَدْنَا مِنْ دُونِهِ مِنْ شَيْءٍ نَحْنُ وَلا آبَاؤُنَا وَلا حَرَّمْنَا مِنْ دُونِهِ مِنْ شَيْءٍ كَذَلِكَ فَعَلَ الَّذِينَ مِنْ قَبْلِهِمْ فَهَلْ عَلَى الرُّسُلِ إِلاَّ الْبَلاغُ الْمُبِينُ)) النحل: 35 މާނައީ: “ޝަރީކުކުޅަ މީހުން ބުނެފިއެވެ. ﷲ އިރާދަކުރެއްވިނަމަ، އެކަލާނގެ ފިޔަވައި އެހެން އެއްވެސް އެއްޗަކަށް ތިމަންމެންވެސް، އަދި ތިމަންމެންގެ ކާބަފައިންވެސް އަޅުކަމެއް ނުކުޅައީހެވެ. އަދި އެކަލާނގެ އެންގެވުމަކާނުލައި އެއްވެސްއެއްޗެއް ތިމަންމެން ޙަރާމްކޮށެއް ނުހެދީމުހެވެ. އެބައިމީހުންގެ ކުރީގެ މީހުންވެސް ކަންތައްކުޅައީ، ހަމައެފަދައިންނެވެ. ފަހެ، ބަޔާންވެގެންވާ އިއްވެވުން މެނުވީ، ރަސޫލުންގެ މައްޗަށް ވޭހެއްޔެވެ؟” ފަހެ، މުޝްރިކުން އެބައިމީހުންގެ ޙުއްޖަތެއްކަމުގައި ބުނެއުޅުނީ ނުވަތަ ޤިޔާމަތްދުވަހު ބުނާނީ، އެބައިމީހުން ﷲ އަށް އުރެދިއުޅުނީ އެއިލާހުގެ މަޝީއަތުންކަމުގައެވެ. ނުވަތަ އެބައިމީހުން އެބުނަނީ އެއިލާހުގެ މަޝީއަތަކީ ﷲގެ ރުއްސެވުމާއި ލޯބިވެވޮޑިގަތުމުގެ ދަލީލެއްކަމުގައެވެ. ﷲ މިވަނީ މިއާޔަތްތަކުގައި އެބައިމީހުންގެ އެބަސްތަކަކީ ދޮގު، އެއްވެސް ބުރަދަނެއްނެތް ބަސްތަކެއްކަމުގައި ބަޔާންކުރައްވާފައެވެ. އެހެނީ، ކުރިންދެންނެވުނު ފަދައިން މަޝީއަތަކީ ﷲ ސުބުޙާނަހޫ ވަތަޢާލާ ކައުނުގެ ކަންކަން ހިންގެވުމަށް އިރާދަކުރައްވާފައިވާ އިރާދަކުރެއްވުމެވެ. އެއިލާހުގެ މަތިވެރިވެގެންވާ ޙިކުމަތްފުޅުން މިކައުނުގައި ޝިރުކު ލައްވާފައިވުމީ ޝިރުކުކުރުން ހުއްދަވުމުގެ ދަލީލެއްނޫނެވެ. ހަމައެހެންމެ، އެއިލާހުގެ މަތިވެރިވެގެންވާ ޙިކުމަތްފުޅުން ކައުނުގައި އެއިލާހަށް އުރެދެވޭ ކަންކަން ލައްވާފައިވުމަކީ އެކަންކަން ކުރުން ހުއްދަކަމުގެ ދަލީލެއް ނޫނެވެ. އެއިލާހު އަޅުތަކުންނަށް އަމުރުކުރައްވާފައިވަނީ އެއިލާހަށް ޝިރުކުނުކުރުމަށާއި، އެއިލާހަށް ނުއުރެދުމަށެވެ. އަދި ޙައްޤު މަގަކީ ކޮބައިކަން ވަނީ ރަސޫލުންނާއި ނަބިއްޔުން މެދުވެރިކުރައްވައި، އަދި އެއިލާހު ބާވާލެއްވި ފޮތްތަކުގެ ޒަރީޢާއިން އަޅުތަކުންނަށް ބަޔާންކޮށްދެއްވާފައެވެ. މިހުރިހާކަމެއް އެއިލާހު ބަޔާންކުރައްވާފައިވާއިރު، ދެން އެއިލާހަށް ޝިރުކުކޮށް އުރެދުމަކީ ﷲގެ އިރާދަކުރެއްވުން ބަހަނާއަކަށް ހެދޭނެކަމެއް ނޫނެވެ. ބަޔާންވެ ދިޔަ އާޔަތްތަކުގައި އެއިލާހު އެވަނީ މިބަހަނާގެ ބާޠިލުކަން ބަޔާންކުރައްވާފައެވެ.


Muhsandhi Anhenaku Kaiveni Kuraane Meehaku Hoadhan "Salaan Jahanee" - Vaguthu\nމުއްސަނދި އަންހެނަކު ކައިވެނި ކުރާނެ މީހަކު ހޯދަން "ސަލާން ޖަހަނީ"\n3 މަސް ކުރިން ( ފެބުރުއަރީ 13, 2018 )\nސައުދީ އަރަބިއްޔާގެ މުއްސަނދި އަންހެނަކު ޓީވީ ޝޯވ އެއްގައި އެޝޯވގެ ޕްރެޒެންޓަރު ކައިރިން ކައިވެންޏަށް އެދިއްޖެއެވެ.\nމިލިއަނަރެއް ކަމަށްވާ އަންހެން މީހާ ވަނީ ޓީވީ ޕްރޮގްރާމްގައި ޕްރެޒެންޓަރުގެ ކައިރިން ކައިވެންޏަށް އެދުމުގެ އިތުރުން ރަނގަޅު އެހެން މީހަކު ވެސް ހުރި ނަމަ އެމީހަކާއި ކައިވެނި ކުރަން ތައްޔާރަށް ހުރި ކަމަށް ބުނެފައެވެ.\nޕްރެޒެންޓަރު ކައިރިން ކައިވެންޏަށް އެހުމަށް ފަހު ކައިވެނި ކުރާނެ އެހެން މީހަކު ހުރިތޯ އޭނާ ބެލުންތެރިންނާއި ސުވާލު ކުރީ ޕްރެޒެންޓަރު މާގިނައިން "ޝަަކުވާ ކުރަން ފެށުމުންނެވެ."\nޕްރެޒެންޓަރު ބުނީ އޭނާގެ އަންބަކާއި ދަރިން ވެސް އެބަތިބި ކަމަށެވެ. އެއާއި އެކު މިލިއަނަރު ބުނީ އޭނާ އަށް އެއީ މައްސަލައެއް ނޫން ކަމަށާއި ދެއަންބަށް ކައިވެނި ކުރަން ޖެހުނަސް މައްސަލައެއް ނެތް ކަމަށެވެ.\nދެން ޕްރެޒެންޓަރު ސުވާލު ކުރީ މުއްސަނދި އަނބިމީހާ އޭނާގެ ފިރިމީހާ އަށް ޚަރަދު ކުރާނަންތޯ އާއި ދިރިއުޅުމަށްޓަކައި އޭނާ އިތުރަށް މަސައްކަތް ކުރަން ޖެހޭނެތޯ އެވެ.\nއެއާއި އެކު މުއްސަނދި އަންހެން މީހާ ވަނީ އިތުރު ވާހަކަތަކެއް ދެއްކުން އޭނާ އަށް މުހިންމު ނޫންކަމަށާއި ރަނގަޅު ފިރިހެނަކު ލިބިއްޖެއްޔާ އޭނާ ހުރީ މިހާރު ވެސް ކައިވެނި ކުރަން ތައްޔާރަށް ކަމަށް ބުނެފައެވެ.\nއަންހެން މީހާ ޓީވީ ޕްރޮގްރާމްގައި ދެއްކި ވާހަކަތަކާއި ގުޅިގެން އޭނާ ކައިވެނި ކުރާނެ މީހަކު ހޯދަން ސަލާން ޖަހަނީ ކަމަށް ބުނެ މީސް މީޑިއާގައި ވަރަށް ގިނަ ބަޔަކު ދަނީ އޭނާ އަށް ފާޑުކިޔަމުންނެވެ.\nފެބުރުއަރީ 13, 2018 - 00:57\nތިޔަކަހަލަ ސަލާންޖަހާމީހަކު އެބަހުރި ލަންޑަންގަވެސް..... މިކަލޭގެ ސަލާންޖަހަނީ އޭނަގެ އަމިއްލަގައުމު ސުންނާފަތިކޮށްލަން ބޭރުގެ ބާރުތައް އެރުމަށް އާދޭސްކިރަމުން....\nފެބުރުއަރީ 13, 2018 - 09:34\nމުއްސަނދި ވިއްޔާ މަށަށް އޯކޭ..\nފެބުރުއަރީ 13, 2018 - 10:53\nތިމަންޖެއާއި ގުޅޭނެގޮތެއް ހަދައިދޭންވީނުން\nފެބުރުއަރީ 13, 2018 - 23:46\nޢެމީހާ ކައިރީގަ ބުނެދީ މައެބަ ހުއްޓޭ! ޙާސް ނުވާށޭ.. ދެން ނަންބަރު ފޮނުވާ..\nމުލީ ހޭޅިފަށުގައި ފޮރުވާފައި ހުރި މަސްތުވާތަކެތި ހޯދައިފި\nމަރާމާތަށްފަހު ނިލަންދޫ ޒުވާނުންގެ މަރުކަޒު ހުޅުވައިފި\nސްރީ ދޭވީގެ މަރާ، ބޮޑު ގޭންގްސްޓާރަކާއި ގުޅުމެއްވޭ؟!\nއިންޑިއާއިން ޕްރިންސް ހެރީ އާއި މޭގަންއަށް ދިން ކައިވެނީގެ ހަދިޔާ ވަރަށް ތަފާތު\n"ޑރ. މަޖީދުގެ ޚިދުމަތްތައް ދިވެހި ތާރީޚުން ދުވަހަކު ވެސް ފޮހެވިގެން ނުދާނެ"\nއަންހެނެއް ކައިރިން ފޯން ނަމްބަރު އެހުމުން ތަޅާ މަރާލައިފި\nއިނގިރޭސި ނޭނގޭ ބަލި މީހާއަށް ފަރުވާ ދިނީ ގޫގުލް ޓްރާންސްލޭޓުގެ އެހީގައި\nދަރިފުޅު ކުރި ކަމަކުން ބައްޕަގެ ވަޒީފާ ގެއްލިއްޖެ\nވިހެއިއިރު "މާމެއިޑް" އަކާއި ވައްތަރުވި ކުއްޖާ މަރުވެއްޖެ


ދިވެހި ::القمر - އަލް ޤަމަރް\n﴿١﴾ اقْتَرَبَتِ السَّاعَةُ وَانشَقَّ الْقَمَرُ قيامة ވުމުގެ ވަގުތު ގާތްވެއްޖެއެވެ. އަދި ހަނދު އިރިއްޖެއެވެ.\n﴿٢﴾ وَإِن يَرَوْا آيَةً يُعْرِضُوا وَيَقُولُوا سِحْرٌ مُّسْتَمِرٌّ އަދި އެއުރެންނަށް ހެތްކެއް ފެންނަނީނަމަ، އެއުރެން ފުރަގަސްދެތެވެ. އަދި ބުނެތެވެ. މިއީ ދެމިހުންނަނިވި ޖާދޫއެކެވެ.\n﴿٣﴾ وَكَذَّبُوا وَاتَّبَعُوا أَهْوَاءَهُمْ ۚ وَكُلُّ أَمْرٍ مُّسْتَقِرٌّ އަދި އެއުރެން (حق ބަސްފުޅު) ދޮގުކުޅައޫއެވެ. އަދި އެއުރެންގެ އަމިއްލަ އެދުންތަކަށް އެއުރެން تبع ވިއެވެ. ކޮންމެކަމަކީ ނިމުމަކަށްގޮސް ހަމަޖެހޭނެކަމެކެވެ.\n﴿٤﴾ وَلَقَدْ جَاءَهُم مِّنَ الْأَنبَاءِ مَا فِيهِ مُزْدَجَرٌ ހަމަކަށަވަރުން، خبر ތަކުގެ ތެރެއިން އެކަންކަމުގައި عبرة ހިމެނިގެންވާ خبر ތައް އެއުރެންގެ ގާތަށްއައެވެ.\n﴿٥﴾ حِكْمَةٌ بَالِغَةٌ ۖ فَمَا تُغْنِ النُّذُرُ (މިއީ) ފުރިހަމަވެގެންވާ حكمة އެކެވެ. ފަހެ، إنذار ތައް (އެއުރެންނަކަށް އެއްވެސްކަމެއް) ފުއްދައެއް ނުދެތެވެ.\n﴿٦﴾ فَتَوَلَّ عَنْهُمْ ۘ يَوْمَ يَدْعُ الدَّاعِ إِلَىٰ شَيْءٍ نُّكُرٍ ފަހެ، ނުރުހެވޭކަމަކަށް ގޮވާމީހާ ގޮވާދުވަހު، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ!\n﴿٧﴾ خُشَّعًا أَبْصَارُهُمْ يَخْرُجُونَ مِنَ الْأَجْدَاثِ كَأَنَّهُمْ جَرَادٌ مُّنتَشِرٌ އެއުރެންގެ ލޯތައް ތިރިވެ، ނިކަމެތިވެގެންވާ حال، ފެތުރިގަންނަ ގޮއްފުޅަނގިތަކެއް ފަދައިން ކަށްވަޅުތަކުން އެއުރެން ނުކުންނާނެތެވެ.\n﴿٨﴾ مُّهْطِعِينَ إِلَى الدَّاعِ ۖ يَقُولُ الْكَافِرُونَ هَٰذَا يَوْمٌ عَسِرٌ ގޮވާފަރާތަށް (ދިޔުމަށް) އަވަސްވެގަންނަ حال ގައެވެ. كافر ވިމީހުން ބުނާނެތެވެ. މިއީ ދަތި އުނދަގޫ ދުވަހެކެވެ.\n﴿٩﴾ ۞ كَذَّبَتْ قَبْلَهُمْ قَوْمُ نُوحٍ فَكَذَّبُوا عَبْدَنَا وَقَالُوا مَجْنُونٌ وَازْدُجِرَ އެއުރެންގެ ކުރިން نوح ގެފާނުގެ قوم ގެމީހުންވެސް ދޮގުކުރޫއެވެ. ފަހެ، އެއުރެން ތިމަންރަސްކަލާނގެ އަޅާ ދޮގުކުރޫއެވެ. އަދި އެއުރެން ބުނޫއެވެ. މޮޔައެކެވެ. އަދި އެއުރެން އެކަލޭގެފާނަށް ބިރުދައްކައި ހެދިއެވެ.\n﴿١٠﴾ فَدَعَا رَبَّهُ أَنِّي مَغْلُوبٌ فَانتَصِرْ ފަހެ، އެކަލޭގެފާނުގެ ވެރިރަސްކަލާނގެއަށް، އެކަލާގެފާނު دعاء ކުރައްވައި ވިދާޅުވިއެވެ. ހަމަކަށަވަރުން، މިއަޅާވަނީ، ދެރަކޮށްލައިފައެވެ. ފަހެ، (މިއަޅާޔަށް) نصر ދެއްވާނދޭވެ!\n﴿١١﴾ فَفَتَحْنَا أَبْوَابَ السَّمَاءِ بِمَاءٍ مُّنْهَمِرٍ ފަހެ، ބޯކޮށް އޮހިގަންނަ ފެނަކަށް ތިމަންރަސްކަލާނގެ އުޑުގެ ދޮރުތައް ހުޅުއްވެވީމެވެ.\n﴿١٢﴾ وَفَجَّرْنَا الْأَرْضَ عُيُونًا فَالْتَقَى الْمَاءُ عَلَىٰ أَمْرٍ قَدْ قُدِرَ އަދި ތިމަންރަސްކަލާނގެ ފެންއާރުތަކަކަށް ބިންގަނޑު ފެޅުއްވީމެވެ. ފަހެ، ނިޔާކުރައްވާފައިވާ ކަމެއްގެ މައްޗަށް އެ ފެން (އެބަހީ: އުޑުން އޮހުނު ފެނާއި، ބިމުންއެރި ފެން) ބައްދަލުވިއެވެ.\n﴿١٣﴾ وَحَمَلْنَاهُ عَلَىٰ ذَاتِ أَلْوَاحٍ وَدُسُرٍ އަދި ފިލާތަކަކާއި، މޮހޮރުތަކަކުން ހަދާފައިވާ ނަވެއްގައި، ތިމަންރަސްކަލާނގެ އެކަލޭގެފާނު އުފުއްލެވީމެވެ.\n﴿١٤﴾ تَجْرِي بِأَعْيُنِنَا جَزَاءً لِّمَن كَانَ كُفِرَ ތިމަންރަސްކަލާނގެ ބައްލަވާވޮޑިގަތުމާއެކު، އެ ނައު، ދުވަމުންދެތެވެ. (އެއުރެން) ދޮގުކުރި ކަލޭގެފާނަށް (އެބަހީ: نوح ގެފާނަށް) ހެޔޮ ޖަޒާއެއްކަމުގައެވެ.\n﴿١٥﴾ وَلَقَد تَّرَكْنَاهَا آيَةً فَهَلْ مِن مُّدَّكِرٍ އަދި ހަމަކަށަވަރުން، އެކަންތައްއެއީ، ހެތްކެއްކަމުގައި ތިމަންރަސްކަލާނގެ ލެހެއްޓެވީމެވެ. ފަހެ، ހަނދުމަކުރާ މީހަކުވޭހެއްޔެވެ؟\n﴿١٦﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٧﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿١٨﴾ كَذَّبَتْ عَادٌ فَكَيْفَ كَانَ عَذَابِي وَنُذُرِ عاد ބާގައިމީހުންވެސް ދޮގުކުރޫއެވެ. ފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿١٩﴾ إِنَّا أَرْسَلْنَا عَلَيْهِمْ رِيحًا صَرْصَرًا فِي يَوْمِ نَحْسٍ مُّسْتَمِرٍّ ދެމިހުންނަނިވި ސުންޕާކަމުގެ ދުވަހެއްގައި ގަދަ އަޑާއި، ގަދަ ފިނީގެ ވަޔެއް ހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ފޮނުއްވީމެވެ.\n﴿٢٠﴾ تَنزِعُ النَّاسَ كَأَنَّهُمْ أَعْجَازُ نَخْلٍ مُّنقَعِرٍ އެ ވައިރޯޅިއައިސް، މީސްތަކުން (ތިބިތަނުން) ލުހެލަތެވެ. ވެއްޓިފައިވާ ކަދުރު ރުކުގެ ބުޑުތަކެއްފަދައިން އެއުރެން ވާކަހަލައެވެ.\n﴿٢١﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި ތިމަންރަސްކަލާނގެ إنذار ތައްވީ ކޮންފަދައަކުން ހެއްޔެވެ؟\n﴿٢٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާމީހަކު ވޭހެއްޔެވެ؟\n﴿٢٣﴾ كَذَّبَتْ ثَمُودُ بِالنُّذُرِ ثمود ބާގައިމީހުން إنذار ތައް ދޮގުކުރޫއެވެ.\n﴿٢٤﴾ فَقَالُوا أَبَشَرًا مِّنَّا وَاحِدًا نَّتَّبِعُهُ إِنَّا إِذًا لَّفِي ضَلَالٍ وَسُعُرٍ ފަހެ އެއުރެން ބުނޫއެވެ. ތިމަންމެން تبع ވާންވީ ތިމަންމެންގެ ތެރެއިން އެންމެ آدم ގެދަރިޔަކަށް ހެއްޔެވެ؟ އެހެންވިއްޔާ، ހަމަކަށަވަރުން، ތިމަންމެންވާހުށީ، މަގުފުރެދުމާއި، މޮޔަކަމެއްގެ ތެރޭގައިކަން ކަށަވަރެވެ.\n﴿٢٥﴾ أَأُلْقِيَ الذِّكْرُ عَلَيْهِ مِن بَيْنِنَا بَلْ هُوَ كَذَّابٌ أَشِرٌ ތިމަންމެންގެ ތެރެއިން، ހަމަ އޭނާޔަށް وحى ބާވައިލެއްވީހެއްޔެވެ؟ އަދި ކިއެއްތަ! އޭނާޔަކީ ބޮޑު ދޮގުވެރި، ބޮޑާ މީީހެކެވެ.\n﴿٢٦﴾ سَيَعْلَمُونَ غَدًا مَّنِ الْكَذَّابُ الْأَشِرُ ބޮޑު ދޮގުވެރި، ބޮޑާ މީހަކީ ކާކުކަން މާދަމާ (އެބަހީ: عذاب އަންނަދުވަހު) އެއުރެންނަށް ނިކަންހުރެ އެނގޭނެތެވެ.\n﴿٢٧﴾ إِنَّا مُرْسِلُو النَّاقَةِ فِتْنَةً لَّهُمْ فَارْتَقِبْهُمْ وَاصْطَبِرْ ހަމަކަށަވަރުން، ތިމަންރަސްކަލާނގެ އެއުރެންނަށް امتحان އެއްގެ ގޮތުގައި އަންހެން ޖަމަލެއް (ނެރުއްވައި) ފޮނުއްވާހުށީމެވެ. ފަހެ، ކަލޭގެފާނު އެއުރެން ކަންކުރާގޮތް ބައްލަވައި انتظار ކުރައްވާށެވެ! އަދި ކެތްތެރިވެވަޑައިގަންނަވާށެވެ!\n﴿٢٨﴾ وَنَبِّئْهُمْ أَنَّ الْمَاءَ قِسْمَةٌ بَيْنَهُمْ ۖ كُلُّ شِرْبٍ مُّحْتَضَرٌ އަދި ކަލޭގެފާނު އެއުރެންނަށް އަންގަވާށެވެ! ހަމަކަށަވަރުން، ފެން ވަނީ އެއުރެންގެ މެދުގައި (އެބަހީ: އެއުރެންނާއި އެ ޖަމަލާ ދެމެދު) ބައްސަވައިފައެވެ. ކޮންމެ ބަޔަކަށްމެ، އެބަޔެއްގެ ބުއިން (އެބަޔެއްގެ ދުވަހު) حاضر ކުރައްވާފައިވެއެވެ.\n﴿٢٩﴾ فَنَادَوْا صَاحِبَهُمْ فَتَعَاطَىٰ فَعَقَرَ ފަހެ، އެއުރެންގެ އެކުވެރިޔާއަށް އެއުރެން ގޮވޫއެވެ. ފަހެ، އޭނާ ކަނޑި ލިބިގަނެ، ޖަމަލު މަރައިލިއެވެ.\n﴿٣٠﴾ فَكَيْفَ كَانَ عَذَابِي وَنُذُرِ ފަހެ، ތިމަންރަސްކަލާނގެ عذاب އާއި، ތިމަންރަސްކަލާނގެ إنذار ތައްވީ ކޮންފަދައަކުންހެއްޔެވެ؟\n﴿٣١﴾ إِنَّا أَرْسَلْنَا عَلَيْهِمْ صَيْحَةً وَاحِدَةً فَكَانُوا كَهَشِيمِ الْمُحْتَظِرِ ހަމަކަށަވަރުން، ތިމަންރަސްކަލާނގެ އެއުރެންގެ މައްޗަށް ބިރުވެރި އެންމެ އަޑެއް ފޮނުއްވީމެވެ. ފަހެ، ގެރިބަކަރި ހުއިހައްޕާމީހާ ގެންގުޅޭ ހިކި ހުއިތަކެއް ފަދައިން އެއުރެންވޫއެވެ.\n﴿٣٢﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿٣٣﴾ كَذَّبَتْ قَوْمُ لُوطٍ بِالنُّذُرِ لوط ގެފާނުގެ قوم ގެމީހުން إنذار ތައް ދޮގުކުރޫއެވެ.\n﴿٣٤﴾ إِنَّا أَرْسَلْنَا عَلَيْهِمْ حَاصِبًا إِلَّا آلَ لُوطٍ ۖ نَّجَّيْنَاهُم بِسَحَرٍ ހަމަކަށަވަރުން، ތިމަންރަސްކަލާނގެ އެއުރެންގެމައްޗަށް ހިލައިގެ ވާރޭ ފޮނުއްވީމެވެ. لوط ގެފާނުގެ أهل ވެރިން މެނުވީއެވެ. ދަންވަރުގެ ވަގުތެއްގައި ތިމަންރަސްކަލާނގެ އެއުރެން ސަލާމަތްކުރެއްވީމެވެ.\n﴿٣٥﴾ نِّعْمَةً مِّنْ عِندِنَا ۚ كَذَٰلِكَ نَجْزِي مَن شَكَرَ ތިމަންރަސްކަލާނގެ حضرة ން ދެއްވި نعمة އެއްގެގޮތުގައެވެ. شكر ކުރާ މީހަކަށް އެފަދައިން ތިމަންރަސްކަލާނގެ ޖަޒާދެއްވަމެވެ.\n﴿٣٦﴾ وَلَقَدْ أَنذَرَهُم بَطْشَتَنَا فَتَمَارَوْا بِالنُّذُرِ އަދި ހަމަކަށަވަރުން، ތިމަންރަސްކަލާނގެ عقوبات ގެ ވާހަކައިން، އެކަލޭގެފާނު އެއުރެންނަށް إنذار ކުރެއްވިއެވެ. ފަހެ، އެއުރެން އެ إنذار ތަކާމެދު شك ކުރޫއެވެ.\n﴿٣٧﴾ وَلَقَدْ رَاوَدُوهُ عَن ضَيْفِهِ فَطَمَسْنَا أَعْيُنَهُمْ فَذُوقُوا عَذَابِي وَنُذُرِ އަދި ހަމަކަށަވަރުން، އެކަލޭގެފާނުގެ މެހުމާނުންނާމެދު، ނުބައިކަންތައް ކުރުމަށްޓަކައި އެކަލޭގެފާނުގެ އަރިހުން އެއުރެން އެދިގަތެވެ. ފަހެ، ތިމަންރަސްކަލާނގެ އެއުރެންގެ ލޯތައް ކަނުކުރެއްވީމެވެ. (އަދި އެންގެވީމެވެ.) ފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٣٨﴾ وَلَقَدْ صَبَّحَهُم بُكْرَةً عَذَابٌ مُّسْتَقِرٌّ އަދި ހަމަކަށަވަރުން، ފަތިހެއްގެ ފަތިސްވަގުތުގައި ދެމިހުންނަނިވި عذاب އައިސް އެއުރެންނަށް ޖެހުނެވެ.\n﴿٣٩﴾ فَذُوقُوا عَذَابِي وَنُذُرِ ފަހެ، ތިޔަބައިމީހުން ތިމަންރަސްކަލާނގެ عذاب އާއި، إنذار ގެ ރަހަ ލިބިގަންނާށެވެ!\n﴿٤٠﴾ وَلَقَدْ يَسَّرْنَا الْقُرْآنَ لِلذِّكْرِ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ قرآن ހަނދުމަކުޅައުމަށް ފަސޭހަކޮށް ދެއްވީމެވެ. ފަހެ، ހަނދުމަކުރާ މީހަކު ވޭހެއްޔެވެ؟\n﴿٤١﴾ وَلَقَدْ جَاءَ آلَ فِرْعَوْنَ النُّذُرُ ހަމަކަށަވަރުން، فرعون ގެމީހުންގެ ގާތަށް إنذار ތައް އައެވެ.\n﴿٤٢﴾ كَذَّبُوا بِآيَاتِنَا كُلِّهَا فَأَخَذْنَاهُمْ أَخْذَ عَزِيزٍ مُّقْتَدِرٍ ތިމަންރަސްކަލާނގެ ދެއްކެވި ހުރިހާ معجزات ތައް އެއުރެން ދޮގުކުރޫއެވެ. ފަހެ، عزيز ވަންތަ، ކުޅަދުންވަންތަ ކަލެއްގެ ހިއްޕެވުމަކުން، ތިމަންރަސްކަލާނގެ އެއުރެން ހިއްޕެވީމެވެ.\n﴿٤٣﴾ أَكُفَّارُكُمْ خَيْرٌ مِّنْ أُولَٰئِكُمْ أَمْ لَكُم بَرَاءَةٌ فِي الزُّبُرِ އެއުރެންނަށްވުރެ ތިޔަބައިމީހުންގެ كافر ން، ހެޔޮކަން ބޮޑީހެއްޔެެވެ؟ ނުވަތަ ބާވައިލެއްވި ފޮތްތަކުގައި عذاب ން މިންޖުވުމެއް، ތިޔަބައިމީހުންނަށްޓަކައި ވަނީހެއްޔެވެ؟\n﴿٤٤﴾ أَمْ يَقُولُونَ نَحْنُ جَمِيعٌ مُّنتَصِرٌ ނުވަތަ ތިމަންމެން އެންމެންނީ، نصر ލިބިގެންވާ ބަޔެކޭ އެއުރެން ބުނަނީހެއްޔެވެ؟\n﴿٤٥﴾ سَيُهْزَمُ الْجَمْعُ وَيُوَلُّونَ الدُّبُرَ އެ (كافر ންގެ) جماعة ދެރަކުރައްވައި، ބަލިކޮށްލައްވާނެތެވެ. އަދި އެއުރެން ފުރަގަސްދީ، ފިލަން ދުވާނެތެވެ.\n﴿٤٦﴾ بَلِ السَّاعَةُ مَوْعِدُهُمْ وَالسَّاعَةُ أَدْهَىٰ وَأَمَرُّ އަދި ކިއެއްތަ! އެއުރެންނަށް (عذاب ދެއްވުމަށް) ކަނޑައަޅުއްވާފައިވާ ވަގުތަކީ، قيامة ވުމުގެ ވަގުތެވެ. އަދި قيامة ވުމުގެ ވަގުތު (އެއުރެންގެ މައްޗަށް) ދަތިކަން މާބޮޑެވެ. އަދި ހިތިކަންވެސް މާބޮޑުމެއެވެ.\n﴿٤٧﴾ إِنَّ الْمُجْرِمِينَ فِي ضَلَالٍ وَسُعُرٍ ހަމަކަށަވަރުން، ކުށްވެރިންވަނީ، މަގުފުރެދުމެއްގައެވެ. އަދި އަނދައަނދާ ހުންނަ ނަރަކައިގެ އަލިފާނުގައެވެ.\n﴿٤٨﴾ يَوْمَ يُسْحَبُونَ فِي النَّارِ عَلَىٰ وُجُوهِهِمْ ذُوقُوا مَسَّ سَقَرَ (އެއީ) އެއުރެންގެ މޫނުތައް ވަތަށްލައި، ނަރަކައިގެ ތެރޭގައި ދަމައި، ގެންދަވާދުވަހެވެ. (އަދި އެއުރެންނަށް އަންގަވާނެތެވެ.) ނަރަކައިގެ އަލިފާންގަނޑު ބީހުމުގެ ރަހަ ތިޔަބައިމީހުން ލިބިގަންނާށެވެ!\n﴿٤٩﴾ إِنَّا كُلَّ شَيْءٍ خَلَقْنَاهُ بِقَدَرٍ ހަމަކަށަވަރުން، ތިމަންރަސްކަލާނގެ ކޮންމެއެއްޗެއް ހައްދަވާފައިވަނީ، ކަނޑައަޅުއްވާފައިވާ ވަކިމިންވަރަކަށެވެ.\n﴿٥٠﴾ وَمَا أَمْرُنَا إِلَّا وَاحِدَةٌ كَلَمْحٍ بِالْبَصَرِ އަދި ތިމަންރަސްކަލާނގެ އަމުރުފުޅު އެއީ، އެއް އަމުރުފުޅެއް ކަމުގައިމެނުވީ ނުވެއެވެ. ލޮލުގެ އެސްފިޔަޖަހައިލުން ފަދައިންނެވެ.\n﴿٥١﴾ وَلَقَدْ أَهْلَكْنَا أَشْيَاعَكُمْ فَهَلْ مِن مُّدَّكِرٍ ހަމަކަށަވަރުން، ތިމަންރަސްކަލާނގެ، ތިޔަބައިމީހުންނާ އެއްފަދަވެގެންވާ މީހުން ހަލާކުކުރެއްވީމެވެ. ފަހެ، ހަނދުމަކުރާ މީހަކު ނުވޭހެއްޔެވެ؟\n﴿٥٢﴾ وَكُلُّ شَيْءٍ فَعَلُوهُ فِي الزُّبُرِ އަދި އެއުރެންކުޅަ ކޮންމެކަމެއް، ފަތްފުށްތަކުގައިވެއެވެ.\n﴿٥٣﴾ وَكُلُّ صَغِيرٍ وَكَبِيرٍ مُّسْتَطَرٌ އަދި ކުދިބޮޑު އެންމެހާ ކަންތައް (اللّوح المحفوظ ގައި) ލިޔުއްވާފައިވެއެވެ.\n﴿٥٤﴾ إِنَّ الْمُتَّقِينَ فِي جَنَّاتٍ وَنَهَرٍ ހަމަކަށަވަރުން، تقوى ވެރިންވަނީ، ސުވަރުގެތަކާއި، ބާވަތްބާވަތުގެ ކޯރުތަކުގެ نعمة ގައެވެ.\n﴿٥٥﴾ فِي مَقْعَدِ صِدْقٍ عِندَ مَلِيكٍ مُّقْتَدِرٍ ހިތްހަމަޖެހޭ، އުފާވެރިކަމުގެ ދާނެއްގައެވެ. ކުޅަދުންވަންތަ، ރަސްވަންތަ ރަސްކަލާނގެ حضرة ގައެވެ.


SunOnline: Mula roadha ah vee namaves maadhamaa jalsaa onnaane: Majlis Raees\nމުލަ ރޯދައަށް ވީ ނަމަވެސް މާދަމާ ޖަލްސާ އޮންނާނެ: މަޖިލިސް ރައީސް\nމުއާވިޔަތު އަންވަރު 22 Apr 2020, 15:44\nރައްޔިތުންގެ މަޖިލީހުގެ ޖަލްސާގެ ތެރެއިން މަޖިލީހުގެ ރައީސް މުހަންމަދު ނަޝީދު: މާދަމާ އަކީ ރޯދަަ މަހުގެ ފުރަތަމަ ދުވަހަށް ވީ ނަމަވެސް މަޖިލީހުގެ ޖަލްސާ އޮންނާނެ ކަމަށް ނަޝީދު ވަނީ ވިދާޅުވެފައި ---\nމާދަމާ އަކީ މިއަހަރުގެ ރަމަޟާން މަހުގެ ފުރަތަމަ ދުވަހަށްވީ ނަމަވެސް ޖަލްސާ އޮންނާނެ ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nމިއަހަރުގެ ރަމަޟާން މަހަށް ހަނދު ބަލާނީ މިރޭ އެވެ. ހަނދު ސާބިތު ކުރުމުގެ އިންތިޒާމު ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަނާއި މެޖިސްޓްރޭޓު ކޯޓުތަކުގައި ހަމަޖެހިފައިވާނެ ކަމަށް ޑިޕާޓްމެންޓު އޮފް ޖުޑީޝަލް އެޑްމިނިސްޓްރޭޝަންއިން ވަނީ ބުނެފި އެވެ.\n"އަޅުގަނޑުމެންގެ ޖަލްސާއެއް މާދަމާ އޮންނާނެ. މާދަން މުލަ ރޯދަ ދުވަހަށް ވުމަކީ އެކަށީގެންވާ ކަމެއް. އަޅުގަނޑު ހިތުލައިގެން މިހުރީ މުލަ ރޯދައަށްވީ ނަމަވެސް މާދަމާގެ ޖަލްސާއެއް އަޅުގަނޑުމެން ބާއްވަން 11 ޖަހާއިރު،" މާދަމާ މަޖިލީހުގެ ޖަލްސާ އޮންނާނެ ކަން ފާހަގަކޮށް ރައީސް ނަޝީދު ވިދާޅުވި އެވެ.\nމަޖިލީހުގެ ޖަލްސާތައް އާންމު ގޮތެއްގައި ބާއްވަނީ ހަފްތާ އަކު ތިން ދުވަހު އެވެ. އެއީ ހޯމަ، އަންގާރަ އަދި ބުދަ ދުވަހެވެ. ނަމަވެސް ހާއްސަ ހާލަތްތަކުގައި މަޖިލީހުގެ ރައީސަށް ޖަލްސާތައް ބޭއްވުމުގެ ބާރު އޮވެ އެވެ.\nއާންމު ގޮތެއްގައި ރޯދަ މަހުގެ ފުރަތަމަ ދުވަހަކީ ސަރުކާރު ބަންދު އަދި އަމިއްލަ ގިނަ އޮފީސްތަކެއް ވެސް ބަންދު ދުވަހެކެވެ. މީގެ ކުރިން ނަމަ ހަމަ އެކަނި ހުޅުވިފައި ހުންނާނީ ކާބޯތަކެތީގެ ހިދުމަތް ދޭ ތަންތަން އެކަންޏެވެ. ނަމަވެސް މިއަދު ހާލަތު މިވަނީ މުޅިން ބަދަލުވެފަ އެވެ.\nދުނިޔޭގައި ހަލުވިކަމާއި އެކު ފެތުރެމުން މިދާ ކޮވިޑް-19 ރާއްޖޭގައި ވެސް ފެތުރެމުންދާއިރު އެކަމުގެ ނުރައްކާ އެންމެ ބޮޑުވެފައި މި މިހާރު އޮތީ ވެރިރަށް މާލެ އެވެ. ކޮވިޑް-19 ފެތުރުން ހުއްޓުވުމަށް މާލެ ސަރަހައްދުގެ އިތުރުން ރާއްޖޭގެ ރަށްތައް ވެސް ވަނީ ލޮކްޑައުންއަކަށް ގެނައިސްފަ އެވެ. ސަރުކާރު އޮފީސްތަކާއި ސުކޫލްތައް ބަންދު ކުރި ފަހުން މަހެއް ވާން ގާތް ވެފައިވާއިރު ރައްޔިތުން ގެތަކުން ނުކުތުން މަނަލެވެ.\nއެހެން ނަމަވެސް މި ފަދަ ހާލަތެއްގައި ރައްޔިތުންގެ މަންދޫބުންނާއި އެކު އެ ރައްޔިތުންނަށް ލިބެން ޖެހޭ ހައްގުތައް ކަށަވަރު ކުރުމަށް މަޖިލީހުގެ ޖަލްސާތައް ކުރިއަށް ގެންދަން ޖެހޭ ކަން ރައީސް ނަޝީދު އަންނަނީ ތަކުރާރުކޮށް ވިދާޅުވަމުންނެވެ. އެއީ އެކު މެންބަރުންގެ ގޭގައި ތިއްބަވައިގެން އޮންލައިންކޮށް ޖަލްސާތައް ބާއްވާ މިއީ ދެވަނަ ހަފްތާ އެވެ.\n"އިއްޒަތްތެރި މެންބަރުންނަށާއި ރައްޔިތުންނަށް ދަންނަވާލަން އޮތީ ކެތްތެރިކަމާއި އެކީގައި ތިއްބަވާށެ އަޅުގަނޑުމެންގެ ކުރިމަތީގައި މި އޮތީ ދަތި ދުވަސްތަކެއް. އެހެން ނަަމެވެސް އަޅުގަނޑުމެން އެންމެ އެކުގައި މިކަމުން އަރައިގަތުމަށް މަސައްކަތް ކުރުމަކީ ބޭނުންތެރިކަމެއް. އަޅުގަނޑު ދެކޭ ގޮތުގައި އަޅުގަނޑުމެނަށް އަރައިގަނެވޭނެ،" މަޖިލިސް ނިންމަވާލައްވަމުން ނަޝީދު ވިދާޅުވި އެވެ.\nރައީސް ނަޝީދުގެ ޝަރީއަތް\nމުލަ ރޯދައަށް ވީ ނަމަވެސް މާދަމާ ޖަލްސާ އޮންނާނެ: ނަޝީދު\nނަޝީދު ކޮރޯނާއަށް ނެގެޓިވް\n"ޔާމީނަށް އެއް މިލިއަން ޑޮލަރު ހޯދަން ގޯއްޗެއް ވިއްކިން"


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 ޖުލައި 2021 ވާ ބުރާސްފަތި ދުވަހުގެެ 12:00 ގެ ކުރިން، މުޙްޔިއްދީން ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 32 ޖުލައި 2021 އާއި 02 އޮގަސްޓް 2021 އާ ދެމެދު މުޙްޔިއްދީން ސްކޫލް ގައެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، އެ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n03 ޛުލްޙިއްޖާ 1442\n13 ޖުލައި 2021\nޕަބްލިޝްކުރި ތާރީޚު: 13 ޖުލައި 2021\nސުންގަޑި: 29 ޖުލައި 2021 1200


Amihla Edhumehnethi Masahkai Kuraany Hama Ekani MDP Candidatun - Nasheed - Vaguthu\nއަމިއްލަ އެދުމެއްނެތި މަސައްކަތް ކުރާނީ ހަމައެކަނި އެމްޑީޕީ ކެންޑިޑޭޓުން - ނަޝީދު\nރައީސް ނަޝީދު ވާހަކަފުޅު ދައްކަވަނީ- ވަގުތު އިމޭޖަސް: މުޙައްމަދު ޖިމީ\nއެމްޑީޕީގެ ކެންޑިޑޭޓް ހޮވައިގެން މެނުވީ އަމިއްލަ އެދުމަށް މަސައްކަތް ނުކުރާނެ ބަޔަކު މަޖިލީހަކަށް ނުލެވޭނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވެފައިވަނީ ރައްޔިތުންގެ މަޖިލީހުގެ އިންތިހާބުގައި އެމްޑީޕީ ޓިކެޓުގައި ވާދަކުރައްވާ ކެންޑިޑޭޓްގެ ކެމްޕޭން ހަރަކާތްތައް ދާއިރާގައި ފެށުމަށް ބޭއްވި ރަސްމިއްޔާތުގައި ވާހަކަފުޅުދައްކަވަމުނެވެ. ނަޝީދުގެ ވާހަކަފުޅުގައި އިތުރަށް ވިދާޅުވީ، އަންނަ ރައްޔިތުންގެ މަޖިލީހަކީ ތަފާތު މަޖިލީހަކަށް ވާނެ ކަމަށާއި އެ މަޖިލީހަކީ އެމްޑީޕީގެ އެޖެންޑާ ތަންފީޒު ވެގެންދާނެ މަޖިލީހެއް ކަމަށެވެ. އަދި އަމިއްލަ އެދުމަށް މަސައްކަތް ނުކުރާނީ އެމްޑީޕީ މެންބަރުން އެކަނި ކަމަށްވެސް ނަޝީދު ވިދާޅުވިއެވެ.\n"ރާއްޖޭގެ ރައްޔިތުންނަށް އެނގިއްޖެ، ސާފުވެއްޖެ، އޮޅުންފިލައިފި، ދިވެހިރާއްޖޭގެ މިސްރާބު އެ ރައްޔިތުންނަށް އެބަފެނޭ. ރައްޔިތުންނަށް އެބަ އެނގޭ، ދިވެހި ރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް ހޮވައިގެން މެނުވީ ރައްޔިތުންގެ މަޖިލީހުގެ މެމްބަރުގެ އަމިއްލަ އެދުމަށް މަސައްކަތް ނުކުރާނެ ބަޔަކު އެ މަޖިލީހަކަށް ނުލެވޭނެކަން،" އެމަނިކުފާނު ވިދާޅުވިއެވެ.\nރައީސް ނަޝީދުގެ ވާހަކަފުޅުގައިއިތުރަށް ވިދާޅުވީ، މެންބަރުން ހޮވުމުގައި ބަލަންވީ "ތިޔަ ބޭފުޅުން ބޭނުންވާ ކަންކަން ތިޔަބޭފުޅުންގެ އެދުންތައް ތިޔަ ބޭފުޅުން ބޭނުންވާ ކަންކަމުގެ މައްޗަށް" ކަމަށެވެ.\nމީގެ އިތުރުން އެމްޑީޕީއިން އަންނަ ރައްޔިތުންގެ މަޖިލީހަށް ހުށަހަޅަން ނިންމާފައިވާ ބައެއް ކަންކަންވެސް ރައީސްވަނީ ފާހަގަކޮށްފައެވެ.\nފެބުރުއަރީ 1, 2019 01:15\nއާނ ކަލޭ ވެރިކަން ބޭނުން ނޫން ގޮތަށް އަމިއްލަ އެދުމެއްވެސް ނެތް އުތަ؟ މީނަގެ ހަޔާތް އޮތީ ކޮން ތާކު؟\nފެބުރުއަރީ 1, 2019 01:30\nޕަކާސް. ދިވެހީން މީ ކަނޑުކޮހުންތަ. ސަބައްޑި ބޮއިގެންތަ ކަލޭތިހުރީ.\nފެބުރުއަރީ 1, 2019 01:45\nއެމްޑީޕީގަ ތިބެނީ އަމިއްލަ އެދުމުން ފޯވެފަތިބި މީހުން. ތީ އެއްމެ އަމިއްލަ އެދުން ބޮޑު މީހާ.\nފެބުރުއަރީ 1, 2019 02:02\nޢެދުމެއް ނޯންނާނެ ޤައުމް ދިރުވާލަން މިހާރުވެސް ރާވަމުން ތިގެންދަނީ އެހެންނަމަވެސް ހީއެއްނުވޭ އިންޓޯލްވަންދެންވެސް ހިފެހެއްޓި ދާނެހެނެއް.\nފެބުރުއަރީ 1, 2019 05:38\nކަލޭގެ އަމިއްލަ އެދުމާ ހެދި ގައުމު ފަނާވެގެން މިދަނީ. އަމިއްލަ އެދުން ނެތްނަމަ ކަލޭގެ ކޮއްކޮ އީވާ، އިމްތިޔާޒް ފަހުމީ، ރާބޯ އަސްލަމްމި މީހުން ފަހަތައް ޖެހިފަ އެހެން ބަޔަކަށް ފުރުސަތު ދޭންވީނު. މޮޔައިން ގުނބޯ ހައްދާ. އަހަރުމެން ނެހެއްދޭނެ\nފެބުރުއަރީ 1, 2019 06:11\nއެތައްމިލިއަންރުފިޔާއެއް އެގޮތްމިގޮތުންހޯދައިގެން ތިޔަމަރުފަލިޖަހަނީކީއްކުރަން ؟ ތިޔަހޯދާރުފިޔާތައް ރައިއްޔަތުންނަށްހަދިޔާކޮށްފަ ރަށުތެރޭން އެހެންކަމަކާއުޅެންވީނު\nފެބުރުއަރީ 1, 2019 06:39\nބޮޑު ކޮލީޝަނެއްގެ ތެރޭ އޮވެ ތިޔަހެން ބުނެ ބަސް ނިމޭއިރުވެސް ތިޔޮތީ އަމިއްލަ އެދުން ބޮޑުވެފައި.\nފެބުރުއަރީ 1, 2019 06:43\nއެމްޑީޕީ އަކީ ލާދީނީ ޢަލްމާނީ ފިކުރުގެ ކްރިމިނަލް ކަލްޓެކެވެ. އެއްވެސް ކަމެއްގައި ހަމައެއް ލަމައެއް އުސޫލެއް އޮންނަ ބައެއްނޫނެވެ. މިމީހުން ކޮށްފިއްޔާ ކޮންމެކަމެއްވެސް ރަގަޅުވެފަ ހަމައެކަން އެހެންބަޔަކު ކުރުމުން އެކަން ގޯސްވާ ބައެކެވެ. ތިމާމެން ބޭނުންވާ ކަމެއްނަމަ ގަދަބަދަވިކަމުންވެސް އެކަމެއް ނިންމަން ބޭނުންވާ ބައެކެވެ. އަމިއްލަ އެދުމުން ފުރިފައިވާ ދަހިވެތި ބައެކެވެ. ތިމާމެންގެ އަމިއްލަ މަގްޞަދެއް ފުރިހަމަ ކުރުމުގެ ގޮތުން ކުރާކަމެއްގައި. ގައުމުގެ މިނިވަން ކަމާ އިސްތިގުލާލު ނުރައްކަލަށް ހުށަހޮޅި ޖަމާޢީ ގޮތެއްގައި ރައްޔިތުން ބޮޑު ނިކަމެތިކަމަކާ ނާމާން ކަމެއްގެ ތެރެއަށްވެސް ވައްޓާލާފާނެ ނުރައްކައުތެރި ބައެކެވެ. އަދި ވަކި ފިކުރަކަށް ކުލަ އަކަށް ނުބަލައި ހުރިހާ ރައްޔިތުން ޝާމިލްވާ ގޮތެއް ގައި ތަރައްގީ އާއި ފާގަތިކަން ފޯރުކޮށްދީ ހެޔޮ ވެރި ކަމެއް ކޮށް ނުދެވޭނޭ ބައެކެވެ. ތިނޯހަކަށް ރޮއްޖެއް ލައްވާލަން ވިޔަސް އެކަމަށްވެސް ބޭރު ގައުމަކުން ލޯނުނަގައިގެން އެކަންކުރަން ކުރިމަތިލާ އަމިއްލަ ފުދުންތެރިކަމާދުރު ވިސްނުމުގެ ބައެކެވެ. ބުނާބަހާ ޢަމަލާ ދިމާނުވާ އަނިޔާވެރި ބައެކެވެ. އެހެންވީމާ އެމްޑީޕީ އާއިމެދު ބުނެވޭނީ “އެމްޑީޕީ އަކީ ދިވެހި ރާއްޖޭގެ މިނިވަންކަމާ، އިސްތިޤުލާލާ، އެއްބައިވަންތަ ކަމާ، އަމިއްލަވަންތަ ކަމާ، ތަރައްގީ އާއި ތަނަވަސް ކަމާއި ފާގަތިކަމުގެ އިތުރުން މާތްވެގެންވާ އިސްލާމް ދީނަށް އޮތް ބޮޑުބިރެކޭ” އެވެ.\nފެބުރުއަރީ 1, 2019 07:35\nމިހިރަ މިޔައާ. އެދުމެއްނެތި ހަމަ އެކަނި މަސައްކަތް ކޮށްދޭނީ މައިން ބަފައިން އެމީހެއްގެ ދަރިންނަށް\nފެބުރުއަރީ 1, 2019 10:42\nރާއްޖޭގެ ރައްޔަތުން ތެރޭގައި ހުރި އެންމެ އަމިއްލަ އެދުންބޮޑު މީހަކީ ނަޝީދު. ޥެރިކަމުގެ ދަހިވެތިކަމުގަ އިންޑިޔާސިފައިން ރާއްޖޭގައި ބައިތިއްބާ ޤައުމު އަޅުވެތިކުރީ. ދުވަހަކުވެސް ރާއްޖޭގެ ރައްޔަތުންނަށް ރަގަޅުކަމެއް ނަޝީދުނުކުރާނެ. މިހާތަނަށް ޤައުމަށް ކޮށްދިންރަގަޅުކަމެއްހޯދަބަލަ.\nފެބުރުއަރީ 1, 2019 13:22\nއެމްޑީޕީ ކެންޑިޑޭޱުން ތިބެނީ ހޯޖާކޮއްފަދޯ؟؟\nފެބުރުއަރީ 1, 2019 14:20\nގައުމުގެ ރައީސްކަންކޮށްފަ އަދި މަޖްލިހުގެ މެމްބަރުކަން ކުރަންއުޅެނީވެސް ހަމަ އަމިއްލަ އެދުމެއް އޮވެގެނެއްނޫން؟؟\nފެބުރުއަރީ 1, 2019 17:18\nމުރުތައްދުން ދައްކާނީ މިކަހަލަ ތާކުންތާކު ނުޖެހޭ ވާހަކަ


Uthuru Thilafalhu ehbasvumuge aslu dhahkaalaifi\nއުުތުރު ތިލަފަޅު އެއްބަސްވުމުގެ އަސްލު ދައްކާލައިފި\nޑިފެންސް މިނިސްޓަރާއި ސިފައިންގެ އިސްވެރިން 241 ކޮމިޓީގެ މިއަދުގެ ބައްދަލުވުމުގައި -- ފޮޓޯ: މަޖިލިސް\nއުތުރު ތިލަފަަޅުގެ އެއްބަސްވުމުގެ އަސްލު ރައްޔިތުންގެ މަޖިލީހުގެ 241 ކޮމިޓީގެ މެންބަރުންނަށް ދައްކައިފި އެވެ.\nކޮމިޓީގެ ބައެއް މެންބަރުން ވަނީ އަވަސް އަށް އެކަން ޔަގީންކޮށްދެއްވާފަ އެވެ.\nއުތުރު ތިލަފަަޅުގެ އެއްބަސްވުމުގެ އަސްލު ކޮމީޓީގެ މެންބަރުންނަށް ދެއްކެވީ ޑިފެންސް މިނިސްޓަރު މާރިޔާ އަހްމަދު ދީދީއާއި ޗީފް އޮފް ޑިފެންސް ފޯސް އަބްދުﷲ ޝަމާލްއާއި ވައިސް ޗީފް އޮފް ޑިފެންސް ފޯސް އަބްދުއްރަހީމް އަބްދުއްލަތީފް މިއަދު 241 ކޮމިޓީ އަށް ހާޒިރުވެވަޑައިގަތުމަށްފަހު އެވެ.\nކޮމިޓީގެ މުގައްރިރު މުހައްމަދު އަސްލަމް ވިދާޅުވީ އުތުރު ތިލަފަޅުގެ އެއްބަސްވުމުގެ އަސްލު މެންބަރުންނަށް ދައްކަވާ އޭގެ މުހިއްމު ބައިތައް ވިދާޅުވުމަށް ވެސް ފުރުސަތު ލިބިވަޑައިގެންނެވި ކަމަަށެވެ. އެ އެއްބަސްވުމުގައި ގައުމީ ސަލާމަތަށް ނުރައްކާވާ ވަރުގެ ކަމެއް ހިމަނާފައި ނުވާ ކަމުގެ ޔަގީންކަން އަސްލަމް ދެއްވި އެވެ.\n"އެ އެއްބަސްވުމުގެ އަސްލު އަޅުގަނޑުމެން ބޭނުން ވަރަކަށް ބޭނުން އިރަކު ކިޔައި ބަލަން ލިބުނު. އެޔަކު ނެތް ގައުމީ ސަލާމަތަށް ނުރައްކާވާ ވަރުގެ ކަމެއް،" އަސްލަމް ވިދާޅުވި އެވެ.\n241 ކޮމިޓީގެ މިއަދުގެ ބައްދަލުވުމުގައި މުގައްރިރު މުހައްމަދު އަސްލަމް ވާހަކަދައްކަވަނީ -- ފޮޓޯ: މަޖިލިސް\nއޭނާ ވިދާޅުވީ ކޮމިޓީގައި މިއަދު ދިރާސާކުރީ ރައީސް އަބްދުﷲ ޔާމީންގެ ވެރިކަމުގައި އިންޑިއާ އާއި އެކު 2016 ވަނަ އަހަރު ސޮއިކޮށްފައިވާ ޑިފެންސް ކޯޕަރޭޝަން އެއްބަސްވުމާއި އުތުރު ތިލަފަޅު އެއްބަސްވުމެވެ. ކޮމިޓީގެ މަސައްކަތް މުުޅިން ނިމޭނީ ހައިޑްރޮގްރަފީއާ ގުޅޭ އެއްބަސްވުމާއި، ޑޯނިއާ މަތިންދާ ބޯޓުގެ އެއްބަސްވުން ވެސް ދިރާސާކުރެވުމުން ކަމަށްވެސް ވިދާޅުވި އެވެ.\nކޮމިޓީގައި ޑިފެންސް މިނިސްޓަރު މާރިޔާ އަހްމަދު ދީދީ ވިދާޅުވީ އުތުރު ތިލަފަޅުގައި ޑޮކްޔާޑަކާއި ބަނދަރެއް ތަރައްގީކުރުމުގެ އެއްބަސްވުމުގައި ސޮއިކުރީ ކުރީގެ ސަރުކާރުން މަޝްވަރާކޮށްފައި އޮތް ގޮތާ ތަފާތުކޮށް ބައެއް ކަންކަން ވަރަށް ބޮޑަށް ހަނިކޮށްފައި ކަމަށެވެ.\n"[އުތުރު ތިލަފަޅު] އޮޕަރޭޝަނަލް ބޭނުމަށް ޓަކައި އިންޑިއާ ނޭވީ ބޭނުންކުރުުމަށާއި އެކަހަލަ ވަަރަށް ބައިވަރު ވާހަކަތައް އެކްޝަން ޕްލޭންގައި ހުރީ ހިމަނާފައި. އެކަަމަކު އަޅުގަނޑުމެން ހަނިކޮށްފައި ވާނީ ހަމައެކަނި ސަޕޯޓާއި މެއިންޓެނެންސަށް އެކަނި [ބޭނުންކުރާ ގޮތަށް]،" މާރިޔާ ވިދާޅުވި އެވެ.\n241 ކޮމިޓީގެ މިއަދުގެ ބައްދަލުވުމުގައި އިދިކޮޅުގެ ދެ މެންބަރުން ބައިވެރިވަނީ -- ފޮޓޯ: މަޖިލިސް\nކޮމިޓީ އަށް މިއަދު ވަޑައިގެންނެވި ބޭފުޅުން ވަނީ އުތުރު ތިލަފަޅުގެ އެއްބަސްވުމާ ގުޅޭ ވަރަށް ތަފްސީލް ޕްރެޒެންޓޭޝަނެއް ވެސް ކޮމިޓީގެ މެންބަރުންނާ ހިއްސާކޮށްފަ އެވެ. ކޮމިޓީގެ މިއަދުގެ ބައްދަލުވުމުގެ ލައިވް ފީޑް ކުޑަ ވަގުތުކޮޅަކަށް މެދުކަނޑާލި ނަމަވެސް ފަހުން ވަނީ ކޮމިޓީގެ ބައްދަލުުވުން އާންމުކޮށް ހުޅުވާލައިގެން ކުރިއަށް ގެންގޮސްފަ އެވެ.\nއިންޑިއާ އާއި ރާއްޖެއާ ދެމެދު ސޮއިކޮށްފައިވާ ސަލާމަތީ އެއްބަސްވުންތަކެއްގެ މައްސަލަ 241 ކޮމިޓީން ބަލަން ފެށީ އެ ކޮމިޓީގެ މެންބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އެ މައްސަލަ ކޮމިޓީއަށް ހުށަހެޅުއްވުމާ ގުޅިގެންނެވެ.\nރައްޔިތުންގެ މަޖިލިސް ޕޮލިޓިކްސް ސަލާމަތީ ހިދުމަތްތަކާބެހޭ ކޮމިޓީ


SunOnline: Dharifulhuge namah kurevey furassaaraige theeru Lamge hithuge funah\nދަރިފުޅުގެ ނަމަށް ކުރެވޭ ފުރައްސާރައިގެ ތީރު ލަމްގެ ހިތުގެ ފުނަށް\nފާޠިމަތު ނަޒީފާ އަޙްމަދު 03 Oct 2021, 09:05\nލަމްހާ އާއި މުއާޒް އެމީހުންގެ ދަރިފުލާއެކު -- ފޮޓޯ/ ލަމްހާ އިންސްޓަގްރާމް\n"ތިޔަ ފަރާތްތަކުގެ ދަރިންނޭ ކިޔައިގެން ތިބާ ހިތްދަތިވާ ފަދަ ވާހަކައެއް މީހަކު ދައްކައިފި ނަމަ އިހުސާސް ވާނީ ކިހިނެތް؟ ގަބޫލު ވެސް ނުކުރެވޭ ގިނަ ކޮމެންޓް ތަކަކީ އަންހެނުންގެ ލިޔެފައި ހުރި އެއްޗެހި ކަމަކަށް..."\nމިއީ ލަވަކިޔުންތެރިޔާ ލަމްހާ ލަތީފް އިއްޔެ އިންސްޓަގްރާމްގައި ހިއްސާކޮށްފައިވާ ބަސްކޮޅެކެވެ. ފޭސްބުކުން ކޮމެންޓް ތަކެއްގެ ސްކްރީން ޝޮޓާއެކު ލަމް އޭނާގެ ހިތުގެ އެންމެ ފުނުގައިވާ އިހުސާސްތައް ސްޓޯރީއަށް އޮއްސާލިއެވެ.\nލަމްއާއި ކުޑަމުއާގެ އަލަތު ދަރިފުޅު ދުނިޔެއަށް ފުރަތަމަ ނޭވާ ދޫކޮށްލީ މިދިޔަ ސެޕްޓެމްބަހު މަހުގެ ހަވަނަ ދުވަހުއެވެ.\nމީގެ ކުރިންވެސް އަމިއްލަ ހަޔާތުގެ އެކި ސަފްހާތައް އިންސްޓަގްރާމްގައި އޭނާގެ ފޭނުންނާ ހިއްސާ ކުރާ ލަމް، އޭނާގެ އަލަތު ދަރިފުޅު 'މުލާ' އާއެކު ނަގާފައިވާ ޗާލު ފޮޓޯތަކަށް ވެސް ދަނީ އޭނާގެ ބެލުންތެރިންގެ ލޯބި ހޯދަމުންނެވެ.\nއެގޮތުން ލަމްގެ ދަރިފުޅުގެ ނަން ފޭނުންނާ ހިއްސާކުުރުމުން، އާދައިގެ މަތިން ނޫސްތަކުގެ ސުރުހީއަށް އެ ވާހަކަ އެރިއެވެ. އަދި ބައެއް ފަރާތްތަކުން އެ ހަބަރަށް ރުންކުރު ކޮމެންޓްތައް ކުރަމުން ދިޔައެވެ.\nމުއާޒްގެ ނަމުގެ ފުރަތަމަ އަކުރާއި ފިލި އަދި ލަމްހާގެ ނަމުގެ ފުރަތަމަ އަކުރު އެއްކޮށް ކިޔޭގޮތަށްވާ 'މުލާ' އަކީ ބްރެއިންސްޓޯމް އެކްޓިވިޓީއެއްގެ ތެރެއިން އެމީހުންނަށް ހޯދުނު ނަމެއް ކަމަށް ލަމް ބުންޏެވެ.\n"ކޮން ބަ*** މުލަ ނުކިޔާ ފުޅަ ކިޔަސް، އަހަރުމެންނަށް މާ މުހިންމު ބައެއް ނޫން ތީކީ"\n" ހާދަ ހުތުރު ނަމެކޭ 'މުލަ'، އިސްލާމީ ރިވެތި ނަމެއް ވެސް ނުކިޔޭ ދޯ"\nފޭސްބުކްގައި ބައެއް މީހުން ކުރި ކޮމެންޓްތަކުގެ ސްރީންޝޮޓް ވަނީ ލަމްގެ ސްޓޯރީގައި ހިއްސާ ކޮށްފައެވެ.\nއެއަށް ރައްދު ދެމުން ލަމް ބުނީ އޭނާއާ ބެހޭގޮތުން ލިޔާ ލިޔުންތަކަށް މީހުން ކުރާ ހުތުރު ކޮމެންޓްތަކާ މެދު މީގެ ކުރިން އަޅާނުލާ ކަމަށެވެ.\nނަމަވެސް މަންމަ އަކަށް ވުމާއެކު ދަރިފުޅާއެކު ހޭދަކުރާ ވަގުތުތައް ހިއްސާކުރަނީ އޭނާގެ އުފަލުގައި ބައިވެރިވާ، އަދި އެ އުފާވެރި ވަގުތުތައް ދެކެން ބޭނުންވާ މީހުނަށް ކަމަށެވެ.\nއެ ޕޯސްޓްތައް ލަނީ އެއިން ކޮންމެ ޕޯސްޓަކަށް ހަބަރު ހަދާނެ ކަމަށް ދެކިގެން ނޫން ކަމަށާއި އޭނާއަށް ނުރަނގަޅު ކޮމެންޓްތައް ލިބޭނެ ކަން އެނގުނު ނަމަވެސް، ދަރިފުޅޭ ކިޔައިގެން ކޮމެންޓް ކުރާއިރު ތަންކޮޅެއް އޯގާތެރި ވާނެ ނަމައޭ ހިތަށް އަރާކަމަށް ލަމް ބުންޏެެވެ.\nލަމްގެ ޕޯސްޓްތައް ބަލަން ބޭނުން ނުވާ މީހުނާއި ނަފްރަތުގެ ވާ މީހުން، އިންސްޓަގްރާމުން ލަމް އަންފޮލޯ ކުރުމަށް އޭނާ އެދުނެވެ. އަދި އެފަދަ މީހުން، އޭނާއާ ބެހޭގޮތުން ނޫސްތަކުގައި ލިޔާ ލިޔުންތައް ނުކިޔުމަށާއި ކޮމެންޓް ނުކުރުމަށް އޭނާ ވަނީ އެދިފައެވެ.\nލަމްއާއި ކުޑަމުއާ ކައިވެނީގެ ގޮތުން ގުޅުނީ 2017 ވަނަ އަހަރުއެވެ. މިދިޔަ މަހު ދަރިފުޅުގެ ނަން ފޭނުންނާ ހިއްސާ ކުރި ޕޯސްޓްގައި ލަމް ބުނެފައި ވަނީ ދަރިފުޅުގެ ނަމަކީ ގާތްގަނޑަކަށް މީގެ ހަތަރު ވަރަކަށް އަހަރު ވަންދެން އޭނާގެ ހިތުގައިވާ ނަމެއް ކަމަށެވެ.\nބަދިގެ އަނދައިގެން ދިޔައީ ނަމާދަށް އެރި ވަގުތު\nނުކުޅެދުންތެރިކަން ހުންނަ ބައެއްގެ ގޯއްޗަށް ގެއްލުން ދީފި


internetuge beynun heyogothugawi hifumah govalaifi\nއިންޓަނެޓް ހެއުގޮތުގައި ބޭނުންކުރުމަށް ދަރިންނަށް ދަސްކޮށްދިނުމަށް މިއަދުގެ ހުކުރު ޚުތުބާގައި ގޮވާލައިފިއެވެ. އިންޓަނެޓަކީ މިޒަމާނުގައި އަޅުގަނޑުމެންގެ ދިރިއުޅުމުގެ މުހިންމު އެއްވަސީލަތްކަމަށްވާއިރު މިވަޞީލަތުގެ ބޭނުން ހެއުގޮތުގައި ބޭނުންކުރުމަކީ ނިއުމަތެކެވެ. އިންޓަނެތްގެ ސަބަބުން ޢާއިލީގުޅުންތައް ބަދަހިވެ އުނގެނުމާއި މަޢޫލޫމާތު ބަދަލުކުރުމަށް އެހީވެދެއެވެ. އަދި ހަމައެހެންމެ އޭގެ ސަބަބުން ފަސޭހަކަމާއި ލުއިކަން ލިއްބައިދެއެވެ. މިދުވަސްވަރަކީކޮވިޑް 19 ގެ ބަލިމަޑުކަން ފެތުރި ސުކޫލްތަކުގެ ކިޔެވުން ބަންދުވެފައިވާ ދުވަސްވަރެއްކަމަށް ވިޔަސް އިންޓަނެޓްގެ ވަޞީލަތުގެ ކިޔެވުމުގެ ވަސީލަތްތައް އަޅުގަނޑުމެންނަށް ވަނީ ފޯރުކޮސްދީ ލިބާދީފައެވެ. ވީމާ. މިކަމުގެ މައްޗަށް ޝުކުރު އަދާކުރަންޖެހެއެވެ.


Supreme Court ge fandiyaaru kamah Trump hushahelhuvvi Amy Coney Barrett ayyanukohfi | Jazeera\tސުޕްރީމް ކޯޓުގެ ފަނޑިޔާރުކަމަށް ޓްރަމްޕް ހުށަހެޅުއްވި އޭމީ ބެރެޓް އައްޔަނުކޮށްފި - Jazeera\nސުޕްރީމް ކޯޓުގެ ފަނޑިޔާރުކަމަށް ޓްރަމްޕް ހުށަހެޅުއްވި އޭމީ ބެރެޓް އައްޔަނުކޮށްފި\nސާއިފް ޝިޔާދު October 27, 2020 44 views0\nއެމެރިކާގެ ސުޕްރީމް ކޯޓުގެ ފަނޑިޔާރުކަމަށް އެގައުމުގެ ރައީސް ޑޮނާލްޑް ޓްރަމްޕް ހުށަހެޅުއްވި އޭމީ ބެރެޓް އައްޔަނުކޮށްފިއެވެ.\nއުމުރުން 48 އަހަރުގެ ބެރެޓް އައްްޔަނުކުރަން ފެންނަ ކަމަށް ސެނެޓުގައި ނެގި ވޯޓު ރިޕަބްލިކަން ޕާޓީއިން ކާމިޔާބުކުރީ 52-48 އިންނެވެ. ސެނެޓުގައި ނެގި ވޯޓުގައި ރިޕަބްލިކަން ޕާޓީއަށް ނިސްބަތްވާ ސެނެޓަރ ސޫޒަން ކޮލިންސް ވޯޓު ދެއްވި އޭމީއާ ދެކޮޅަށެވެ.\nއެމެރިކާގެ ރިޔާސީ އިންތިހާބަށް އެންމެ ހަފްތާއަކަށް ވެފައިވަނިކޮށް މި ނިންމުނު ނިންމުމާއެކު ކުރިޔަށް އޮތް ގިނަ އަހަރުތަކަށް ސުޕްރީމް ކޯޓުގެ މެޖޯރިޓީ ފަނޑިޔާރުންގެ ގޮތުގައި ތިއްބަވާނީ ކަނާތު ފިޔައިގެ ފަނޑިޔާރުންކަން މިހާރު ވަނީ ކަށަވަރު ވެގެންގޮސްފައެވެ. އެގޮތުން އޭމީ މަގާމުގެ ހުވާ ކުރެއްވުމާއެކު ސުޕްރީމް ކޯޓުގައި ތިއްބަވާ ފަނޑިޔާރުންގެ ތެރެއިން6ބޭފުޅުންނަކީ ކަނާތު ފިޔައިގެ ބޭފުޅުންނެވެ. ވާތު ފިޔައިގެ ބޭފުޅުންގެ ގޮތުގައި ތިއްބެވީ އެންމެ3ބޭފުޅުންނެވެ.\nވައިޓް ހައުސްގައި ބޭއްވި ހުވާކުރުމުގެ ރަސްމިއްޔާތުގައި އޭނާ ވަނީ މަގާމުގެ ހުވާ ކުރައްވާފއެވެ. މި ރަސްމިއްޔާތުގައި ރައީސް ޓްރަމްޕް ވެސް ބައިވެރިވެވަޑައިގެންނެވިއެވެ. އޭނާ ވެގެންގޮސްފައިވަނީ ރައީސް ޓްރަމްޕް ސުޕްރީމް ކޯޓަށް އައްޔަނުކުރެއްވި ތިންވަނަ ފަނޑިޔާރަށެވެ.